
Sunteţi conştient de rolul esențial al limbajului trupului în 
situaţiile de zi cu zi? Puteţi intelege semnalele nonverbale pe care 
le transmit ceilalți? Vă gândiţi vreodată ce mesaj comunică 
gesturile și atitudinea dumneavoastră, înainte chiar să rostiți vreun 
cuvânt? Aţi încercat să controlati impresia pe care le-o creați celor 
din jur? Prezentând peste 30 de situații concrete ce pot apărea la 
locul de muncă, precum interviurile şi şedinţele, pe care le 
analizează și interpretează in detaliu, volumul conține, de ase- 
menea, mai mult de 60 de exerciţii ce vă vor ajuta să evaluaţi şi să 
vă schimbaţi propriul comportament pentru a obține rezultatele 
dorite în relațiile cu colegii, şefii sau clienții. Practică, informativă şi 
optimistă, cartea aceasta vă deschide larg porţile unei lumi cu totul 
speciale a comunicării, controlului şi autocontrolului 


Ce este limbajul trupului? 

Prima impresie 

Faţă în față 

Cum ne exprimăm 

Interpretarea semnalelor 

Cum sa-ţi construieşti relaţia cu ceilalți 
Situaţii-limită 

Conştientizaţi cât de profund este efectul limbajului 
trupului în situaţiile curente de la serviciu? Vă gândiţi 
vreodată ce mesaj transmit înfăţişarea şi gesturile 
dumneavoastră, chiar înainte să deschideţi gura pentru a 


vorbi? Puteţi interpreta semnalele nonverbale pe care vi le 
transmit ceilalţi? înţelegerea limbajului trupului va 
îmbunătăţi fiecare aspect al comunicării la serviciu şi vă va 
ajuta să obţineţi rezultate mai bune în relaţiile cu colegii, 
şefii sau clienţii. Realistă, abundând în informaţii practice 
şi exemple, cartea de faţă vă va asigura accesul la o lume a 
comunicării subtile, dar universale şi vă va ajuta să fiți 
mereu stăpân pe situaţie. 

Ce este limbajul trupului? Prima impresie Faţă în faţă 
Cum ne exprimăm Interpretarea semnalelor e Cum să-ţi 
construieşti relaţia cu ceilalţi Situaţii-limită 

1. Ce este limbajul trupului? J 

Oamenii comunică în diverse moduri. Işi exprimă 
gândurile şi sentimentele prin cuvinte, vorbite sau scrise. 
La serviciu, cuvintele sunt mijloacele de comunicare cele 
mai obişnuite. Conversaţiile, instrucţiunile, acordurile, 
contractele, discuţiile, bârfele, interviurile şi şedinţele 
depind în egală măsură de limbajul verbal, fie că vom 
comunica faţă în faţă, fie la telefon, prin e-mailuri, scrisori, 
memorii, bileţele sau documente oficiale. În relaţiile 
noastre cu alte persoane, în timp ce transmitem sau 
primim mesaje şi informaţii, folosim cuvinte pentru a ne 
face bine înţeleşi. 

Totuşi, un alt remarcabil mijloc de comunicare 
funcţionează fără să fie rostit vreun cuvânt. Transmitem 
mesaje despre noi înşine şi despre cei din jurul nostru prin 
înfăţişarea noastră, prin mimică, prin modul în care stăm 
în picioare, ne mişcăm sau ne aşezăm şi prin gesturile 
mâinilor şi ale braţelor. Când vorbim, sunetul vocii noastre 
- tonalitatea, ritmul, accentul şi intonaţia - influenţează 
ceea ce spunem şi poate schimba sensul cuvintelor pe care 
le rostim. Până şi tăcerea noastră este un mod de a 
comunica ceva. Limbajul trupului se referă la semnalele 
nonverbale pe care le transmitem sau le primim, 
intenţionat sau nu. Fiecare aspect al comunicării noastre 
faţă în faţă cu alte persoane este influenţat de limbajul 
trupului. Pe lângă funcţia de comunicare pe care o au, 
semnalele nonverbale ne pot susţine şi chiar întări spusele. 
Dar limbajul trupului nostru poate şi să contrazică ceea ce 
spunem, uneori fără să ne dăm seama. 

Ca orice alt limbaj, cel al trupului are reguli şi 
sisteme care, până la un anumit punct, se pot însuşi 
mimetic, dar care sunt determinate, într-o anumită 
măsură, şi de cultura noastră. Anumite semnale corporale 
- ca zâmbetul, care exprimă plăcere, sau încruntarea, ce 
exprimă nemulţumire - par să fie universal valabile. Alte 
semnale nonverbale, cum ar fi cele ale mâinii sau ale 
degetelor, care exprimă acceptare ori abuz, au sensuri 
diferite în funcţie de spaţiul cultural ce le-a produs. În 


cazul în care interpretaţi greşit semnalele sau dacă cele pe 
care le emiteţi nu sunt interpretate corect, comunicarea nu 
este eficientă ori, mai rău, pot apărea situaţii jenante sau 
chiar distructive în relaţiile de serviciu. Pe de altă parte, 
când limbajul trupului este eficient, caz în care mesajele 
verbale şi cele nonverbale se îmbină şi se completează, 
fiind înțelese şi recunoscute de ambii parteneri, 
comunicarea e clară şi conduce mult mai uşor la obţinerea 
unor rezultate satisfăcătoare. 

Oameni de ştiinţă, psihologi, sociologi şi alți 
cercetători ai comportamentului uman încearcă de mai 
bine de o sută de ani să formuleze teorii legate de limbajul 
trupului. Desmond Morris a intrat în atenția publicului prin 
cărți ca Manwatching (1977), în care analizează atât 
asemănările dintre animale şi fiinţele umane, cât şi 
universalitatea gesturilor. Lucrarea lui Morris se 
concentrează asupra aceluiaşi domeniu de studiu al cărui 
deschizător de drumuri a fost Charles Darwin cu The 
expression of Emotion in Man and Animate (1872). 
Această carte atrage atenția asupra unor aspecte generale 
ale modului în care comunicăm prin gesturi şi mimică. 

Cercetările conduse de psihologul Albert Mehrabian 
(Silent Messages, 1971) analizează eficienţa comunicării 
nonverbale. Observațiile lui Mehrabian asupra eficienţei 
prezentărilor verbale, aplicate unor întâlniri obişnuite de zi 
cu zi, arată că vorbele în sine au cel mai mic impact, 
acestea având în comunicare un aport de şapte procente. 
Aceasta înseamnă că restul de 93% ţine de comunicarea 
nonverbală. Din acestea, 38 de procente din intensitatea 
impactului depind de modulaţiile vocii dumneavoastră, de 
tonul şi accentul pe care le folosiţi, de cât de repede sau 
cât de tare vorbiţi. Restul de 55 de procente îl reprezintă 
impresiile vizuale transmise de expresia feţei şi de 
mişcările corpului. Cea mai mare parte din ceea ce 
comunicăm se transmite pe cale nonverbală şi, deşi 
cântărim cu grijă ce urmează să spunem, adesea nu 
acordăm suficientă atenţie modului în care spunem acele 
lucruri sau felului cum ne mişcăm. Psihologul Michael 


Argyle (The Psychology of Interpersonal Behaviour, 1973) 
consideră că schimbul de informaţii despre fapte şi 
evenimente are loc prin cuvinte, dar că relaţiile personale 
se formează şi se menţin prin comunicarea nonverbală. 
Abilitatea cu care vă controlaţi şi vă folosiţi limbajul 
trupului şi grija cu care răspundeţi la semnalele 
nonverbale ale celorlalţi vă vor face mai eficient la serviciu 
şi vă vor îmbunătăţi calitatea comunicării. 

I Tabloul 1: Interviul lui Gareth 

Gareth urmează să participe la un interviu pentru 
obţinerea postului de şef de depozit. El inspiră adânc 
pentru a-şi linişti emoţiile şi repetă în gând răspunsurile pe 
care le-a pregătit. Ştie că nu are experienţa celorlalţi 
concurenţi, dar relaţiile cu colegii lui de muncă sunt bune 
şi asta îi dă încredere că s-ar descurca bine la noua slujbă. 
Gareth încearcă să-şi ascundă emoţiile. Se lasă pe spate, 
cupicioarele depărtate, încercând să pară sigur pe el. Ca 
să nu-i mai tremure mâinile, îşi uneşte vârfurile degetelor. 
Când pleacă din birou, unul dintre cei doi membri ai 
comisiei spune: - Părea de-a dreptul arogant, ca şi cum s- 
ar considera superior celorlalţi. Nu-l văd integrându-se în 
echipa de la depozit. 

Gareth nu-şi dă seama, că modul în care îşi ţine 
degetele poate exprima prea multă încredere în sine şi 
înfumurare. Această impresie este întărită şi de felul în 
care stă (figura 1). 


Figura li. Impresie de prea multă încredere în sine 

Limbajul trupului transmite o impresie greşită şi 
examinatorul este influenţat mai mult de semnalele 
nonverbale emise de Gareth decât de ceea ce spune el în 
timpul interviului. De regulă, atunci când vorbele noastre 


şi semnalele corporale pe care le transmitem nu sunt în 
concordanţă, limbajul trupului va fi mai convingător decât 
ceea ce spunem. Prin urmare, deşi Gareth a venit cu 
exemple care să-i demonstreze flexibilitatea şi capacitatea 
de a menţine relaţii bune, postura lui şi poziţia mâinilor au 
dat o impresie contrară. Gareth va avea mai mult succes la 
următorul interviu dacă va învăţa cum să-şi controleze 
limbajul trupului în aşa fel încât să transmită informaţii cât 
mai corecte despre sine. 

Desigur, şi examinatorul trebuie să înveţe să nu 
citească semnalele corporale izolat. (Despre acest subiect 
veţi afla mai multe pe parcursul cărţii.) 

Tabloul 2: Sonia e pe cale să piardă un client 

Sonia stă în parcare, gândindu-se la întâlnirea pe 
care tocmai a avut-o cu unul dintre clienţii importanţi ai 
companiei. Deşi Lucy a spus că i-au plăcut noile modele şi 
că va face o nouă comandă, Sonia e neliniştită. Ceva nu e 
în regulă. Revede în minte întâlnirea şi şi-o aminteşte pe 
Lucy stând cu braţele şi cu picioarele încrucişate şi 
uitându-se în altă parte în timp ce vorbea (figura 2). Intr- 
un impuls de moment, Sonia îi telefonează asistentei lui 
Lucy: 


L 
Figura 2 Postură care sugerează dezinteres 

— Simt că, indiferent de ce mi-a spus, Lucy n-o să 
facă următoarea comandă la noi. 

— Ca să fiu sinceră, spune asistenta lui Lucy, a găsit 
un furnizor mai ieftin şi se gândeşte să colaboreze cu el. N- 
a vrut să-ţi spună pentru că-i place de tine şi pentru că a 
fost mulţumită până acum de produsele şi serviciile 
companiei tale. 

— Mulţumesc, răspunde Sonia. 


Acum, cunoscând reţinerile lui Lucy, poate pune altfel 
problema. 

Pentru că a recepționat corect semnalele corporale 
transmise de Lucy, Sonia poate să acţioneze imediat 
pentru a încerca să-şi păstreze clientul. In acest caz, 
reacţia Soniei la semnalele nonverbale a avut un efect 
pozitiv. 

Limbajul trupului şi imaginea dumneavoastră 

Imaginea dumneavoastră la locul de muncă 
reprezintă felul cum vă percep ceilalţi. Puteţi considera că 
nu aveţi o anumită imagine, dar cei din jur şi-au format o 
părere despre dumneavoastră şi personalitatea pe care o 
aveţi. Acest lucru este valabil atât pentru cei care lucrează 
în imediata dumneavoastră apropiere, cât şi pentru cei cu 
care, poate, n-aţi schimbat niciodată vreun cuvânt. Este, 
practic, imposibil să nu comunicaţi anumite lucruri despre 
sine. Aşa cum dumneavoastră vă formaţi impresii despre 
alţi oameni, şi ei, la rândul lor, recepționează semnalele pe 
care le emiteţi prin înfăţişare şi gesturi, prin felul în care 
mergeţi sau vorbiţi. Problemele şi neînțelegerile apar 
atunci când nu sunteţi conştient de impresia pe care o 
creaţi sau când credeţi că aveţi un anume impact şi, în 
realitate, sunteţi perceput în cu totul alt mod. 

Aşa cum v-aţi dat seama din comentariile anterioare, 
impresia pe care o creaţi depinde, în mare măsură, de 
comportamentul dumneavoastră nonverbal. Gradul de 
cunoaştere a semnalelor nonverbale pe care le emiteţi şi 
pe care le receptaţi vă poate ajuta să controlaţi impresia 
pe care o faceţi la serviciu. Vă puteţi stăpâni 
comportamentul, în aşa fel încât să transmiteţi doar acele 
mesaje pe care le doriţi şi, pe cât posibil, să vă coordonati 
aspectul exterior cu intenţiile pe care le aveţi. Cu toate că 
limbajul trupului nu este o ştiinţă exactă şi e deschis, prin 
urmare, unor interpretări diverse, puteţi micşora 
posibilitatea de a crea o impresie falsă despre 
dumneavoastră. 

De asemenea, vă puteţi comporta într-un mod care vă 
va ajuta să vă realizaţi obiectivele profesionale. Oamenii 


vor vedea imaginea pe care o proiectati. Dacă, de exemplu, 
veţi părea o persoană eficientă şi bine organizată, ceilalţi 
vor reacţiona faţă de dumneavoastră în funcţie de această 
imagine. Dacă veţi lăsa impresia că sunteţi prietenos şi 
abordabil, oamenii vor reacţiona la aceste calităţi. 

Exerciţiul 1: Cum să citim limbajul trupului a) 
înregistraţi aproximativ 15 minute dintr-un serial de 
televiziune pe care nu l-aţi urmărit. Vizionaţi fragmentul 
fără sonor. Cât din ce se petrece înţelegeţi? Ce sentimente 
puteţi identifica? Treceţi observaţiile dumneavoastră în 
lista de mai jos: 

Scena Ce se petrece Sentimentele prezentate 

1. 

2. 

3. 

4. 

Acum urmăriţi înregistrarea cu sonorul pornit. Cât de 
corecte au fost presupunerile dumneavoastră? 

b) încercaţi să faceţi exerciţiul în ordine inversă. 
Înregistraţi 15 minute dintr-un program asemănător şi 
întoarceţi-vă cu spatele, în aşa fel încât să auziţi, dar să nu 
vedeţi ce se întâmplă. Apoi urmăriţi din nou fragmentul 
atât cu sonor, cât şi cu imagine. În ce măsură contribuie 
gesturile şi mimica feţei personajelor la părerea 
dumneavoastră despre cele întâmplate? 

Modul în care controlaţi impresia pe care le-o lăsaţi 
celorlalţi vă va ajuta în diverse situaţii de muncă, cum ar fi: 
examene de selecţie şi promovare, relaţiile cu clienţi, 
studenţi, elevi şi pacienţi, relaţii interpersonale cu membrii 
echipei şi cu şeful dumneavoastră, realizarea unor 
prezentări sau negocieri - de fapt, toată gama de 
experienţe de muncă. 

Exerciţiul 2: Imaginea dumneavoastră la serviciu 

Ce atitudini şi ce calităţi personale şi profesionale 
doriţi să comunicaţi prin înfăţişarea şi comportamentul 
dumneavoastră şi prin limbajul trupului? Pentru fiecare 
dintre descrierile de mai jos, încercuiți numărul care arată 
cât este de importantă calitatea respectivă pentru 


dumneavoastră: 

Calitățile şi obiectivele pe care le-aţi considerat la 
exerciţiul 2 definitorii pentru imaginea dumneavoastră la 


serviciu nu reflectă numai felul cum doriţi să fiţi văzut, ci 
oferă şi indicaţii legate de ceea ce este important pentru 
dumneavoastră în viaţa profesională. Odată ce sunteţi 
sigur de ceea ce doriţi să realizaţi, vă puteţi controla 
comportamentul şi semnalele pe care le transmiteti, în aşa 
fel încât acestea să vă reflecte obiectivele şi valorile. 

Exerciţiul 3: Obiective şi valori 

Care sunt cele mai importante trei aspecte din viaţa 
dumneavoastră profesională? Alegeţi din lista de mai jos şi 
adăugaţi propriile dumneavoastră idei: 

A câştiga bani 

A îmbunătăţi sistemul 

A lucra cu publicul 

A munci independent 

A evolua profesional continuu 

A munci în echipă 

1. 

2. 

3: 

A avea parte de provocări 

A avea sentimentul de apartenență la un grup 

A fi lăudat de clienţi 

A avea o muncă de răspundere 

A avea o funcţie de conducere 

A vă plăcea ce faceţi 

A avea putere 

A vă simţi împlinit 

A fi creativ 

După ce aţi hotărât ce este important pentru 
dumneavoastră, mai alegeţi unul sau două obiective. 
Gândiţi-vă la domenii în care comportamentul 
dumneavoastră şi impresia pe care le-o faceţi altora pot 
contribui la succesul pe care-l aveţi. Citiţi exemplele de 
mai jos: 

Ce contează pentru mine 

A avea o funcţie de conducere 

A lucra cu publicul a), b) 

c) 


Obiectiv profesional 

Să fiu promovat director 

Să reacţionez cu calm la anumiţi clienţi dificili în ce 
situaţii vă poate ajuta limbajul trupului 

Dezvoltarea capacităţii de a vă folosi limbajul 
trupului va îmbunătăţi fiecare aspect al comunicării la 
serviciu şi vă va ajuta să realizaţi ceea ce doriţi. Puteţi să 
vă modificaţi şi să vă controlaţi comportamentul pentru a 
influenţa modul în care alţii vă văd şi vă răspund fără să vă 
alteraţi personalitatea sau să vă prefaceţi a fi altceva decât 
sunteţi cu adevărat. Sunt, desigur, cazuri în care trebuie să 
ne ascundem adevăratele sentimente, dar asta nu 
înseamnă că suntem înşelători sau falşi. 

Dispunem de o gamă întreagă de comportamente, din 
care îl alegem pe cel mai potrivit, în funcţie de o anumită 
situaţie. Foarte rar ne comportăm într-un mod complet 
natural şi instinctiv. Fiecare dintre noi şi-a adaptat 
instinctele naturale la cerințele societății, iar 
comportamentul nostru reflectă atitudini şi abilități pe 
care le-am dobândit şi dezvoltat. De exemplu, s-ar putea să 
aveţi emoţii când vă ridicaţi pentru a susţine o lucrare, dar 
intenţia dumneavoastră este de a părea încrezător, 
deoarece o astfel de atitudine nu e doar potrivită, ci chiar 
esenţială pentru succesul prezentării. Dacă în zona pe care 
o supravegheați ar avea loc un accident de muncă, aţi dori, 
probabil, să păreţi calm şi stăpân pe situaţie, indiferent cât 
de panicat v-aţi simţi de fapt. În ambele cazuri 
comportamentul dumneavoastră arată intenţia şi dorinţa 
de a face faţă situaţiei. În exemplul dat în exerciţiul 
anterior, cei ce doresc să obţină postul de director vor 
avea şanse mai mari dacă limbajul trupului va fi în 
concordanţă cu acele calităţi şi atitudini pe care respectiva 
companie le are în vedere pentru o astfel de funcţie. Puteţi 
învăţa să controlaţi felul în care vă prezentaţi, în aşa fel 
încât mesajul pe care-l transmiteţi să servească intenţiei 
dumneavoastră şi, în acelaşi timp, să sugereze încredere şi 
integritate. 

În ce situaţii nu vă poate ajuta limbajul trupului 


Nu trebuie să vă închipuiţi că simpla cunoaştere a 
limbajului trupului vă oferă o metodă infailibilă prin care 
vă veţi putea ascunde adevărata personalitate, calităţile şi 
intenţiile. Nici nu trebuie să credeţi că veţi putea să citiţi 
gândurile celorlalți şi să le cunoaşteţi adevărata 
personalitate, calităţile sau intenţiile după semnalele 
nonverbale pe care le primiţi. 

Deşi comportamentul nonverbal poate fi învăţat şi 
controlat, aceasta nu vă garantează că veţi putea să 
ascundeţi discrepanţa dintre ceea ce simţiţi cu adevărat şi 
impresia pe care doriţi să o transmiteţi. Comportamentul 
nostru comunicativ este supus unei scurgeri de informații. 
Acest termen se referă la semnalele inconştiente pe care le 
emitem şi care oferă informaţii despre ceea ce simţim şi 
gândim cu adevărat. Anumite mici gesturi pe care nu le 
conştientizaţi pot trăda stări emoţionale ca furie, nelinişte 
sau nervozitate. Atunci când daţi din picioare, bateţi 
darabana cu degetele, clipiţi des, vă jucaţi cu cravata sau 
cu o bijuterie, puteţi comunica mesaje care vă contrazic 
cuvintele sau alte semnale  nonverbale. Aceste 
microgesturi sunt aproape imperceptibile şi durează 
extrem de puţin, dar, dacă sunt observate, pot oferi 
informaţii despre ceea ce se petrece dincolo de aparenţe. 
Cel de-al şaselea simţ sau intuiţiile pe care le avem în 
legătură cu cineva pot fi adesea doar rezultatul faptului că 
am perceput în mod subconştient astfel de semnale şi am 
reacţionat. 

Atunci când gesturile se potrivesc cu vorbele şi cu 
intenţiile noastre, dăm dovadă de ceea ce se numeşte 
concordanţă. Aceasta înseamnă că totul se potriveşte şi că 
nu există elemente contradictorii sau neconcordante 
semnificative în comunicarea noastră. De exemplu, poate 
vi s-a întâmplat ca o persoană să vă salute zâmbind şi să vă 
strângă mâna cu căldură, în timp ce căuta cu privirea o 
altă persoană, probabil mai interesantă sau mai 
importantă. S-ar putea foarte bine ca, dintre aceste mesaje 
contradictorii, receptorul să reacționeze mai puternic la 
cele care sugerează lipsa unui interes real. 


Semnalele limbajului trupului nu pot fi citite izolat. 
Dacă încercaţi să aplicaţi o singură regulă empirică, 
presupunând că un anumit gest, o anumită expresie facială 
sau postură are întotdeauna un sens anume, mai mult ca 
sigur veţi interpreta greşit comportamentul celorlalţi. 
Semnalele nonverbale nu pot fi analizate separat, ci în 
grup. Pentru a fi înţeles, fiecare semnal trebuie privit 
împreună cu celelalte semnale emise în acelaşi timp, aşa 
cum cuvintele, scrise sau vorbite, capătă sens în cadrul 
unei fraze. Semnalele limbajului trupului trebuie analizate 
în combinaţii şi în contextul întregii comunicări sau situaţii 
în care sunt emise. Nu întotdeauna am putea înţelege ce 
spune o persoană doar auzind unul ori două cuvinte dintr-o 
propoziţie. Este, de asemenea, posibil ca acţiunile cuiva să 
fie simple reacţii fizice, fără nicio implicaţie psihologică. 
De exemplu, schimbarea poziţiei în scaun poate fi doar o 
încercare de a ne aşeza mai confortabil. Mişcarea rapidă a 
pleoapelor poate fi doar un mod de a ne îndepărta o geană 
căzută. Nu puneţi prea mult accent pe acţiuni disparate 
fără să luaţi în considerare contextul şi comportamentul 
comunicativ al unei persoane. 

În sfârşit, nu subestimaţi şi nu ignoraţi puterea 
cuvântului. După cum bine ştiţi, un mesaj nu este 
constituit doar din cuvinte, dar, în cele mai multe situaţii 
de la locul de muncă, ceea ce se spune este important. 
Limbajul trupului însoţeşte şi completează vorbirea. Nu vă 
grăbiţi să trageţi concluzii bazate doar pe mesaje 
nonverbale şi nu încercaţi să creaţi o impresie despre 
dumneavoastră doar prin limbajul trupului. Toate 
semnalele nonverbale fac parte dintr-un proces complex de 
comunicare şi trebuie analizate împreună cu alte 
comportamente şi contextele în care apar. 

Obţinerea concordanţei 

Cu cât starea de spirit şi comportamentul 
dumneavoastră vor fi mai în acord, cu atât limbajul 
trupului va fi mai convingător. Faptul că aveţi o impresie 
bună despre dumneavoastră este foarte important pentru 
imaginea pe care o proiectaţi asupra celorlalţi. Dacă vă 


vedeţi într-o lumină nefavorabilă, limbajul trupului va 
transmite lipsa încrederii şi a respectului de sine. Veţi 
intra, astfel, într-un cerc vicios, ceilalţi fiind înclinați să 
reacționeze la atitudinea dumneavoastră, confirmându-vă 
lipsa de valoare. 

Pentru a vă forma o părere favorabilă despre sine 
trebuie să întrerupeţi acest cerc şi să vă induceţi o 
anumită stare de spirit. Mintea vă va urma trupul. De 
exemplu, dacă vreţi să vă simţiţi energic şi plin de viaţă, 
gândiţi-vă la felul în care reacţionează corpul când sunteţi 
într-o astfel de stare. Amintiţi-vă felul în care mergeţi, ce 
postură aveţi, expresia feţei, cum vă mişcaţi capul. Odată 
ce aţi intrat fizic în această stare, lucraţi la partea psihică. 
Urmaţi-vă corpul şi comportaţi-vă ca şi cum aţi fi într-o 
stare 

Exerciţiul 4: Importanţa contextului a) Anumitor 
gesturi li se acordă, adesea, unele semnificaţii. Braţele 
încrucişate sunt considerate o încercare de a crea o 
barieră; căscatul sugerează plictiseală; scărpinatul în cap 
este văzut ca un semn de nervozitate. Ce semnificaţii pot 
avea aceste gesturi în următoarele situaţii? 

Încrucişarea braţelor Căscatul Scărpinatul în cap 

Cu un prieten: 

În timpul unei şedinţe 

La un interviu 

Când ţi se face observaţie 

Cu un client 

Când stai de vorbă cu un coleg b) Ce mesaj transmite 
cineva care se încruntă? Gândiţi-vă la şase posibilităţi: 


Ca DS Dai a 


plină de energie şi, astfel, vă veţi accesa cu adevărat 
sentimentele respective. (întâmplător, aceasta este o 
metodă foarte bună de a vă folosi de limbajul trupului 


pentru a ieşi dintr-o criză la serviciu.) Prin urmare, dacă 
vreţi să fiţi considerat o persoană autoritară, încercaţi să 
folosiţi semnalele corpului care transmit o astfel de 
atitudine. Ceilalţi vor reacţiona la impresia de autoritate 
pe care o afişaţi. Aceasta vă va creşte încrederea în sine şi 
veţi începe să vă comportaţi într-un mod mai autoritar. 
Comportamentul vă influenţează sentimentele şi modul în 
care ceilalţi se poartă cu dumneavoastră. Aceste lucruri, la 
rândul lor, afectează imaginea pe care o aveţi despre sine. 
Cercul vicios se poate transforma într-un cerc al încrederii. 

Exerciţiul 5: Interpretarea unui rol 

Alegeţi un coleg al cărui limbaj al trupului sugerează 
calităţi pe care aţi vrea să le aveţi dumneavoastră. Ar 
putea fi cineva care pare încrezător în sine sau cineva ale 
cărui semnale nonverbale sugerează că este un bun 
ascultător.  Concentraţi-vă pe anumite aspecte ale 
comportamentului lui (cum ar fi gesturile, felul în care 
merge, se aşază sau tonul vocii) şi încercaţi să vă 
comportaţi într-un mod asemănător. Identificaţi situaţii în 
care să folosiţi acest tip de limbaj al trupului. Folosiţi 
schema de mai jos pentru a vă organiza observaţiile: 

Tipul de comportament Situaţii în care este folosit 
Observaţii 1. 


2. Prima impresie înfăţişarea cuiva este foarte 
importantă. Înainte să interacționăm verbal cu cineva, ne 
facem prima impresie legată de anumite aspecte legate de 
acea persoană, cum ar fi sexul sau grupa de vârstă. De 
asemenea, recepționăm informaţii despre apartenenţa 
cuiva la un grup etnic sau cultural. 

Părerile noastre se bazează pe aspectul exterior al 
oamenilor, pe modul în care ei se îmbracă sau se comportă. 
Aspectele fizice, cum ar fi mărimea sau forma corpurilor 
noastre, tind să fie mai puțin supuse schimbării decât stilul 
vestimentar sau imaginea pe care ne-o proiectăm. 


Se consideră că există o legătură între aspecte ale 
eului interior şi caracteristicile noastre fizice. De exemplu, 
o postură mereu încordată poate fi rezultatul unei 
concepţii negativiste asupra vieţii; durerea fizică pe care a 
trăit-o cineva se poate reflecta în ridurile de pe faţă, ce s- 
au format din cauza încordării şi a încruntării. 

Cum să ai o ţinută corespunzătoare 

Postura şi modul în care staţi sau mergeţi oferă 
sugestii despre personalitatea şi starea dumneavoastră de 
spirit. În timpul unei conversații sau atunci când inter 
acţionaţi cu alte persoane, vă veţi schimba poziţia în 
funcţie de diferiţi oameni şi de diverse situaţii, dar 
probabil că aveţi un mod distinctiv, obişnuit de a sta sau de 
a merge. Aţi putea să vă ţineţi umerii aplecaţi sau cocoşaţi 
ori să staţi cu capul în piept. Toate aceste poziţii sugerează 
lipsa de încredere în sine. O postură dreaptă, echilibrată 
transmite un mesaj pozitiv. Persoanele care îşi ţin capul 
sus şi umerii drepţi comunică respect şi încredere în sine. 
De asemenea, astfel de oameni par mult mai energici decât 
cei a căror postură sugerează nesiguranţă. 

În figura 3, persoana din dreapta ţine capul sus, 
umerii drepţi şi braţele şi picioarele relaxate. Impresia pe 
care o creează este aceea 


7 


“d 


Postura care  Postură care sugerează lipsa de 
sugerează încredere încredere în sine în sine 

Figura 3 

de încredere şi siguranţă de sine. Persoana din 
stânga stă uşor gârbovită, cu capul aplecat şi un picior 
îndoit, lăsând impresia de lipsă de încredere. 

Exercijiul 6: Cum să vă corectaţi ţinuta 

Pentru acest exerciţiu, folosiţi o oglindă. Ţineţi capul 


sus, echilibrat şi aliniat cu coloana vertebrală. Nu 
împingeţi maxilarul înainte şi nu trageţi bărbia înapoi. 
Imaginaţi-vă că o sfoară invizibilă vă ţine capul suspendat 
de tavan. Ţineţi umerii drepţi, nu aduşi sau căzuţi. 
Trunchiul şi şoldurile trebuie să fie, de asemenea, drepte, 
nu răsucite. Distribuiţi-vă greutatea egal, pe ambele 
picioare. Când sunteţi mulţumit de postura pe care aţi 
obţinut-o* exersaţi-o cât de mult puteţi. Corectarea unei 
ţinute necorespunzătoare formată în ani de zile ia destul 
de mult timp, dar, dacă vă veţi aminti zilnic să staţi drept şi 
să vă îndreptaţi coloana, veţi începe să faceţi progrese 
vizibile. 
Expresia fefel 


Figura 4. Expresii ale feţei 

Care vă este expresia feţei atunci când vă relaxaţi, 
adică atunci când nu inter acţionaţi cu cineva sau nu 
reacţionaţi la o anumită situaţie? în mod obişnuit, s-ar 
putea să staţi puţin încruntat sau cu colţurile gurii căzute. 
Se consideră că anumite caracteristici personale pot fi 
asociate cu expresia feţei. Fără să vă daţi seama, puteţi 
trece drept o persoană morocănoasă sau neliniştită, 
distantă sau arogantă. Expresia feţei este unul dintre 
primele lucruri pe care le observă cineva. Părerea general 
acceptată este că anumite expresii comunică anumite 
calităţi. 

Exerciţiul 7: Identificaţi expresiile feţei 

Care dintre expresiile din figura 4 arată: 

1. fericire 

2. tristeţe 

3. furie 

4. interes 

Răspunsuri: 1 (b); 2 (c); 3 (a); 4 (d). 

Puterea unui zâmbet 

Oamenii reacţionează pozitiv la un zâmbet. Dacă 


zâmbiţi atunci când salutaţi pe cineva, transmiteţi dorinţa 
de a vă face plăcut şi de a comunica şi este foarte posibil 
să vi se zâmbească înapoi. 

Exerciţiul 8: Faţa noastră oficială 

Imaginaţi-vă că tocmai aţi observat pe cineva pe care 
vă face plăcere să-l vedeţi. Ce expresie are faţa 
dumneavoastră? Probabil, este relaxată, deschisă şi 
prietenoasă, aveţi ochii uşor măriţi şi colţurile gurii puţin 
ridicate. Aceasta ar putea fi expresia dumneavoastră 
obişnuită. Exersaţi ca să vă iasă cum trebuie. S-ar putea să 
trebuiască să nu vă mai încruntaţi, să vă ridicaţi 
sprâncenele şi colţurile gurii. Acest exerciţiu ar trebui să 
vă ajute atât să vă îmbunătăţiţi tonusul feţei, cât şi să 
afişaţi o figură optimistă! 

Zâmbetele prefăcute se trădează prin alte semnale 
corporale. Când zâmbim sincer facem mici riduri în 
colţurile ochilor, iar colţurile gurii ni se ridică spontan. 
Zâmbetele prefăcute nu implică ochii, iar gura poate 
apărea rigidă sau încordată. 

Exerciţiul 9: Atitudini faţă de ţinuta de serviciu 

Verificaţi-vă părerea despre îmbrăcăminte şi 
performanţa profesională. 

Bifaţi căsuţa corespunzătoare: 

Cu totul acord De împotrivă 

Cu totul de acord împotrivă 

1. Apreciez calitatea serviciilor pe care urmează să le 
primesc după îmbrăcămintea şi înfăţişarea personalului. 

2. Nu contează cum te îmbraci, ci cum îţi faci treaba. 

3. O îmbrăcăminte corespunzătoare îţi dă încredere 
în tine. 

4. Persoanele care nu se îmbracă elegant au mai 
puţine şanse de promovare. 

5. Confortul este mai important decât înfăţişarea. 

6. N-aş putea respecta un director care nu s-ar 
îmbrăca în mod corespunzător. D D 

7. Felul cum mă îmbrac afectează felul în care mă 
simt. 

8. Felul cum mă îmbrac afectează felul în care mă 


port. 

Adăugați propriile idei: 

9. nana io. d 

Haaa 

I2. < an n-a 

Stilul vestimentar transmite informaţii despre 
dumneavoastră. Indiferent de motivele pe care le aveți 
pentru a purta o anumită haină, cei din jur vor interpreta 
înfăţişarea dumneavoastră şi vor trage concluzii legate de 
anumite aspecte, cum ar fi slujba sau personalitatea pe 
care o aveţi. Dumneavoastră vă veţi baza, de asemenea, 
prima impresie despre ceilalţi pe felul în care sunt 
îmbrăcaţi. îmbrăcămintea are propriul ei limbaj şi propriile 
coduri, în cadrul cărora anumite semnificaţii sunt ataşate 
unor elemente specifice. Anumite tipuri de îmbrăcăminte 
sunt considerate potrivite unor situaţii particulare. Dacă 
stilul pe care-l abordaţi este cu totul diferit de aşteptările 
celorlalţi, oamenii se vor întreba, probabil, ce v-a 
influenţat alegerea îmbrăcămintei şi, după caz, s-ar putea 
simţi stingheriţi, ameninţaţi sau, pur şi simplu, se vor 
supăra. 

Cu toţii ştim, instinctiv sau conştient, ce înseamnă să 
te îmbraci corespunzător la serviciu. Adesea ne dăm seama 
de asta doar atunci când, într-o măsură sau alta, ne sunt 
înşelate aşteptările. De asemenea, asociem înfăţişarea 
oamenilor cu capacităţile lor şi avem tendinţa să ne 
încredem în persoane al căror stil vestimentar denotă 
profesionalism. 

Stilul „uniformă”. 

Uniforma oficială 

Uniformele de lucru au menirea de a indica slujba pe 
care o are cineva. Poliţiştii şi agenţii de ordine, militarii, 
lucrătorii din sectorul medical, vânzătorii şi prestatorii de 
servicii sunt doar câteva exemple de tipuri de profesii în 
care uniforma comunică rolul - şi, uneori, chiar şi statutul 
- cuiva. Uniforma influenţează comportamentul celui ce o 
poartă, dar şi pe al celor cu care acesta vine în contact. 
Faptul că purtaţi uniformă arată că aparţineţi unui grup şi 


îi face pe ceilalţi să aibă anumite aşteptări în ce priveşte 
comportamentul dumneavoastră. Deşi modelele 
uniformelor suferă schimbări pentru a fi în pas cu cerinţele 
contemporanilor, rolul lor este acela de identificare, şi nu 
de respectare a exigenţelor modei. Ca şi în cazul hainelor 
obişnuite, există, adesea, cerinţe legate de coafuri, pantofi 
sau bijuterii care sunt considerate potrivite. Dacă încercaţi 
să vă personalizați uniforma, fie din motive de confort, fie 
pentru a afişa un stil propriu, transmiteţi mesaje 
contradictorii şi subminaţi încrederea în capacitatea 
dumneavoastră de muncă. 

Tabloul 3: Firma de închirieri auto 

Hanif are o firmă de taximetre şi de închirieri de 
maşini. Are mult de lucru la aeroport şi şi-a făcut o listă cu 
clienţi permanenţi. 

Şoferii lui poartă o uniformă compusă dintr-un sacou 
elegant cu ¢ pantalon, cămaşă albă şi pantofi negri. Hanif 
crede că unul dintre motivele pentru care firma are succes 
este aerul profesional al şoferilor. 

Hanif aude că una dintre companiile care apela, de 
obicei, la serviciile sale a optat pentru o firmă rivală şi dă 
telefon să afle de ce. Persoana cu care vorbeşte pare 
stânjenită. 

Î - Nu, nu ne-aţi dezamăgit niciodată. Nu, nu aveţi 
preţuri prea mari. Pur şi simplu, suntem de părere că 
şoferii dumneavoastră nu se mai ridică la standardul cu 
care ne-aţi obişnuit. 

Hanif stă de vorbă cu şoferii şi observă înfăţişarea 
ultimilor doi angajaţi. Deşi poartă uniforma, unul dintre ei 
are un tricou în loc de cămaşă şi tenişi în picioare, iar 
celălalt are mai mulţi cercei în ureche şi părul vopsit în 
diverse culori. 

Hanif trebuie să se asigure că înfăţişarea şoferilor lui 
reflectă imaginea deja formată a companiei dacă nu vrea 
să-şi piardă clienţii. 

Exerciţiul 10: Calitățile uniformei 

Ce calităţi asociaţi cu următoarele elemente şi 
caracteristici ale uniformei? Alegeţi din lista de mai jos 


calitatea care se potriveşte articolului de uniformă descris. 
Puteţi folosi aceleaşi calităţi de mai multe ori: 

Articol de uniformă Calităţi 

Caschetă 

Salopete; 

Bluză şi fustă 

Pulover 

Pălărie 

Sacou 

Şort 

Veston 

Pantofi cu toc 

Culoarea uniformei Calităţi 

Roşu 

Negru 

Albastru şi alb 

Lista calităţilor 

Eficient Tradițional De conducere Ştiinţific 

Autoritar Abordabil îndrăzneţ Implicat 

Amuzant Medical Lejer 

De încredere la îndemână Practic 

Uniforma neoficială 

Anumite locuri de muncă nu implică uniforme, dar au 
un cod vestimentar care impune anumite reguli. Acestea 
sunt, de obicei, nescrise şi se învaţă prin simpla observare 
a celor din jur. Stilurile acceptate de îmbrăcăminte variază 
de la un loc de muncă la altul. 

Exerciţiul 11: Codul vestimentar la locul de muncă 

Care este codul vestimentar neoficial la locul 
dumneavoastră de muncă? Bifaţi căsuţele 
corespunzătoare. (Puteţi alege un alt loc de muncă pe 
care-l cunoaşteţi, dacă vi se pare mai potrivit.) 

Se poartă haine neconvenţionale? 

Se poartă haine la modă? 

Se poartă haine scumpe? 

Sunt obligatorii costumele? 

Oamenii se îmbracă des în haine noi? 

Se poartă aceleaşi tipuri de pantofi? 


Se poartă acelaşi tip de bijuterii? 
Există un stil anume de coafuri şi culori? 
Oamenii folosesc acelaşi tip de geantă sau servietă? 


O D 
bligato eloc 
riu 


S-ar putea ca unele departamente să aibă propriul lor 
cod, probabil în funcție de natura muncii efectuate sau de 
vârsta celor implicați. Puteți, desigur, să nu acceptați acest 
cod. Dacă însă luați această decizie, se va considera că nu 
vă respectați obligațiile şi munca dumneavoastră va fi 
privită într-o lumină nefavorabilă. 

Adaptarea la mediu în anumite domenii, sunt idei 
general acceptate despre vestimentație, deşi în anumite 
secțiuni ale profesiei pot exista variații. 

Uitaţi-vă la exerciţiul 12. De fapt, ambii sunt avocati. 
Paul lucrează într-o firmă mare din centrul oraşului, pe 
când Stephen lucrează într-un centru de ajutor social de 
cartier. Fiecare din ei se îmbracă într-un mod adecvat 
situației. Dacă Paul ar purta la serviciu hainele lui 
Stephen, ar avea un aer ciudat şi nu ar inspira încredere. 
Dacă Stephen ar fi îmbrăcat ca Paul, ar părea un personaj 
inabordabil. 

Exerciţiul 12: Care din ei este avocat? 

a) Paul poartă un costum de culoare închisă, pantofi 
lustruiţi şi îşi ţine documentele într-o servietă de piele, b) 
Stephen poartă blugi şi o geacă de piele şi îşi duce 


documentele într-un rucsac. 

Răspuns: 

Pe de altă parte, aţi putea spune că şi Stephen 
trebuie să-şi impresioneze clienţii la fel ca Paul, iar o 
ținută  protocolară l-ar ajuta să câştige încrederea 
celorlalţi. Ne simțim în siguranţă atunci când 
îmbrăcămintea celor cu care venim în contact este 
potrivită cu munca pe care o fac şi cu mediul unde 
lucrează. Este tot atât de adevărat că în astfel de cazuri 
nici măcar nu observăm cu ce sunt îmbrăcaţi. Când codul 
vestimentar nu este însă respectat, ne putem simţi 
deranjati şi putem pune capăt colaborării. 

Tabloul 4: Ținuta de interviu a Ritei 

Rita lucrează într-o firmă mare de consultanţă 
financiară şi are dese întâlniri cu clienţii. La serviciu 
poartă costume clasice de culoare închisă, bijuterii 
discrete, iar părul îi este scurt şi bine aranjat. Poartă o 
servietă din piele neagră şi pantofi de calitate. Ţinuta ei de 
serviciu seamănă cu cea a celorlalte femei din firmă, iar 
imaginea ei elegantă şi profesională inspiră încredere în 
capacităţile sale şi în serviciile pe care le oferă compania. 

Rita concurează pentru un post de conducere într-o 
firmă de relaţii cu publicul şi la interviu poartă aceleaşi 
haine ca de obicei. Totuşi, în acest nou loc de muncă, 
hainele ei par terne şi demodate, în acest mediu, femeile 
trebuie să aibă un alt impact asupra clienţilor şi să ofere o 
abordare optimistă şi modernă. 

Cum să vă îmbrăcaţi ca să câştigaţi 

Ideea unui stil de îmbrăcăminte care să aibă succes 
poate fi interpretată în două moduri. Primul are în vedere 
măsura în care hainele şi înfăţişarea cuiva se potrivesc cu 
o anumită slujbă şi îl ajută să obţină performanţe în 
muncă. Dacă acesta este şi cazul dumneavoastră, atunci v- 
aţi îmbrăcat pentru situaţii de succes. 

Ideea stilului vestimentar care atrage după sine 
succesul este adesea legată de avansare şi promovare. 
Dacă unul dintre scopurile dumneavoastră este să fiţi 
avansat, atunci stilul vestimentar vă poate ajuta sau 


împiedica să obţineţi ceea ce doriţi. 
Exerciţiul 13: Ce se potriveşte? 
Care este părerea dumneavoastră despre persoanele 
din următoarele exemple? Bifaţi căsuţele corespunzătoare: 
Favorabilă 


Mai puţin Nefavorabilă favorabilă a) Un dentist în 
haine de piele b) Un vânzător într-un magazin de 
cosmetică plin 


de piercinguri D D 
faciale c) Un 
profesor plin de 
piercinguri faciale 
d) Echipajul unei 
aeronave în blugi e) 
o  recepţioneră de 
spital cu tatuaj 

Nota 
personală 

In general, sfatul este să ne îmbrăcăm pentru slujba 
pe câte ne-am dori să o avem, şi nu în funcţie de locul 
actual de muncă. Gândiţi-vă cam cât de mult v-ar ajuta 
acest lucru să avansați pe scara profesională şi ce impact 
ar avea asupra colegilor de muncă. De asemenea, încercaţi 
să intuiţi cum ar fi interpretată încercarea dumneavoastră 
de a ieşi în evidenţă. S-ar putea să credeţi că personajul 
din desene animate de pe cravata dumneavoastră arată că 
aveţi o personalitate amuzantă, dar alte persoane s-ar 
putea să fie de altă părere şi asta s-ar reflecta negativ 
asupra şanselor de avansare. Sau jacheta dumneavoastră 
largă, de pildă, s-ar putea să fie ultima apariţie în materie 
de modă. Dacă la locul de muncă acest lucru nu este 
recunoscut, e preferabil să alegeţi un sacou sau o piesă de 
îmbrăcăminte mai puţin la modă, dar care inspiră mai 
degrabă responsabilitate şi autoritate. 


Exerciţiul 14: Aspirând la o avansare 

Care este codul vestimentar al persoanelor cu 
vechime de la locul dumneavoastră de muncă? Alegeţi 
două persoane aflate într-o funcţie la care aspiraţi. 
Completaţi coloanele de mai jos: 

Vestimentatie Accesorii Coafură 

Persoana a 

Persoana b 

Zilele cu ţinută neconvenţională 

Unele companii au făcut în anii '90 un experiment 
interesant. A fost desemnată o zi a săptămânii, de obicei 
vinerea, în care angajaţii au fost încurajați să renunţe la 
ţinuta obişnuită de serviciu şi să vină la muncă în haine 
lejere. Alte companii au extins durata experimentului la 
întreaga săptămână. Unul din obiectivele acestui 
experiment a fost eliminarea barierelor dintre diferite 
categorii de lucrători şi îmbunătăţirea comunicării şi a 
muncii în echipă. S-a considerat şi că 

O ţinută lejeră i-ar face pe oameni să se simtă mai 
confortabil şi ar creşte productivitatea muncii. Acest 
experiment a început în companiile producătoare de 
calculatoare din Statele Unite părând să reflecte politica 
egalitaristă din industria Internetului. 

Cu toate acestea, planul nu avut un succes general. 
Unele companii din Marea Britanie au renunţat la această 
practică, revenind la ţinuta formală. O bancă americană de 
investiţii le-a cerut bărbaţilor să vină la costum şi cravată, 
iar femeilor în taioare sau rochii. Nici angajaţii şi nici 
angajatorii nu s-au acomodat cu noua schemă a zilelor cu 
ţinută neconvenţională. Angajaţilor le-a fost greu să 
găsească o ţinută lejeră potrivită şi au considerat 
experimentul ineficace şi costisitor. Şefii, pe de altă parte, 
şi-au dat seama că îmbrăcămintea lejeră încurajează 
personalul să întârzie şi chiar să lipsească. 

Limbajul obiectelor 

Alegerea obiectelor personale contribuie la impresia 
pe care o creaţi. Tipul de celular pe care îl aveţi, sunetul 
de apel pe care-l alegeţi, tipul de agendă sau de stilou pe 


care-l folosiţi, modul în care vă decoraţi sau vă 
personalizați locul de muncă, precum şi obiectele pe care 
le aveţi în maşină vor stârni anumite reacţii din partea 
celorlalţi. 

Tabloul 5: Obiecte personalei Patricia are pe birou o 
fotografie cu cei doi copii ai ei, în timp ce şi Marţi are o 
fotografie cu ea însăşi făcând scufundări. Patricia este 
percepută ca o persoană bună şi înţelegătoare, iar oamenii 
au încredere în ea. Marţi este considerată o persoană 
încrezătoare în y sine şi dinamică, iar oamenii au tendinţa 
să discute cu ea probleme de serviciu. Kali vine la serviciu 
cu o servietă, în timp ce Tom foloseşte o pungă de plastic. 
În servietă, Kali ar putea să-şi ducă mâncarea pentru masa 
de prânz, o revistă şi un pulover pe care vrea să-l 
returneze la magazin în timpul pauzei de prânz. În punga 
de plastic Tom ar putea să aibă nişte dosare importante pe 
care le-a luat acasă pentru a le studia. Sau, dimpotrivă, 
lucrurile ar putea sta exact invers. Concluzia este însă că 
servieta îi dă lui Kali un aer mai profesional. 

Exercijiul 15: A cui e cana? 

Citiţi următoarele descrieri ale cănilor de cafea 
aliniate pe un raft, la serviciu. Care este impresia pe care 
v-o creaţi în legătură cu personalitatea proprietarului 
fiecărei căni? încercuiți numărul corespunzător gradului 
pozitiv sau negativ al reacției pe care o aveţi la citirea 
descrierii: 

Descrierea cănii a) Are o imagine cu nişte pisoi 
drăgălaşi b) Are o fotografie a unei proprietăţi aparţinând 
Patrimoniului Naţional c) Este un suvenir de vacanţă d) 
Are stema unei echipe de fotbal e) E ciobită şi murdară f) 
Are simbolul unei galerii de artă g) Are un slogan comic h) 
Este o ceşcuţă cu farfurioară dintr-un porțelan foarte fin 

Tipul de  heacţie pozitivă  heacţie negativa 
personalitate 

12 


12 
12 
12 


12 

12 

12 

3456789 
3456789 
34956789 
3456789 
3456789 
3456789 
3456789 

Limbajul locurilor 

Toate obiectele din jurul nostru, cum ar fi birourile, 
mobila, obiectele de papetărie, echipamentul de lucru 
ş.a.m.d., transmit mesaje despre companii şi organizații. 
Modul în care se prezintă o companie sugerează ceva 
despre caracterul ei şi despre atitudinea faţă de angajaţi şi 
clienţi. 

Prima impresie pe care o are cineva despre o 
organizaţie poate fi creată de publicitatea care i se face şi 
de materialele de prezentare. Tipul de tipar, culorile, 
imaginile şi simbolurile folosite pe broşuri, anteturi, 
pliante şi pagini web arată locul în care compania se 
autoplasează pe piaţă şi modul cum se percepe pe sine. 

Un birou de recepţie cu o atmosferă caldă şi 
primitoare arată din partea companiei o politică orientată 
către oameni, potrivită, poate, în industria de prestări 
servicii, pe când un mod de prezentare mai auster este 
posibil să arate că lucrul cel mai important este produsul. 
Faptul că spaţiul de lucru cu publicul este elegant, iar cel 
destinat angajaţilor e mai puţin îngrijit sugerează că 
respectiva companie este mai interesată de imaginea sa 
publică decât de oamenii care lucrează acolo. 

Tabloul 6: Locuri publice 

Pamela intră în agenţia de turism din localitatea ei 
pentru a-şi rezerva un bilet de vacanţă. Pe birou se află un 
sandviş pe jumătate mâncat, f iar pe podea sunt pachete 
de broşuri nedesfăcute. Afişele sunt uzate şi murdare. 


Pamela merge până lângă birou şi trebuie să aştepte 
câteva minute pentru ca funcţionara să termine o 
convorbire telefonică şi să observe că ea aşteaptă să fie 
băgată în seamă. 

Pamela are o primă reacţie negativă faţă de o 
companie ce nu pare să acorde o atenţie prea mare 
impresiei pe care o face clienţilor. Impresia pe care şi-o 
formează ea este aceea de neglil jenţă şi lipsă de interes 
pentru detalii. 

Bob şi Thea aleg o şcoală pentru fiul lor. Când intră 
în zona de recepţie, observă pe pereţi lucrări de-ale 
copiilor şi fotografii ale unor clase implicate în diferite 
activităţi. Persoana de la birou vorbeşte la telefon, dar, în 
acelaşi timp, îi întinde un plasture unuia dintre cei trei 
copii care aşteaptă. Ea le zâmbeşte în timp ce ei se 
apropie. În faţa ei se află o ceaşcă de cafea pe jumătate 
goală. 

Bob şi Thea au o primă impresie favorabilă, şcoala li 
se pare dinamică şi orientată către copii. Ei reacţionează la 
atitudinea prietenoasă şi în mod subconştient realizează 
faptul că, deşi personalul este ocupat, nevoile copiilor nu 
sunt neglijate. 

Exerciţiul 16: Mesaje de la locul tău de muncă 

Ce impresie creează locul tău de muncă? 

Clădirile 

Decoraţiunile 

Mobilierul 

Amenajarea birourilor 

3. Faţă în faţă 

Bună ziua şi la revedere în funcţie de modul în care 
salutăm sau încheiem o întâlnire, transmitem un anumit 
mesaj. Modul cum abordăm momentul iniţial al unei 
întâlniri şi salutul poate să ne creeze probleme dacă nu 
ştim să facem faţă unor situaţii ca strânsul mâinii sau felul 
în care luăm loc. În general, persoana cu rolul dominant 
este cea care întinde mâna şi vă arată unde să vă aşezaţi. 
Dacă întâmpinați pe cineva, întindeţi mâna şi apoi, cu un 
gest, precizaţi locul unde ar trebui să se aşeze cealaltă 


persoană. Dacă sunteţi cel întâmpinat, acceptaţi mâna 
care vi se oferă şi aşteptaţi să vi se arate unde să vă 
aşezaţi. 

Acest proces pare artificial şi studiat, dar, de fapt, se 
întâmplă, în general, destul de natural. Suntem obişnuiţi 
cu ritualul strângerii mâinii la venire şi la plecare. 
Schimbăm scurte ridicări din sprânceană ca semn că am 
luat cunoştinţă de prezenţa celuilalt. Înclinaţi-vă uşor în 
faţă, menţineţi contactul vizual, zâmbiţi şi răspundeţi la 
semnalele pe care le primiţi. 

Strânsul mâinii 

Se spune că una dintre originile strânsului mâinii 
este gestul pe care strămoşii noştri îl făceau pentru a arăta 
că nu poartă arme asupra lor. Nu există nicio ameninţare şi 
niciun motiv de nelinişte într-o palmă deschisă. Ne formăm 
o impresie despre cineva după modul în care acea 
persoană strânge mâna. Un gest ferm este considerat a fi 
un semn de putere şi sinceritate, mai ales dacă, în acelaşi 
timp, persoana respectivă vă priveşte în ochi şi vă 
zâmbeşte călduros. Dacă nu vă apreciaţi corect puterea 
mâinii şi zdrobiţi degetele celuilalt, puteţi fi perceput ca o 
persoană dominantă şi agresivă. O strângere de mână prea 
timidă sau în care intră în contact doar vârfurile degetelor 
poate să fie considerată ca indicând ineficientă şi 
negativism şi să sugereze că oferta de comunicare nu este 
sinceră. O palmă umedă ar putea sugera nervozitate. 

Cu toate acestea, nu transformați strânsul mâinii în 
criteriu de bază atunci când analizaţi personalitatea sau 
intenţiile cuiva. 

O strângere de mână prea puternică, una care 
cuprinde cu totul mâna celuilalt sau una care implică 
ambele mâini poate avea diverse motive: 

— Faptul că persoana nu este conştientă de propria 
forţă; 

— Nervozitate; 

— Entuziasm; 

— Dorinţa de a comunica sincer; 

— Dorinţa de a părea eficient. 


O strângere de mână timidă poate avea următoarele 
motive: 

— Persoana are o forţă fizică mare şi nu vrea să 
strângă prea tare; 

— Nevoia de a-şi proteja mâinile din cauza slujbei sau 
a profesiei - de exemplu, muzicienii, chirurgii, artiştii sau 
cei care pozează cu mâinile; 

— Jenă cauzată de o palmă lipicioasă sau murdară; 

— O boală, cum ar fi artrita; 

— Faptul că persoana nu se aşteaptă să i se strângă 
mâna. 

Strânsul mâinii şi relaţiile de putere 

Aşezarea mâinii peste mâna celuilalt cu palma în jos 
poate sugera dorinţa de a domina (figura 5). Acest gest 
arată dorinţa de a prelua controlul. Dacă vă fiferiţi mâna 
cu palma în sus înseamnă că acceptaţi dominaţia celuilisr 

O strângere de mână corespunzătoare şi 
satisfăcătoare este fermă, dar nu prea puternică. Fiecare 
din cele două persoane apucă în aceeaşi manieră mâna 
celuilalt şi mâinile sunt scuturate în sus şi în jos cu forţă 
egală. 


Figura 5. Strângere de mână dominantă 

Contactul vizual 

Contactul vizual este un aspect bine cunoscut al 
comunicării non-verbale. Mulţi dintre noi care au puţine 
cunoştinţe legate de limbajul trupului au reuşit totuşi să-şi 
formeze, conştient sau nu, o părere despre mesajele pe 
care cineva le transmite prin modul cum se uită la alte 
persoane. Asta se întâmplă, poate, datorită faptului că 
semnalele transmise de ochi, ferestrele sufletului, ocupă 
un loc central în comunicare în toate întâlnirile cu alte 
persoane. Pupilele transmit mesaje pe care nu le putem 
controla conştient şi la care răspundem în mod 
subconştient. Când vedem ceva care ni se pare atrăgător 
sau interesant, pupilele ni se dilată, devenind mai mari 


(figura ba). Când reacţionăm la stimuli care stârnesc 
sentimente de furie sau ostilitate, pupilele noastre se 
contractă, devenind mai mici şi mai proeminente (figura 
bb). Fără să ne dăm seama, noi recepţionăm aceste 
semnale şi reacţionăm la ele. La fel cum pupilele ni se 
dilată atunci când ne uităm la cineva sau la ceva care ne 
place, tot aşa ceilalţi oameni se simt atraşi de noi când 
avem pupilele mai mari şi sunt mai puţin calzi faţă de noi 
atunci când pupilele ne sunt contractate. 


Figura 6. Pupile dilatându-se şi contractându-se 

Contactul vizual şi modelul de comunicare 

Exerciţiul 17 poate indica destul de clar faptul că 
asociaţi un contact vizual necorespunzător cu anumite 
calităţi negative. Contactul vizual este atât de important în 
procesul de comunicare, încât, atunci când lipseşte sau nu 
e satisfăcător, ne simţim neliniştiţi sau stânjeniţi şi avem 
tendinţa să nu avem încredere într-o persoană ce evită să 
ne privească în ochi. Sunt diverse scheme şi reguli care se 
aplică modului în care semnalele vizuale se folosesc în 
comunicare. Dacă aplicăm greşit aceste reguli - de 
exemplu, folosim prea mult sau 

FAŢĂ ÎN FAŢĂ 

prea puţin contactul vizual -, ceilalţi sunt înclinați să 
considere că nu avem credibilitate, că suntem antipatici 
sau chiar că nu suntem demni de încredere. 

Modelul general, studiat de Michael Argyle, arată că 
într-o conversaţie menţinem contactul vizual între 30% şi 
60% din timp. O perioadă mai lungă poate fi considerată 
neliniştitoare,  stânjenitoare sau amenințătoare, fiind 
asociată nu atât cu întâlnirile profesionale, cât mai 


degrabă cu relația personală, mai profundă, a 
îndrăgostiţilor care se cufundă unul în ochii celuilalt sau 
cu atitudinea unor duşmani ce se ţintuiesc cu privirea, 
anticipând ostilitățile. Un contact vizual inconsistent este 
interpretat indicând lipsa de sinceritate sau atitudini cum 
ar fi lipsa de interes. 

De obicei ne uităm mai puţin la celălalt atunci când 
vorbim decât atunci când ascultăm. Când vorbim, 
menţinem contactul vizual aproximativ 40% din timp. Nu 
ne uităm fix la cealaltă persoană, ci ne uităm din când în 
când în altă parte, în timp ce ne gândim la următorul punct 
al conversaţiei sau ne căutăm cuvintele, pentru ca apoi să 
reluăm contactul vizual pentru o perioadă scurtă. Când 
ascultăm, contactul vizual este mai lung, acoperind 
aproximativ 75% din timp. Dacă ne uităm mai mult de atât 
la persoana care vorbeşte, putem părea prea insistenţi, pe 
când un contact vizual insuficient poate fi considerat un 
semn de plictiseală sau neatenţie. 

Aprecierea corectă a intensității contactului vizual 
este o problemă de îndemânare şi de exerciţiu. Faptul că 
vă uitaţi la persoana cu care vorbiţi este vital pentru 
crearea unei legături şi pentru stabilirea comunicării. 

În timp ce vorbiţi, trebuie să fiţi conştient de reacţiile 
şi de gradul de înţelegere ale celuilalt. Cu toate acestea, 
dacă îl priviţi prea fugitiv şi prea des, puteţi crea o stare 
de enervare şi nelinişte, încercaţi să susţineţi privirea 
celuilalt pentru câteva secunde înainte să vă uitaţi în altă 
parte, pentru ca apoi să stabiliţi un contact vizual ceva mai 
lung. Ca ascultător, poate fi dificil să stabiliţi un contact 

Exerciţiul 17: Cum caracterizăm o persoană după 
contactul vizual 

Verificaţi-vă propriile sentimente legate de mesajele 
pe care le transmitem cu ajutorul semnalelor vizuale. 
Plasaţi următoarele caracteristici sub coloana din stânga, 
„Contact vizual bun”, sau sub coloana din dreapta, 
„Contact vizual insuficient”. Puteţi face completări. 


Neserio Dista Ones Aro 


S nt t gant 


Atent Since Încre Doc 
r zător il 
Care Şmec Price Hot 
ascunde ceva her put ărât 
Necinsti Inter Infor Am 
t esat mat eninţător 
Prieteno Resp Nepo 
S ectuos liticos 


Contact vizual bun 

Contact vizual insuficient vizual fără să păreți 
insistent. Incercați să vă concentrați privirea pe partea de 
sus a feței şi nu uitaţi să răspundeţi cu mişcări ale feței şi 
ale capului. Ochii dumneavoastră îşi vor modifica forma 
după reacţia pe care o aveţi - se vor încreţi dacă zâmbiţi 
sau se vor deschide larg dacă veţi arăta surpriză ori 
interes. Acest lucru va demonstra nu doar că sunteţi atent, 
ci, mai mult, vă va şi ajuta să vă simţiţi şi să păreţi mai 
natural. 

Exerciţiul 18: Frecvența contactului vizual încercaţi 
acest exerciţiu de observaţie. Urmăriţi o conversaţie între 
două persoane şi monitorizaţi frecvenţa contactului vizual 
mai întâi la vorbitor şi apoi la ascultător. În ce măsură 
corespunde modelul general situaţiei de 

mai sus? Ce puteţi spune despre natura conversaţiei 
după frecvenţa şi tipul contactului vizual? 

Alte modele de contact vizual 

Cu persoane străine în anumite situaţii se aplică 
reguli diferite ale contactului vizual. De exemplu, evităm 
privirile celorlalţi în mijloacele de transport în comun. În 
situaţii în care ne aflăm în locuri aglomerate împreună cu 
persoane străine, faptul că ne uităm în altă parte pentru a 
nu le întâlni privirile este tocmai modul nostru de a 
reacţiona la o prea mare apropiere fizică (uneori chiar şi la 
atingeri inevitabile) faţă de persoane pe care nu le 
cunoaştem. Asta ne ajută să nu ne simţim ameninţaţi sau 


jenaţi. Chiar şi în lift, la serviciu, oameni care se cunosc 
din vedere aplică această regulă, uitându-se drept înainte, 
şi nu unii la alţii. La fel ca în cazul celor mai multe aspecte 
ale comunicării nonverbale, abaterea de la aceste reguli 
nescrise provoacă stânjeneală şi chiar panică. Persoanele 
al căror comportament nu corespunde acestui cod 
acceptat sunt considerate ca fiind incompetente din punct 
de vedere social. 

Cu colegii 

Sunt anumite situaţii în care oamenii au tendinţa de 
a nu se uita prea mult unii la ceilalţi atunci când vorbesc. 

I 

Tabloul 7; Sara şi Niamh în timpul conversatiei Sara 
şi Niamh sunt lângă frigider, adâncite în discuție. Stau în 
picioare una lângă alta şi cu capetele înclinate una spre 
cealaltă, fiecare din ele dă din cap la ceea ce i se spune, 
dar niciuna nu stabileşte vreun contact vizual. 

Ce puteţi spune despre relaţia dintre ele şi despre 
natura conversaţiei lor? Bifaţi căsuţele corespunzătoare: 

a) Nu se plac. 

b) Una din ele sau amândouă sunt timide. 

Una este şefa celeilalte. U 

c) Vorbesc despre ceva care este intim, ciudat sau 
stânjenitor. 

De fapt, oricare dintre aceste situaţi - sau chiar toate 
- ar putea fi adevărată. În anumite cazuri, cum sunt cele 
prezentate, putem evita contactul vizual. Acest lucru este 
în regulă dacă ambii parteneri implicaţi în conversaţie îl 
consideră potrivit situaţiei. Totuşi, comunicarea în aceste 
cazuri va fi mai puţin eficientă dacă unul din cei doi are 
nevoie de contact vizual. 

Cum să încurajăm contactul vizual 

Desigur, nu puteţi obliga pe cineva să vă privească. 
Puteţi totuşi să combinaţi comportamentul verbal cu cel 
nonverbal pentru a reuşi măcar să schimbaţi direcţia 
privirii celuilalt. 

Gândiţi-vă la motivul pentru care persoana evită să 
se uite la dumneavoastră. S-ar putea să fie timidă sau să se 


simtă stânjenită. Lipsa contactului vizual ar putea indica 
un caracter rece sau neprietenos sau faptul că persoana 
este plictisită. S-ar putea să nu fie de acord cu ceea ce 
spuneţi ori să nu vă înţeleagă. Aţi putea afla mai 

multe dacă puneţi o întrebare, caz în care celălalt ar 
trebui să se uite în direcţia dumneavoastră; dacă este 
necesar, puteţi să vă schimbaţi poziţia pentru a-i prinde 
privirea. Schimbarea poziţiei în aşa fel încât să vă 
apropiaţi sau să vă îndepărtați de celălalt ar putea, de 
asemenea, produce o reacţie diferită. Puteţi prinde 
privirea cuiva arătând, de exemplu, un document sau un 
avizier şi apoi mutând degetul sau arătătorul spre ochii 
dumneavoastră, determinând astfel persoana să vă 
întâlnească privirea. 

Câteva întrebuinţări ale contactului vizual 

Reglarea fluxului conversaţiei 

Conştientizarea mişcărilor ochilor celorlalţi ne poate 
ajuta să inter-acţionăm fără pauze penibile sau întreruperi 
nepotrivite. Contactul vizual este un mod de a începe 
interacţiunea şi o invitaţie către cealaltă persoană să 
comunice cu noi. În timpul conversaţiei, faptul că cineva se 
uită în altă parte nu înseamnă neapărat că a terminat de 
vorbit. Avem tendinţa să ne ridicăm ochii atunci când 
suntem pe cale de a termina de vorbit şi să-i aruncăm o 
scurtă privire celuilalt pentru a-i vedea reacţia. Acest lucru 
îi dă de înţeles că e rândul lui să vorbească. 

Comunicarea sentimentelor şi atitudinilor 

Un contact vizual corespunzător indică prietenie, 
încredere şi dorinţa de a comunica. Este posibil ca un 
contact vizual necorespunzător să fie asociat cu 
caracteristici şi atitudini pe care s-ar putea să nu doriţi să 
le transmiteţi. 

Privirea fixă care intimidează 

Unele persoane se folosesc de o privire lungă şi 
insistentă pentru a ameninţa sau a intimida. Chiar dacă nu 
intenţionaţi să vă exercitaţi puterea asupra celorlalţi, 
aceasta va fi impresia pe care o lasă un astfel de contact 


vizual. Când dumneavoastră sunteţi supus unei astfel de 
priviri agresive, starea de disconfort vă poate face să vă 
plecaţi ochii, întrerupând contactul vizual. Acest lucru va fi 
interpretat ca un gest de supunere, arătând faptul că 
cedaţi dominaţiei celuilalt. 

fi Tabloul 8: Sally se simte intimidată 

1 Lorna îi spune lui Sally: 

— Vreau să vorbesc cu tine despre biroul de recepţie. 
Trebuie să-l păstrăm mai curat pe tot parcursul zilei. 
Dimineaţa arată bine, dar, după ce un număr de persoane 
se perindă pe aici, devine cam dezordonat. Ai vreo idee? 

Se uită la Sally cu insistenţă. 

—ă... 

Sally se uită în jur şi apoi la Lorna. Lorna e tot cu 
privirea aţintită asupra ei. Sally începe să aibă o senzaţie 
de disconfort, ca şi cum ea însăşi ar fi făcut dezordine în 
birou. 

— Cred c-am putea să ne ridicăm pe rând de la birou 
şi să facem ordine. 

Se uită din nou la Lorna, care nici măcar nu clipeşte. 
Sally îşi coboară privirea, intimidată. 

Schimbarea direcţiei privirii 

Dacă evitaţi să întâlniți privirea cuiva poate însemna 
că aveţi ceva de ascuns. De asemenea, acest fapt poate 
arăta că vă este ruşine sau jenă. În anumite situaţii, 
nervozitatea sau tensiunea momentului v-ar putea face să 
vă mutaţi privirea într-o parte, în sus sau în jos, pentru ca 
apoi să vă uitaţi din nou la faţa vorbitorului. Incercaţi să vă 
controlaţi mişcările ochilor în aşa fel încât să întâlniți 
privirea vorbitorului pentru câteva secunde, apoi 
interveniţi în conversaţie. 

În timp ce vorbiţi, e perfect normal să vă schimbaţi 
direcţia privirii, aşa că vă veţi simţi mai puţin stânjenit şi 
vă veţi controla mai uşor mişcările ochilor. 

j Tabloul 9: Julie minte 

S Darren i-a promis unui client că-i va trimite o piesă 
de schimb, dar 


I descoperă cu surprindere că nu o mai are în stoc. 
Furnizorii piesei 

I sunt de obicei de încredere şi onorează comenzile 
cu prompţi 

tudine. 

1 - Credeam c-ai spus că ai făcut o nouă comandă, îi 
spune 

I Darren lui Julie. 

I Julie nu se uită în ochii lui în timp ce răspunde, ci 
într-o parte. 

1 - Am făcut, spune ea. 

p. Se uită la el şi apoi îşi fereşte din nou privirea. 

I Darren simte că Julie îi ascunde ceva. Limbajul 
trupului ei 

1 indică disconfort şi refuzul ei de a-l privi drept în 
ochi sugerează 

1 că minte. Darren nu trage concluzii pripite, dar 
cele constatate îl 

fac să-şi dea seama că va trebui să afle ce s-a 
întâmplat înainte 

1 să-şi contacteze furnizorii. 

Privirea piezişă 

Acest gen de privire transmite o atitudine de 
suspiciune, neîncredere sau ostilitate. Deşi ceea ce spuneţi 
exprimă acceptare, privirea sugerează respingere. 

Tabloul 10: Naomi se uită cu coada ochiului 

1 Rachel are nevoie de cineva care să se ocupe de 
noul aranjament 

I din vitrină. Prima ei alegere pentru această sarcină 
este Lance. 

I dar el îi aminteşte lui Rachel că la momentul acela 
va fi în vacanţă. 

§ Rachel se hotărăşte să o întrebe pe Naomi, care, 
deşi e venită de 

curând, s-a dovedit capabilă. Când Rachel o roagă, 
Naomi acceptă, dar este întoarsă aproape cu spatele la ea 


şi nu se uită direct în ochii ei, ci pieziş, cu coada ochiului. 

In acest caz, Rachel aude acceptul verbal al lui 
Naomi, dar nu observă semnalele opuse ale corpului ei. 
Mai târziu, află că Naomi ştia că nu a fost prima ei opţiune 
pentru sarcina respectivă şi era supărată din cauza asta. 
Rachel a ratat o şansă de a descoperi mai multe lucruri 
despre atitudinea şi personalitatea lui Naomi. Dacă i-ar fi 
recepționat semnalele, s-ar fi putut hotărî să o întrebe pe 
Naomi ce anume o supără şi să discute problema. 

Exerciţiul 19: Cum interpretăm privirile cuiva (vezi 
tabloul 10) 

a) Ce poate deduce Rachel din semnalele vizuale 
emise de Naomi? Gândiţi-vă la mai multe răspunsuri 
posibile. 

i 

2, 

3. 

b) Cum ar putea contribui o evaluare exactă a 
mesajului nonverbal al lui 

Naomi la realizarea unei comunicări eficiente între 
Rachel şi Naomi? 

1. 

2, 

3, 

Limbajul deschis şi închis al trupului 

O caracteristică a unui limbaj eficient al trupului este 
caracterul său deschis. Dacă faceţi gesturi largi, indicaţi 
că nu aveţi nimic de ascuns, arătaţi faptul că îi acceptaţi 
pe ceilalţi şi că doriţi să inter-acţionaţi cu ei. 

Poziţii defensive 

Dacă ţineţi braţele îndoite sau încrucişate în jurul 
corpului veţi fi privit ca o persoană defensivă. Braţele 
formează o barieră protectoare în faţa dumneavoastră, ca 
şi cum aţi reacţiona la un atac. Aceasta este poziţia pe care 
o adoptăm în anumite momente, atunci când nu suntem de 
acord cu ceea ce se spune şi nici nu avem de gând să 
renunţăm la punctul nostru de vedere. 


Uneori adoptăm o versiune modificată a acestui gest, 
ţinând un singur braţ în jurul corpului, poziţie care ar 
putea indica nervozitate sau lipsă de încredere în sine. Ne 
putem crea un alt fel de barieră protectoare dacă ţinem o 
mapă sau un dosar în faţa noastră ca pe un 

Exerciţiul 20: Efectul contactului vizual 

Exersaţi contactul vizual în timpul câtorva întâlniri la 
serviciu. Aţi putea alege o conversaţie cu şeful 
dumneavoastră, momentul în care salutaţi pe cineva pe 
coridor sau îi explicaţi o problemă unui coleg. În fiecare 
dintre cazuri, încercaţi să vă uitaţi la celălalt cât de mult 
puteţi, fără să-l faceţi să se simtă stânjenit. La sfârşitul 
zilei, faceţi o fişă pentru fiecare întâlnire şi notaţi felul cum 
v-aţi simţit. Puteţi folosi unul dintre următoarele cuvinte 
pentru a vă descrie reacţiile: 

Jenat Penibil Stăpân pe sine Dinamic 

Coerent Eficace încrezător Prietenos 

Persoana Situaţia Cum m-am simțit 

1. 

2. 

3. 

Un contact vizual eficient transmite încredere şi 
corectitudine. Vă va ajuta să vă creați relaţii bune la locul 
de muncă şi să fiţi recunoscut pentru deschiderea şi 
sinceritatea dumneavoastră. 

scut. Acest obicei ar putea fi totuşi doar o încercare 
practică de a ne proteja de persoanele care, din grabă, s-ar 
putea ciocni de noi. 

Mai putem forma o barieră protectoare cu mâinile 
ridicate în faţa corpului cu degetele împletite. Această 
poziţie implică o atitudine negativă sau defensivă. 

Acelaşi fel de atitudine poate fi transmis prin 
încrucişarea picioarelor. Gleznele strâns lipite sau un 
picior petrecut strâns peste celălalt sugerează faptul că 
sunteţi tensionat sau vă simţiţi stânjenit. 

Metode de deschidere 


= Ri 


í ! 

Figura 7. Braţe care creează o barieră 

Faptul că sunteţi într-o poziție defensivă vă afectează 
starea de spirit. Este greu să vă simţiţi deschis şi relaxat 
dacă membrele dumneavoastră sunt strâns lipite sau 
încrucişate. În aceste cazuri, schimbarea poziției vă poate 
îmbunătăți starea de spirit. 

Tabloul 11: Simon se relaxează 

Mina îi explică lui Simon o nouă metodă de lucru. 
Simon are braţele strânse la piept şi picioarele încrucişate. 
Această poziţie, privirea lui încruntată şi clătinatul uşor 
din cap îi arată clar Minei că Simon nu răspunde pozitiv la 
schimbarea propusă. 


Simon îşi dă seama că poziţia corpului său sugerează 
lipsă de cooperare. Îşi desface braţele şi adoptă o postură 
mai deschisă. Descoperă că acum poate să asculte 
explicaţiile Minei cu mai multă obiectivitate. Puteţi 
încuraja pe cineva să adopte o postură mai relaxată făcând 
ceva care să-l provoace să-şi desfacă braţele şi picioarele. 
De exemplu, puteţi să-i întindeţi un obiect la care să se 
uite, să-i cereţi să vă dea ceva sau să-i oferiţi ceva de băut. 
Dacă urmăriţi o schimbare totală a poziţiei, propuneţi 
continuarea discuţiei într-un alt loc. 

Semne ale puterii 

Sunt anumite posturi şi comportamente care indică o 
atitudine superioară sau arogantă. Acestea sunt privite ca 
metode folosite de o persoană pentru a-şi face cunoscută 
poziţia sau puterea. Uneori sunt considerate agresive. 

Moduri de a te aşeza 

O persoană care stă cu un picior petrecut peste 
braţul fotoliului poate fi, în anumite contexte, într-o poziţie 
relaxată şi neconvenţională. In  majo-Figura 8. 
Posturăritatea situaţiilor de muncă însă, această poziţie 
închisă a picioarelor sugerează o încredere exagerată în 
sine sau sentimentul de superioritate asupra celeilalte 
persoane. Este o postură masculină, adoptată foarte rar de 
femei. O altă postură dominantă este încălecatul scaunului 
cu spătarul în faţă, pe post de suport şi de scut. Când 
cineva stă cu încheietura unui picior pe genunchi şi cu 
mâinile după ceafă, emană un aer de superioritate (figura 
9). 


Figura 9. Posturi care indică o atitudine dominantă 
sau arogantă 

Moduri de a sta în picioare 

Dacă staţi aplecat asupra cuiva, puteţi părea 


ameninţător, la fel ca în cazul când staţi exagerat de drept. 
Dacă staţi în picioare cu mâinile la spate şi capul sus, 
sugeraţi un statut superior. De asemenea, dacă staţi cu 
mâinile în şold şi coatele îndreptate către exterior, puteţi 
indica o atitudine superioară. 

Gesturi şi atitudini 

Braţele încrucişate la piept sau degetul arătător 
aţintit spre cineva pot sugera o stare de conflict, iar 
pumnul strâns arată ostilitate. Apropierea prea mare de 
cineva poate fi privită ca un semn de agresivitate. 

Agresivitate ascunsă 

Anumite tipuri de limbaj corporal sugerează 
prietenie, dar, de fapt, arată dorinţa de a-l manipula pe 
celălalt. Această agresivitate mascată transpare prin 
gesturi cum ar fi contacte vizuale prelungite, bătăi pe 
umăr sau un ton prea prietenos. Intenţia de a manipula se 
poate ghici şi în manifestări de sinceritate exagerată, cu 
gesturi studiate de amiciţie. 

Semne de slăbiciune 

Puteţi fi considerat o persoană slabă şi uşor de 
manipulat dacă limbajul trupului dumneavoastră emite 
semnale de supunere. O postură umilă, agitată, un ton 
ezitant şi refuzul de a privi în ochi pot fi interpretate ca 
semne de supunere. Dacă zâmbiţi atunci când sunteţi 
furios, sugeraţi că daţi înapoi într-o situaţie de conflict sau 
confruntare. 

Siguranfă şi încredere 

Dezvoltarea unui anumit limbaj al trupului care 
sugerează încredere şi respect pentru sine şi pentru 
ceilalţi vă va ajuta să vă descurcaţi eficient în diverse 
situaţii de muncă. Gesturi deschise, o postură dreaptă, dar 
relaxată, contact vizual constant şi gesturi clare ale mâinii 
sunt doar câteva exemple de semnale nonverbale care 
arată siguranţă de sine. 


Figura 10. Posturi deschise 

Arătaţi că vă interesează persoana cu care vorbiţi 
întorcându-vă cu tot corpul în direcţia ei. Vârfurile 
picioarelor arată în ce direcţie se îndreaptă atenţia 
dumneavoastră. Dacă vă răsuciţi corpul spre cineva, dar 
picioarele vă sunt îndreptate în altă direcţie, arătaţi că 
interesul dumneavoastră este în altă parte. Ţineţi-vă 
braţele de-a lungul corpului, dar nu lipite de trunchi. Nu vă 
jucaţi cu hainele şi nu vă ţineţi mâinile în jurul feţei (figura 
10). 

Capacitatea de a asculta în multe situaţii la serviciu 
vi se cere să ascultați cu atenţie. S-ar putea să aveţi de 
ascultat instrucţiuni, idei, feedback, plângeri, sugestii 
ş.a.m.d. Vă puteţi dezvolta capacitatea de a asculta 
eficient, îmbunătăţindu-vă, astfel, toate aspectele vieţii 
profesionale. Veţi reuşi să vă construiți şi să menţineţi 
relaţii interpersonale bune şi să acumulaţi informaţii într- 
un mod sensibil şi exact. 

Contează foarte mult să se vadă că ascultați ce vi se 
spune. Dacă vorbiţi cu cineva care se uită în altă parte, 
probabil credeţi că nu vă ascultă, indiferent de mesajul 
transmis. Nu e totul să ascultați, important este să se vadă 
că ascultați. 

Distribuţia atenţiei 

Demonstraţi că sunteți atent prin semnalele 
nonverbale pe care le emiteţi şi prin reacţia pe care o aveţi 
la limbajul trupului persoanei cu care vorbiţi. 

Exerciţiul 21: Cum vă impuneţi prin limbajul trupului 


Ce fel de limbaj al trupului aţi folosi în următoarele 
situaţii pentru a vă impune? 

a) Ca să-i spuneţi cuiva că nu puteţi îndeplini o 
sarcină: 

Postură 

Gesturi 

Expresia feţei; 

Tonul vocii b) Ca să-i cereţi cuiva ajutorul ca să 
îndepliniţi o sarcină: 

Postură 

Gesturi 

Expresia feţei Tonul vocii 

Cum să arătaţi că sunteţi disponibil şi receptiv 

Comportamentul dumneavoastră ar putea lăsa 
impresia că sunteţi prea ocupat pentru a asculta cu 
atenţie. Dacă tot timpul păreţi grăbit şi preocupat să 
rezolvaţi mai multe treburi odată, iar contactul cu colegii 
dumneavoastră este superficial, puteţi sugera o lipsă totală 
de interes pentru ei. Când sunteţi în situaţia de a asculta 
atent, modul cum vă percep ceilalţi poate acţiona ca un 
obstacol. 

Exerciţiul 22: Semne ale lipsei de atenţie în lista de 
mai jos sunt enumerate o serie de atitudini care pot sugera 
că cineva nu ascultă. Bifaţi căsuţa din dreptul exemplului 
care ştiţi că vi se potriveşte. (Dacă nu sunteţi sigur, 
întrebaţi pentru confirmare pe cineva care vă cunoaşte.) 

Nu aveţi astâmpăr. 

Vă uitaţi la ceas. C 

Vă jucaţi cu părul. C 

Vă uitaţi prin cameră. C 

Vă jucaţi cu un stilou sau cu un obiect similar. C 

Vă tot schimbaţi locul. C 

Vă mutaţi privirea la ecranul calculatorului. C 

Adăugaţi propriile dumneavoastră exemple: 


eee, i 

Tabloul 12: Douglas nu ascultă (1) 


Rosina vrea să vorbească cu Douglas despre 
problemele pe care le are cu un anumit client. Ea simte că 
îi va fi greu să îi capteze atenţia, deoarece el lasă tot 
timpul impresia că este prea ocupat ca să fie deranjat de 
ceilalţi. Douglas intră grăbit în birou, încruntat, ca de 
obicei, şi schiţează scurt un salut în direcţia ei. Atunci ea 
se ridică de la birou şi spune: 

— Douglas, aş vrea să vorbesc cu tine, cândva, în 
cursul zilei de astăzi, despre... 

Douglas este deja în birou şi vorbeşte la telefon. Se 
uită spre Rosina, apoi la ceas şi dă aprobator din cap. 

Rosina renunţă la ideea de a mai vorbi cu el. Ela 
stabilit o întâlnire, dar ea simte că nu o va asculta cu 
adevărat. 

Poziţia şi postura 

Modul cum staţi, aşezat sau în picioare, atunci când 
ascultați, poate afecta şi este afectat de natura 
comunicării. Un birou sau o masă ar putea crea o barieră 
care îi împiedică pe oameni să se deschidă şi să vorbească 
liber sau ar putea sublinia caracterul formal al situaţiei. 
Dacă staţi în picioare, faţă în faţă cu cealaltă persoană, 
arătaţi că sunteţi implicat în conversaţie şi că nu doriţi să 
fiţi întrerupt. Dacă staţi într-o poziţie perpendiculară faţă 
de cealaltă persoană, sugeraţi că puteţi fi întrerupt. Staţi 
într-o postură deschisă şi relaxată. Aplecaţi-vă uşor spre 
cealaltă persoană, fără însă a-i invada spaţiul personal. 

Contactul vizual şi expresia feţei 

Menţineţi contactul vizual pentru a arăta că sunteţi 
atent şi, de asemenea, pentru a citi expresia feţei celuilalt. 
Emiteţi semnale nonverbale pentru a arăta că înţelegeţi 
ceea ce se spune. Dacă cineva vorbeşte foarte serios 
despre o anumită problemă, ar fi extrem de neplăcut dacă 
l-aţi asculta zâmbind. Adaptaţi-vă expresia feţei după 
mesajul pe care vi-l transmite celălalt. Zâmbiţi dacă 
vorbitorul este amuzat de ceva, dar păstraţi o expresie 
sobră dacă îşi exprimă îngrijorarea. 

Mişcări ale corpului 

Daţi uşor din cap, ca semn că înţelegeţi ceea ce vi se 


spune. Însoţiţi aceste mişcări cu sunete care exprimă 
participarea la conversaţie, cum ar fi îhm. Dacă sunteţi 
contrariat de cuvintele cuiva sau dacă aţi vrea detalii 
suplimentare, înclinați puţin capul într-o parte şi ridicaţi 
din sprâncene. Schimbaţi-vă poziţia în funcţie de evoluţia 
conversaţiei - înclinaţi-vă în faţă sau în spate pentru a 
arăta că recunoaşteţi un punct culminant sau abordaţi o 
postură mai puţin convenţională dacă tonul devine mai 
relaxat. 

Ascultati întregul mesaj 

Fiţi atenţi atât la conţinutul emoţional, cât şi la 
cuvintele propriu-zise. Vocea poate indica intensitatea 
sentimentelor prin schimbări de ton sau de volum. 
Gesturile noastre devin mai agitate atunci când ne 
entuziasmăm de ceva. În general, expresia feţei arată ce 
simţim, iar gesturile şi mişcările noastre arată intensitatea 
cu care simţim. 

I 

Tabloul 12: Douglas nu ascultă (2) Rosina începe să-i 
prezinte lui Douglas problemele ei cu clientul, în timp ce 
ascultă, Douglas bate darabana cu degetele pe masă şi dă 
din picior. 

— Vrei să spui că se răzgândesc în ultimul moment? 
îşi aruncă ochii pe ceas. 

— Asta-mi aminteşte că trebuie să dau de Ben astăzi. 
Nu-ţi face griji, de data asta o lăsăm aşa, dar luna viitoare 
le vom da un termen-limită. Asta-i tot, cred. 

I 

— Bine, răspunde Rosina cu ochii în pământ şi 
foindu-se în scaun. Douglas crede că a rezolvat problema. 
Rosina însă e de părere că doar o parte a problemei e 
rezolvată şi simte că nu a reuşit să discute tot ce-şi 
propusese. E îngrijorată de modul cum lucrează cu acest 
client şi se teme că acesta ar putea apela la altă firmă. 
Douglas nu observă semnalele de nelinişte pe care le emite 
Rosina. Dacă ar fi ascultat-o cu atenţie, i-ar fi observat 
limbajul trupului şi ar fi putut înţelege din spusele Rosinei 


gravitatea problemei pe termen lung. 

Distragerea atenţiei 

Uneori, anumite elemente ne împiedică să ne 
concentrăm asupra cuvintelor cuiva. Când vă daţi seama 
că nu mai puteţi fi atenţi din cauza zgomotului, pentru că 
vă e foame, vă doare capul sau nu vă simţiţi bine, nu 
trebuie să continuaţi. Riscaţi să vă concentrați asupra 
elementului care v-a distras şi să-l folosiţi ca scuză pentru 
lipsa dumneavoastră de atenţie. 

Exerciţiul 23: îmbunătăţirea abilităţilor de ascultător 
(vezi tabloul 12) 

a) De ce nu reuşeşte Douglas să fie un bun 
ascultător? 

b) Cum ar putea schimba situaţia? 

Greşelile pe care le face Schimbările pe care le-ar 
putea face 


PUNR 
PUNR 


5.5. 

Identificaţi motivul şi încercaţi să rezolvaţi problema. 
Asta ar putea însemna să vă mutaţi într-o zonă mai 
liniştită, mai caldă sau mai răcoroasă. S-ar putea să aveţi 
nevoie de un pahar cu apă. 

Faceţi tot ce puteţi pentru a purta o conversaţie 
coerentă. Dacă nu puteţi înlătura motivul distragerii 
atenţiei, încercaţi să-l ignoraţi. Concentraţi-vă cu totul 
asupra celeilalte persoane. Imaginaţi-vă că purtaţi 
conversaţia într-un spaţiu izolat fonic. 

Exerciţiul 24: Cum să devii un bun ascultător 

Gândiţi-vă la o situaţie când veţi fi în postura de 
ascultător. Ce fel de limbaj al trupului veţi folosi şi ce fel 
de semnale nonverbale veţi urmări la vorbitor? 

Descrierea situaţiei 

Limbajul trupului pe care-l voi folosi 

Semnalele corporale pe care voi încerca să le 
recunosc la cealaltă persoană 


Spaţiul şi teritoriul 

Modul în care folosim mediul înconjurător şi spaţiul 
din jurul nostru comunică informaţii despre personalitatea 
şi atitudinile noastre. Spaţiul dumneavoastră fizic de la 
serviciu, fie că este vorba de o masă, un birou, o tejghea, o 
maşină, un laborator sau un studio, poate oferi detalii 
despre ce fel de persoană sunteţi şi despre modul cum vă 
raportați la colegii dumneavoastră atât pe plan social, cât 
şi din perspectiva raporturilor de putere şi autoritate pe 
scara ierarhică de la locul de muncă. 

De asemenea, aveţi un spaţiu personal, adică un fel 
de balon invizibil care vă înconjoară şi care vă apără de 
intruşi. Percepția 

noastră despre spaţiul pe care îl ocupăm noi şi 
ceilalţi este condiţionată cultural şi social. De aceea, 
culturi şi naţionalităţi diferite au idei diferite despre 
distanţa interpersonală acceptabilă. Modul în care vă 
controlaţi spaţiul personal şi pe cel al altora este un aspect 
important al stilului dumneavoastră propriu de 
comunicare. 

Spațiul personal 

Edward Hall, autorul cărții The Silentlanguage, a 
inventat cuvântul proxemica (studiul spațiului folosit în 
comunicare) pentru a descrie modul în care ne raportăm la 
spațiul nostru personal. Există un spațiu pe care îl 
considerăm doar al nostru. Primim anumiţi oameni în acest 
spaţiu, dar pe alţii îi ţinem la distanţă. Dacă ideea noastră 
de spaţiu personal este contrazisă de cineva care este mai 
departe sau mai aproape de noi decât o presupune natura 
relaţiei noastre cu acea persoană, ne putem simţi 
ameninţaţi ori stingheriţi. Distanţa pe care o păstrăm faţă 
de cineva ne poate exprima sentimentele. Ne apropiem de 
o persoană de care ne place şi ne îndepărtăm de cineva de 
care nu ne place sau în prezenţa căruia nu ne simţim bine. 

Spaţiul vital 

Aceasta este zona cea mai intimă, distanţa de la care 
putem atinge sau putem fi atinşi. Acest cerc are raza între 


15 şi 45 de centimetri şi doar anumite persoane au acces 
în interiorul lui. 

Spațiul personal 

Aceasta implică o distanţă de un braţ şi reprezintă 
spaţiul în care putem, de exemplu, să dăm mâna cu cineva. 
Distanţa pe care o păstrăm în această zonă este între 46 de 
centimetri şi 1, 2 metri. 

Spațiul social în cazul întâlnirilor obişnuite, de zi cu 
zi, păstrăm o distanţă între 1, 2 şi 3, 6 metri. Păstrarea 
acestei distanţe ne asigură confortul psihic în relaţiile 
noastre cu colegii şi cu persoane pe care le-am întâlnit cu 
alte ocazii. 

Păstrează distanţa 

Aceasta este zona publică şi se întinde dincolo de 3, 6 
metri. Este distanţa păstrată între necunoscuţi. 

Spaţiul fizic de la locul de muncă 

Modul în care vă organizaţi spaţiul unde munciţi 
creează o impresie despre personalitatea dumneavoastră 
şi despre atitudinea faţă de meseria pe care o practicaţi. 
Trebuie păstrat un echilibru între ceea ce vi se pare 
dumneavoastră potrivit şi confortabil, pe de o parte, şi 
aşteptările şi percepțiile celorlalţi, pe de altă parte. 

Exerciţiul 26: Distanțe acceptate 

Cum  reacţionaţi când cineva apreciază greşit 
distanţa potrivită? Gândiţi-vă la două situaţii în care s-a 
întâmplat acest lucru. Dacă doriţi, puteţi alege situaţii în 
care s-au aflat alte persoane: 

Situaţia Distanţa Reacția Efectul asupra comunicării 
a): 

b) 

Tabloul 13: Locul dezordonat de muncă al lui Tamsin 

Locul de muncă al lui Tamsin este aglomerat şi 
dezordonat, dar ei îi place acest lucru. Ea pretinde că 
poate găsi orice lucru într-o clipită şi că, deşi pentru unii 
locul pare dezordonat, ea îl consideră i un fel de haos 
creator. Cu toate acestea, ceilalţi au impresia că munca lui 
Tamsin este la fel de dezordonată şi nu au încredere să 8 o 


implice în proiecte importante. 

Cum pătrundeţi în spaţiul cuiva 

Cum intraţi într-o cameră 

Când intraţi într-o cameră, pătrundeţi de fapt în 
spaţiul şi în teritoriul altcuiva. Modul în care faceţi acest 
lucru este definitoriu pentru personalitatea dumneavoastră 
şi pentru tipul de relaţie şi atitudinea pe care o aveţi faţă 
de cealaltă persoană. Dacă aveţi un statut social inferior 
faţă de al său, probabil că veţi rămâne lângă uşă înainte să 
fiţi invitaţi mai aproape. Dacă sunteţi pe picior de 
egalitate, veţi merge până la birou. Unul dintre „jocurile 
de putere” constă în a-i ţine pe oameni în picioare la uşă 
sau chiar pe hol, pentru a-i face conştienţi de poziţia lor de 
inferioritate. 

Cum să captați atenţia 

Abordarea unui grup 

Când vă îndreptaţi spre un grup de oameni, ar trebui 
să fiţi conştient că intraţi în spaţiul lor personal. Dacă 
faceţi asta într-un mod insensibil, oamenii s-ar putea 
supăra că spaţiul le-a fost invadat aşa cum poate şi 
dumneavoastră v-aţi simţit atunci cineva a dat, pur şi 
simplu, buzna. Trebuie însă să vă apropiaţi destul de mult 
pentru ca ei să-şi dea seama că sunteţi acolo şi că doriţi să 
vorbiţi cu ei. Apropiaţi-vă de grup până la limita spaţiului 
social, distanţă suficientă pentru a fi observat. Încercaţi 
apoi să întâlniți privirea cuiva, ca şi cum v-aţi cere 
permisiunea să vă apropiaţi. Dacă persoana zâmbeşte, dă 
din cap sau menţine contactul vizual, vă puteţi apropia. 

Observaţi direcţia în care se îndreaptă corpurile şi 
picioarele persoanelor din grup. Dacă nu sunt îndreptate 
spre dumneavoastră, ci către celelalte persoane din grup, 
înseamnă că nu doresc să vă alăturaţi grupului. 

Abordarea unei singure persoane 

Dacă doriţi să întrerupeţi pe cineva care lucrează, nu 
mergeţi chiar lângă acea persoană, ci opriţi-vă la limita 
spaţiului ei personal. Nu vă aplecaţi asupra ei şi nu 
zăboviţi în preajma sa fără să vorbiţi. Spuneţi ceva care să 
vă anunţe prezenţa pentru ca celălalt să nu se sperie. Dacă 


vă apropiaţi din spate de o femeie, s-ar putea ca aceasta să 
intre, pe moment, în panică, aşa că încercaţi să veniţi din 
faţă sau să ocoliţi până ajungeţi în faţa ei. Bărbaţii 
consideră amenințătoare abordările frontale „aşa că 
încercaţi să vă apropiaţi de un bărbat dintr-o parte. 

Spaţiu, putere şi statut 

Folosim spaţiul şi mărimea pentru a arăta gradul de 
importanţă. Birourile şi locuinţele spaţioase, maşinile mari 
sunt considerate indicatori ai statutului social. Persoanele 
cărora le lipseşte încrederea în sine încearcă să îşi 
micşoreze spaţiul pe care îl ocupă, ca şi cum şi-ar cere 
scuze pentru prezenţa lor acolo, pe când cei ce doresc să 
impresioneze ocupă cât mai mult spaţiu în jurul lor. Acest 
lucru se 

poate realiza dacă vă aşezaţi cu mâinile şi picioarele 
desfăcute sau dacă ocupați spaţiul dorit cu o serie de 
obiecte personale. 

Invadarea spațiului 

Invadarea spaţiului personal sau fizic poate fi 
supărătoare şi, în cel mai rău caz, intimidantă. Uneori 
oamenii fac asta cu bună ştiinţă, ca o etalare a puterii. 
Această invadare se poate constitui din acţiuni mărunte, 
ca, de exemplu, faptul că se joacă cu unele obiecte 
personale de-ale dumneavoastră, că şi le însuşesc sau că 
se cocoaţă pe marginea biroului dumneavoastră. Dacă vă 
uitaţi peste umărul cuiva înseamnă că-i invadaţi spaţiul 
personal. 

Fiţi atent la modul în care colegii de serviciu îşi 
marchează teritoriul. Ar putea să-şi lase jacheta în mod 
strategic pe spătarul unui scaun sau să-şi lase ziarul pe o 
masă sau pe un birou. Ştergerea de praf a unor suprafeţe, 
atingerea mărfii, rearanjarea unor obiecte sau simpla lor 
manipulare - toate acestea sunt moduri de marcare a 
teritoriului la locul de muncă. Fiţi pregătit pentru reacţii 
ostile dacă nu observați aceste mărci teritoriale şi, din 
neatenţie, invadaţi spaţiul cuiva. 

4. Cum ne exprimăm 


Când vorbim, vocile noastre comunică mult mai mult 
decât cuvintele. Aspectele nonverbale, cum ar fi ritmul şi 
tonalitatea vocii, accentul pe care-l punem pe anumite 
cuvinte, felul în care folosim pauzele şi tonul cu care 
vorbim, toate contribuie la procesul de comunicare. Este 
îngrijorător de uşor să creaţi impresii false dacă folosiţi în 
mod greşit aceste elemente, numite elemente de 
paralimbaj. Poate vi s-a întâmplat deja să aveţi un ton 
sarcastic fără să vă doriţi asta sau să fiţi subminat în 
încercarea dumneavoastră de a fi autoritar de o voce 
piţigăiată şi obosită. Există posibilitatea de a vă modifica 
sunetul vocii pentru a vă ajuta să controlaţi impresia pe 
care o creaţi. 

Postura şi vocea 

Felul în care staţi afectează modul cum vorbiţi. O 
postură relaxată, echilibrată, dreaptă este primul pas către 
o voce eficientă. În cazul în care corzile vocale sunt 
înghesuite pentru că staţi încovoiat, sunetele pe care le 
scoateţi vor fi nefireşti. 

Respirația corectă 

O respirație corectă este o parte esenţială a 
controlului vocii. Secretul unei respiraţii corespunzătoare 
stă în modul cum expiraţi. Dacă vă concentrați asupra 
inspiraţiei, s-ar putea să trageţi aer şi să încercaţi să-l 
ţineţi în piept, iar rezultatul ar fi o uşoară ameţeală 
cauzată de excesul de oxigen şi o voce necontrolată atunci 
când expiraţi şi vorbiţi. 

Exerciţiul 26: Expiraţia încercaţi acest exerciţiu după 
program. Vă va ajuta să vă relaxaţi şi să vă controlaţi mai 
bine vocea. Întindeţi-vă pe spate, cu o mână pe abdomen şi 
una pe piept. Inspiraţi, ţinându-vă pieptul nemişcat. Vă 
veţi simţi abdomenul şi coastele inferioare extinzându-se. 
Când expiraţi, nu vă mişcaţi pieptul, ci doar muşchii 
abdomenului. Concentraţi-vă asupra  expiraţiei şi 
prelungiţi-o cât de mult puteţi, până eliminaţi tot aerul. 

Vorbirea clară 

S-ar putea să credeţi că vorbiţi clar, iar ascultătorul 
dumneavoastră să nu vă distingă bine cuvintele. Efortul de 


a înţelege vorbele cuiva poate fi obositor şi supărător. 
Aveţi grijă să pronunţaţi corect şi să nu eliminaţi sunetele 
de la sfârşitul cuvintelor. Aveţi mare grijă cu consoanele p, 
ci şi g, mai ales când apar în poziţie finală. Dacă veţi 
articula clar aceste sunete, veţi părea mai hotărât şi mai 
autoritar. 

Volumul 

Cât de tare sau de încet pronunţăm cuvintele 
afectează modul în care acestea sunt interpretate. Vorbitul 
tare este asociat cu emoţii puternice, cum ar fi furia sau 
entuziasmul. O persoană care vorbeşte încet sugerează 
lipsă de încredere şi nesiguranţă. 

Încercaţi să alternaţi volumul vocii în funcţie de 
diferite situaţii. Uneori, scăderea intenţionată a volumului 
poate fi un mod eficient de a sublinia cuvintele şi de a 
capta atenţia cuiva. Mai poate fi şi un 

mod indirect de a sugera agresivitate. Ionurile 
exagerat de joase pot părea amenințătoare sau dominante. 

Tonul 

Tonul vocii poate să susţină vorbele cuiva sau să le 
contrazică. Uneori folosim intenţionat un ton nepotrivit - 
de exemplu, când suntem sarcastici sau ironici. În aceste 
cazuri, adevărata noastră intenţie este transmisă de alte 
semnale corporale, cum ar fi expresia feţei sau anumite 
gesturi. Alteori, nepotrivirea se produce pentru că nu ne 
dăm seama de tonul pe care-l folosim. 

Exerciţiul 27: Aceleaşi cuvinte, tonuri diferite 

Aceleaşi cuvinte rostite pe tonuri diferite pot 
transmite mesaje complet diferite. Încercaţi să spuneţi pe 
tonuri diferite „Bineînţeles c-o voi face”: 

Prietenos Sarcastic Energic Reconfortant 

Ameninţător Eficient Nonşalant încrezător 

Ritmul şi pauza 

Ritmul se referă la viteza cu care vorbim. De obicei 
vorbim cu o viteză de aproximativ 125 de cuvinte pe minut, 
dar aceasta variază în funcţie de tendinţa noastră naturală 
şi de context. E un lucru obişnuit să vorbim prea repede 


atunci când suntem nervoşi (deşi în situaţii similare unele 
persoane vorbesc încet şi cu greutate) şi prea rar când 
dorim să impresionăm. 

Faceţi pauze pentru a accentua cuvintele şi pentru a-i 
da celuilalt timp să înţeleagă ce spuneţi. 


TE 
GES 

Tonalitatea 

Cei mai mulți dintre noi pot scoate sunete la o 
înălţime de două octave. Vocea bărbaţilor este puţin mai 
joasă decât a femeilor, deoarece corzile lor vocale sunt mai 
lungi. Vocea noastră are o tonalitate pe care o folosim de 
obicei, dar avem capacitatea să scoatem sunete mai înalte 
sau mai joase. Dacă nu vă folosiți această capacitate şi 
vorbiţi mereu cu o tonalitate egală, vocea dumneavoastră 
va părea plictisitoare şi comunicarea va fi mai puţin 
eficientă decât atunci când veţi varia înălţimea sunetelor. 

Unele persoane au tendinţa să facă presupuneri 
despre personalitatea cuiva în funcţie de tonalitatea vocii. 
O voce joasă poate da impresia de autoritate şi control. 
Dacă aveţi o voce înaltă, puteţi părea o persoană 
insignifiantă sau emoţională. 

Inflexiunile vocii dumneavoastră contribuie la 
crearea unei tonalități care poate întări sau infirma 
impresia pe care doriți s-o faceți. 

Tabloul 14: Peter îşi schimbă tonalitatea 

Peter îşi dă seama că sarcinile pe care le dă nu sunt 
întotdeauna îndeplinite la timp. Nu poate găsi o explicație. 
Discută problema cu un prieten care îi atrage atenția că 
ridică vocea la sfârşitul frazelor. Această tonalitate dă 
afirmațiilor lui un aer ezitant, ca şi cum ar cere părerea 
cuiva, şi nu ar cere cu hotărâre ca un anumit lucru să fie 
dus la bun sfârşit. Pentru a părea mai autoritar, ar trebui 
să-şi termine propoziţiile pe o tonalitate joasă. 

Exerciţiul 28: 'Tonalităţi diverse încercaţi să spuneţi 
propoziţia „Aş dori să o livraţi joi” în două moduri. Mai 
întâi, pronunţaţi ultimul cuvânt pe o tonalitate înaltă. Apoi 


spuneţi propoziţia din nou, folosind o tonalitate joasă la 
sfârşit. Care din ele sună mai hotărât? 

Accentul 

Accentul este o modalitate de a sublinia anumite 
cuvinte din propoziţie în timpul vorbirii. Când este folosit 
cum trebuie, dă claritate sensurilor şi adaugă ftrţă 
comunicării dumneavoastră. Dacă accentuaţi un cuvânt 
necorespunzător, puteţi transmite un mesaj complet diferit 
de cel pe care l-aţi dorit. 

Exerciţiul 29: Plasarea accentului 

Repetaţi cu voce tare propoziţia de mai jos, 
accentuând cuvintele scrise cursiv din fiecare exemplu: 

a) Ordinul nu a fost primit ieri. 

Aceasta implică faptul că nu ordinul, ci altceva a fost 
primit ieri. 

b) Ordinul nu a fost primit ieri. 

Aceasta implică faptul că ordinul nu a fost primit ieri, 
ci în altă zi. 

Puteţi crea un sentiment de încredere şi siguranţă 
dacă accentuaţi uşor cuvintele pozitive, şi nu pe cele cu 
conotaţii negative. Aceasta v-ar putea fi de folos când vă 
prezentaţi ideile sau în relaţiile cu clienţii. 

Exerciţiul 30: Ascultaţi-vă propria voce 

Care este tonul şi ritmul felului dumneavoastră de a 
vorbi? Gândiţi-vă la două situaţii în care v-ar plăcea să 
variaţi stilul vorbirii: 

Situaţie Cum mi-aş dori să vorbesc a) 

b) 

Tabloul 15: Interviul Ritei 

Vă amintiţi interviul Ritei (tabloul 4)? La compania de 
relaţii cu 

I 

1 publicul ea vorbeşte în aceeaşi manieră ca la locul 
ei actual de muncă. Tonul său este aspru şi profesional, iar 
vocea ei sună glacial. În noul mediu de lucru aceasta face 
notă discordantă. Ea trece drept o persoană eficientă, dar 
rece. În noul domeniu de activitate, s-ar potrivi un ton mai 


cald şi mai prietenos. La câteva minute după începerea 
interviului, Rita îşi dă seama că vorbeşte altfel decât 
persoanele care o intervievează. Îşi schimbă tonul şi 
vorbeşte mai rar, după ritmul celorlalţi. 

Rita realizează că, deşi nu poate schimba nimic în 
privinţa îmbrăcămintei, care nu e potrivită situaţiei, este 
capabilă, cel puţin, să-şi schimbe modul de exprimare 
pentru a îmbunătăţi comunicarea. 

Limbajul trupului şi telefonul 

Când vorbiţi la telefon, impresia pe care o creaţi 
depinde în întregime de vocea dumneavoastră. 
Ascultătorul nu vă poate vedea expresia feței sau gesturile. 
Nu poate vedea ce faceți în timp ce vorbiţi sau cum 
reacționați la ceea ce auziţi. Acest lucru pune un accent 
foarte mare pe vocea dumneavoastră. Ne formăm impresii 
despre alte persoane după vocile lor, închipuindu-ne cum 
arată şi făcându-ne o părere despre unele caracteristici 
personale. După voce, oamenii pot părea înalţi, scunzi, 
graşi sau slabi. Spunem că oamenii par prietenoşi, calzi, 
brutali sau reci după ceea ce spun, dar, în aceeaşi măsură, 
după modul în care se exprimă. Poate vi s-a întâmplat să vă 
întâlniți cu cineva cu care aţi vorbit până atunci doar la 
telefon şi să vă şocheze faptul că nu seamănă nici pe 
departe cu persoana pe care v-aţi închipuit-o după voce! 

Exerciţiul 31: Cum arată? 

Alegeţi trei persoane cu care vorbiţi la telefon, dar cu 
care nu v-aţi întâlnit niciodată. Descrieţi ce impresie v-aţi 
făcut, ascultându-le vocile, despre caracteristicile fizice şi 
personalităţile lor. Încercuiţi în grila de mai jos numărul 
potrivit pentru fiecare caracteristică: 


Persoana a 

Voce 

Înaltă 1 3 4 5 6 
2 

Rapid 1 3 4 5 6 


ă 2 


Clară 1 3 4 5 6 7 
2 
Aspră 1 3 4 5 6 i 
2 
Carac 
teristici 
Priete 1 3 4 5 6 7 
nos 2 
Cald 1 3 4 5 6 ; 
2 
Eficie 1 3 4 5 6 : 
nt 2 
Inalt 1 3 4 5 6 3 
2 
Bătrâ 1 3 4 5 6 j 
n 2 
Adău dumneavoastră exemple 
gați 


propriile 


1 2 133 44 55 66 77 


NN 


Voce 
Înaltă 1 3 4 5 6 i 
2 
Rapid 1 3 4 5 6 i 
ă 2 
Clară 1 3 4 5 6 i 
2 
Aspră 1 3 4 5 6 i 
2 
Carac 
teristici 
Priete 1 3 4 5 6 i 


Nos 


Cald 1 3 4 5 
2 
Eficie 1 3 4 5 
nt _ 2 
Inalt 1 3 4 5 
2 
Bătrăâ 1 3 4 5 
n 2 


Adăugați propriile dumneavoastră exemple 


1 2 3 4 
11 22 33 44 
Perso 
ana e 
Voce 
Înaltă 1 2 3 4 
Rapid 1 2 3 4 
ă 
Clară 1 2 3 4 
Aspră 1 2 3 4 
Cara 
cteristici 
Priet 1 2 3 4 
enos 
Cald 1 2 3 4 
Eficie 1 2 3 4 
nt E 
Inalt 1 2 3 4 


Bătrâ 1 2 3 4 


g1 Ul 


Adăugaţi propriile dumneavoastră exemplu 
1 2 3 4 5 
1 22 33 44 55 66 


Vocea dumneavoastră la telefon 

Aţi observat că vocea noastră se schimbă în funcţie 
de persoana cu care vorbim? Avem moduri diferite de a 
vorbi cu prietenii, cu familia, cu colegii şi cu şefii. Într-o 
conversaţie cu o persoană pe care o cunoaştem bine, de 
exemplu, tonul vocii noastre este intim şi relaxat, pe când, 
dacă vorbim cu cineva mai puţin apropiat, vocea noastră e 
mai convenţională şi mai distantă. Acest lucru se observă 
cu precădere în conversațiile telefonice, când putem fi 
luaţi prin surprindere şi trebuie să ne adaptăm vocea la 
persoana care sună. Aţi observat, poate, schimbări bruşte 
de ton la unele persoane. 

atunci când îşi dau seama că vorbesc cu un client sau 
cu şeful lor, şi nu cu un prieten ori cu un membru al 
familiei. 

Exerciţiul 32: Identificarea vocilor la telefon 

Puteţi încerca acest exerciţiu atât la serviciu, cât şi 
acasă. Ascultaţi pe cineva vorbind la telefon timp de câteva 
minute şi străduiţi-vă să identificaţi persoana cu care 
vorbeşte. Incercaţi să vă daţi seama după tonul şi ritmul 
vocii, şi nu după alte indicii! (Ideea nu este să stabiliţi 
exact identitatea persoanei, ci mai degrabă natura relaţiei 
cu persoana respectivă.) 

Creaţi-vă o imagine prin intermediul vocii când 
vorbiţi la telefon 

Persoanele cu care vorbiţi la telefon vor avea propria 
imagine despre dumneavoastră, la fel cum şi 
dumneavoastră v-aţi format o părere despre ele. 
Identificarea calităţilor vocale care v-au influenţat să 
trageţi anumite concluzii vă va ajuta să controlaţi impresia 
pe care o creaţi la telefon. Dumneavoastră decideţi ce se 


aude la celălalt capăt al firului. Trebuie să vă faceţi 
cunoscut caracterul autoritar sau preferaţi să vă dezvăluiţi 
firea prietenoasă şi caldă? Exersaţi tipul de exprimare care 
să vă transmită caracteristicile personale. 

Incercaţi să vizualizaţi - imaginaţi-vă aşa cum doriţi 
să vă vadă cealaltă persoană. Păstraţi în minte imaginea 
dumneavoastră ca persoană competentă şi eficientă sau 
prietenoasă şi caldă. 

Posturi şi gesturi când vorbiţi la telefon 

Vocea vă este afectată de modul în care staţi. Postura 
vă afectează respiraţia şi vă modifică uşor vocea. Prin 
urmare, celălalt nu vede că sunteţi cocoţat pe un birou sau 
vă aplecaţi să luaţi ceva de jos, dar este foarte posibil să 
simtă în vocea dumneavoastră o diminuare a energiei şi a 
atenţiei. Dacă staţi drept, veţi avea o voce optimistă şi 
energică şi veţi lăsa o impresie de profesionalism. 

Exerciţiul 33: Impresia pe care o faceţi la telefon 

Alegeţi trei calităţi care aţi dori să transpară în vocea 
dumneavoastră la telefon. Identificaţi caracteristicile 
vocale care vor transmite aceste calităţi: 

Calitatea 1 

Caracteristici vocale 

Calitatea 2 

Caracteristici vocale 

Calitatea 3 

Caracteristici vocale 

Dacă staţi în picioare când vorbiţi la telefon vă ajută 
mai ales în situaţii în care doriţi să vă creşteţi încrederea 
în sine. Vă veţi simţi într-o poziţie mai puternică, iar acest 
lucru se va reflecta în vocea dumneavoastră. Dacă staţi în 
picioare, vă va veni mai uşor să luaţi decizii, vă va întări 
vocea şi vă va concentra atenţia, dacă sunteţi plictisit sau 
distrat. 

Bineînţeles, gesturile nu pot fi văzute la telefon, dar 
influenţează felul în care vorbiţi. Dacă doriţi, de exemplu, 
să fiţi convingător, faceţi aceleaşi gesturi pe care le-aţi 
folosi dacă discuţia ar avea loc faţă în faţă. Asta vă va 
întări spusele şi va spori forţa comunicării. 


Salutul la telefon 

Felul în care răspundeţi la telefon la serviciu creează 
o impresie pozitivă sau negativă. Este posibil ca tonul vocii 
dumneavoastră să transmită o atitudine care poate afecta 
restul conversaţiei. Unele persoane nu sunt conştiente de 
felul cum sunt percepute când răspund la telefon, pe când 
altele îşi cultivă în mod intenţionat un anumit 

ton - de exemplu, unul care să lase impresia că sunt 
ocupați sau care să-l descurajeze pe celălalt. 

Exerciţiul 34: Comportamentul la telefon 

Ce atitudini sugerează următoarele exemple de 
comportament la telefon? 

a) Statul cu picioarele pe birou b) Elemente ale 
comportamentului de curtoazie cum ar fi aranjatul părului 
c) Rotitul scaunului d) Mâzgălirea unei hârtii a) şi c) 
Aceste poziţii indică faptul că vorbitorul se simte dominant 
şi controlează conversaţia. 

b) Gesturile de cochetărie sugerează un interes 
romantic sau sexual. 

c) Mâzgălirea unei hârtii arată plictiseală. Pe de altă 
parte, unele persoane susţin că le ajută să se concentreze. 

Ca fiecare aspect al limbajului trupului, aceste 
semnale nu trebuie interpretate izolat. Amintiţi-vă că, deşi 
nu puteţi fi văzut, atitudinile reflectate în acţiuni şi gesturi 
în timp ce vorbiţi pot foarte bine să transpară în vocea 
dumneavoastră. 

Exerciţiul 35: Salutul la telefon încercaţi să exprimaţi 
salutul la telefon în moduri care să transmită că sunteţi o 
persoană: 

Abordabilă 

Eficientă 

Iritată pentru că a fost întreruptă 

Distrasă 

Inabordabilă 

Ritmul vorbirii la telefon 

Când aşteptaţi doar câteva momente până răspunde 
cineva la telefon, trebuie să vă adaptaţi repede la sunetul 


vocii persoanei respective. S-ar putea să nu înţelegeţi 
imediat despre ce este vorba. Când răspundeţi la telefon, e 
de preferat uneori să începeţi cu lucruri banale, în caz că 
interlocutorul nu reuşeşte să înţeleagă primele informaţii. 

Când vă obişnuiţi cu vocea celuilalt, încercaţi să vă 
adaptaţi. Ascultaţi cu ce viteză vorbeşte cealaltă persoană 
şi prindeţi-i ritmul şi tonul. După caz, vorbiţi mai repede 
sau mai rar, mai tare sau mai încet, cu o tonalitate mai 
înaltă sau mai joasă. Asta vă va ajuta să creaţi o legătură 
cu cealaltă persoană, chiar dacă nu vă puteţi vedea. 
(Pentru detalii, vezi capitolul 6.) 

Dacă trebuie să daţi indicaţii complicate la telefon, 
împărţiţi-le în grupuri mici şi faceţi pauză între ele. 

Cum vă puteți trăda sentimentele la telefon 

Să nu credeţi că, dacă vorbiţi la telefon, vă puteţi 
ascunde adevăratele sentimente şi atitudini. S-ar putea să 
fi observat unele persoane care vorbeau la telefon folosind 
cuvinte prietenoase şi cooperante, în timp ce se strâmbau 
sau ridicau din sprâncene, pentru a arăta că se prefac. E 
destul de posibil ca persoana de la celălalt capăt al firului 
să-şi dea seama după voce că nu sunteţi sincer. Faptul că 
nici expresia feţei, nici locul de muncă nu sunt vizibile nu 
înseamnă că putem ignora limbajul trupului. De fapt, lipsa 
comunicării vizuale poate creşte sensibilitatea noastră în 
crearea unor impresii după vocea pe care o auzim. Faptul 
că vocile pot dezvălui mai mult decât credem este ilustrat 
de decizia unei companii de asigurări din Marea Britanie 
de a instala detectoare de minciuni la liniile telefonice 
pentru a depista cererile frauduloase. Când minţim, 
tonalitatea vocii se schimbă imperceptibil, iar dispozitivele 
ultraperformante pot sesiza aceste variaţii. 

5. Interpretarea semnalelor 

Receptarea semnalelor nonverbale ale unor grupuri 
de oameni este esenţială în multe situaţii de muncă. 
Persoanele a căror slujbă implică muncă de observaţie, 
cum ar fi oamenii legii sau cei din serviciile de pază, sunt 
antrenate să interpreteze cu exactitate comportamentul 
maselor. Uneori, siguranţa publică depinde de capacitatea 


lor de a identifica limbajul trupului care indică 
posibilitatea unui comportament  ameninţător sau 
antisocial. Şi în alte domenii puteţi deveni mai eficient 
dacă vă dezvoltați capacitatea de a observa semnalele 
nonverbale ale oamenilor. Orice meserie care presupune 
contacte cu grupuri de oameni necesită interpretarea 
exactă a limbajului trupului. Meseria de profesor, 
susținerea unor prelegeri, munca în centre medicale, 
transportul de călători, teatre, săli de cinema sunt doar 
câteva domenii de lucru în care receptarea şi reacția 
corectă la anumite semnale comportamentale este 
esențială pentru o a obține rezultate bune. De exemplu, în 
baruri şi restaurante, personalul care poate răspunde la 
nevoile unor grupuri de clienți prin receptarea imediată a 
unor semnale corporale prestează servicii de o mai bună 
calitate şi îşi satisface mai bine clienţii. 

Atenţia acordată clienţilor 

Ritmul şi dozarea timpului în domeniul prestărilor de 
servicii 

Tabloul 16: Josh învaţă tehnici de servire 

Josh are o nouă slujbă de chelner într-un restaurant 
aglomerat. Este dornic să le ofere clienţilor săi cele mai 
bune servicii şi să contribuie cu promptitudine şi eficienţă 
la momentul lor de relaxare din timpul mesei. În prima 
seară, un grup de şase persoane se iaşază la una dintre 
mesele lui. Comandă băuturi, pe care el le serveşte 
imediat, apoi ei se uită în meniuri. După câteva minute, 
Josh merge şi îi întreabă dacă sunt gata să comande. Spre 
surpriza lui, par cam iritaţi. La sfârşitul mesei, când cer 
nota, par şi mai supăraţi. Josh îl întreabă pe Pat, un 
chelner cu experienţă, cu ce a greşit. I - Trebuie să le 
urmăreşti limbajul trupului, răspunde Pat. Unii I oameni au 
nevoie de mai mult timp pentru a se hotări ce vor, pentru 
că sunt în mijlocul unei conversații. Persoanele pe care le- 
ai servit discutau şi râdeau, iar tu le-ai întrerupt. Ar fi mai 
bine să aştepţi până citesc toţi meniul sau până-ţi dai 
seama că s-au hotărât. 

— Dar cum îmi dau seama? întreabă Josh. 


— Oamenii lasă meniul jos şi ridică privirea sau se 
uită în jur după chelner. Acesta este momentul ideal pentru 
a lua comanda. Trebuie doar să le citeşti semnalele 
corpului. 

— Dar la sfârşit, când au împărţit nota? Am aşteptat 
să termine ca să-mi poată plăti mai uşor. 

— Faptul că ai stat acolo s-ar putea să-i fi făcut să se 
simtă presaţi. Şi apoi, nu cred că s-au simţit confortabil 
făcându-şi calculele de faţă cu altcineva. Trebuia să le 
acorzi puţin spaţiu. 

jj Pat îi mai spune lui Josh că ar trebui să evite 
contactul vizual îi cu clienţii lui până e pregătit să se ocupe 
de ei. Când e gata, n contactul vizual îi anunţă că în scurt 
timp le va sta la dispoziţie. II Josh îi aplică sfaturile. 
Bacşişurile lui cresc pe măsură ce el t învaţă să-şi 
coordoneze ritmul cu gesturile şi mişcările clienţilor. 

Tehnicile vizuale şi clienții 

Josh este atent şi la modul cum se ocupă Pat de bar şi 
învaţă cum să se folosească de contactul vizual pentru a-şi 
asigura clienţii care aşteaptă că este atent la nevoile lor. 

II Tabloul 17: Pat scanează barul t] 

f: 

[j Pat are experienţă la bar şi se descurcă repede şi 
eficient cu o 

coadă lungă de clienţi însetaţi. Ochii lui îi scanează în 
mod constant 

! pe cei care aşteaptă, aşa că, atunci când serveşte o 
persoană, ştie 

ce persoană urmează la rând. Prin urmare, poate să 
încaseze bani i de la cineva şi în acelaşi timp să toarne 
băutura clientului următor. 

Evaluarea cerinţelor clientului 

Când intraţi într-un magazin, puteţi merge direct la 
casă pentru a cere ce doriţi sau puteţi face un tur prin 
magazin, uitându-vă la diferite produse sau frunzărind 
broşuri şi materiale publicitare. In calitate de client, veţi 


dori să beneficiaţi de atenţia personalului imediat ce aveţi 
nevoie de ea. Dacă sunteţi abordat prea devreme, s-ar 
putea să vă simţiţi invadat şi presat, dar dacă trebuie să 
aşteptaţi prea mult să vi se acorde atenţie, v-aţi putea 
simţi iritat şi aţi decide să vă faceţi cumpărăturile în altă 
parte. 

Tabloul 18: Clientul lui Gerri 

Gerri o observă pe Marilyn când aceasta intră în 
raionul de haine. Marilyn se uită la rochii, pipăie 
materialul şi scoate una sau două pentru a le examina mai 
de aproape. Gerri ştie că ar fi o greşeală să-i invadeze 
spaţiul personal prea devreme. Marilyn se uită şi la alte 
articole, apoi se întoarce din nou la rochii. In acest 
moment Gerri se apropie şi o întreabă dacă are nevoie de 
ajutor şi primeşte I un răspuns afirmativ. 

Mesajele vizuale şi clienţii 

Uneori, jena ne împiedică să stabilim contacte 
vizuale cu persoanele despre care ştim că au fost lăsate să 
aştepte sau cu cele care nu au fost servite în mod 
corespunzător. 

Tabloul 19: O coadă nerăbdătoare 

Susan lucrează la casă într-un magazin aglomerat. 
Clientul pe care îl serveşte doreşte un obiect care trebuie 
adus din depozit. În timp ce aşteaptă ca cineva să îl aducă, 
Susan îşi dă seama că nerăbdarea oamenilor de la coadă 
creşte. Ei se mută dintr-o parte în alta şi ridică din umeri, 
manifestându-şi exasperarea. Susan se simte stânjenită şi 
nu are curajul să-şi ridice ochii până nu vine obiectul din 
depozit. 

Susan nu se simte bine pentru că nu ştie cum să se 
ocupe şi de clientul de la rând, şi de cei care aşteaptă. 
Reacţia ei la semnele de nerăbdare este să pretindă că nu 
le-a observat. O astfel de atitudine sporeşte, de regulă, 
sentimentul de insatisfacţie. 

Atenţia acordată grupurilor la locul dumneavoastră 
de muncă 

La fiecare loc de muncă sunt grupuri şi grupuleţe. 


Unii indivizi sunt prietenoşi între ei, dar nu şi cu ceilalţi; 
alţii sunt loiali, dar nu prietenoşi; iar alţii au relaţii ostile şi 
de rivalitate. La fel se întâmplă şi cu grupurile. Puteţi afla 
foarte multe lucruri observând semnalele corporale ale 
grupurilor de la locul de muncă. 

Ce-i aduce pe oameni împreună 

La o observare atentă, veţi afla foarte multe lucruri 
despre natura relaţiilor dintr-un anumit grup de colegi. De 
exemplu, puteţi să vă daţi seama cine este liderul sau cel 
mai puternic membru al grupului. Acesta este, de obicei, o 
persoană de care ceilalţi ascultă şi care le captează 
imediat atenţia. Veţi observa că alţi membri ai grupului 
copiază gesturile şi poziţiile acestei persoane. Aceasta este 
liderul grupului chiar la propriu, făcând primul anumite 
lucruri. Odată ce l-aţi identificat, veţi şti care este ordinea 
ierarhică din interiorul grupului şi vă veţi face o idee 
despre valorile şi atitudinile grupului. Persoana cu cea mai 
mare influenţă din grup este, probabil, întruchiparea 
caracteristicilor şi ideilor cu care ei se identifică sau la 
care aspiră. 

Puteţi afla mai multe despre regulile de funcţionare 
internă ale unui grup observând alegerile pe care le face în 
privinţa comportamentului şi a folosirii spaţiului. Un grup 
care, de exemplu, nu foloseşte cantina instituţiei, ci îşi 
organizează propriile pauze îşi afirmă identitatea de grup. 
Un astfel de comportament poate să arate sentimentul 
apartenenţei la grup şi să sugereze distanţa şi 
desprinderea de alte grupuri. 

| 

Tabloul 20: Liderul grupului Maeve este directorul 
unei unităţi spitaliceşti. Ea observă că tehnicienii care 
lucrează în laboratoarele de hematologie formează 1 un 
grup foarte unit. Ei se adună în timpul pauzelor într-un 
cerc din i care ceilalţi sunt excluşi. Rod pare să fie liderul 
lor. El nu spune prea multe, dar când vorbeşte, toţi din 
grup se întorc spre el şi par să-l asculte cu atenţie. În 
timpul acestor conversații feţele lor exprimă negativism şi 
resentimente, iar mişcările corpului devin i încordate şi 


agresive. I Maeve îşi verifică observaţiile cu Rod şi alţi 
membri ai grupu-l 

lui. Rod îşi exprimă atitudinea cinică în legătură cu 
modul cum este condusă unitatea şi se pare că grupul i-a 
adoptat părerile. Maeve a aflat lucruri importante despre 
comportamentul şi atitudinile grupului prin simpla 
observare a limbajului trupului. Acum poate să hotărască 
în ce manieră va aborda situaţia. 

Exerciţiul 36: Observarea unui grup 

Alegeţi trei grupuri de persoane de la locul 
dumneavoastră de muncă formate pe baza unor relaţii de 
prietenie între membrii lor. Pentru fiecare dintre grupuri, 
observați semnele care-l desemnează pe liderul grupului. 
Observaţi aspecte ale comportamentului definitorii pentru 
întregul grup. 

Grupul Liderul Semne de identificare Caracteristici 
de grup 

1. 


2. 

3. 

Cum observăm afinitătile dintre diverse persoane 

Relațiile de prietenie dintre indivizi pot fi observate 
destul de uşor. Ei petrec mai mult timp împreună, împart 
acelaşi spaţiu şi au contacte vizuale frecvente. Postura şi 
gesturile lor sunt asemănătoare (vezi capitolul 6). 

Aceleaşi situaţii se regăsesc şi în cadrul grupurilor. 
Veţi vedea că în unele departamente oamenii se îmbracă 
asemănător. De exemplu, femeile dintr-un grup pot 
semnala relaţiile de prietenie purtând acelaşi tip de cercei. 
În alt departament ar putea să poarte eşarfele legate în 
acelaşi mod. De obicei liderul sau cea mai puternică 
persoană din grup stabileşte stilul. Grupurile strâns unite 
mănâncă de obicei în aceleaşi locuri şi se amuză de 
aceleaşi lucruri. 

Dacă vă folosiţi abilităţile de identificare a acestor 
alianţe, cel puţin nu veţi face greşeala să criticaţi o 
persoană în faţa cuiva care 


O susţine. Conştiinţa mecanismelor de grup care 
funcţionează la locul dumneavoastră de muncă vă va ajuta 
să-i abordaţi pe ceilalţi şi să comunicaţi bine cu ei. 

II Tabloul 21: Mandy se alătură unui grup 

Mandy a intrat într-o echipă de telemarketing şi ar 
vrea să se îi împrietenească cu membrii unui grup care iau 
masa împreună în îi fiecare zi. Par să se distreze grozav şi 
întotdeauna se întorc râzând 

şi glumind. Problema este că sunt foarte uniţi şi par 
destul de t distanţi cu nou-veniţii. 

Mandy stă mai întâi deoparte, încercând să le 
urmărească limba 

jul trupului (vezi capitolul 6). Prima dată când îi 
însoţeşte la masă. 

1 are grijă să-i lase pe ei să facă primul pas, aşa că 
nu se aşază până 

nu şi-au ales toţi locurile. Ştie că un grup atât de unit 
are, probabil. 

1 obiceiuri şi tabieturi bine stabilite pe care trebuie 
să le respecte i dacă vrea să-şi creeze o relaţie bună cu ei. 
Se asigură că postura şi gesturile ei sunt deschise, nici 
defensive, nici agresive şi are grijă să nu invadeze spaţiul 
personal al nimănui. Mai întâi ascultă cu atenţie şi interes, 
pe care le manifestă prin contact vizual şi mimică. Observă 
că majoritatea persoanelor din grup râd la glumele lui 
Wendy. Încet-încet, începe să ia parte la conversaţie, 
făcând observaţii atente, dar politicoase la remarcile 
celorlalţi. Când vede că aceştia o ascultă până la capăt, 
fără să dea semne de nemulţumire, şi că o privesc în ochi 
atunci când vorbeşte, se simte acceptată şi îşi dă seama că 
poate interveni şi mai mult în discuţie. Mandy face acum 
parte din grup, dar încă nu a făcut progrese majore în 
comunicare. Râde la glumele celorlalţi, dar ea nu şi-a 
permis să facă încă nicio glumă. Se bucură că, atunci când 
face câte o aluzie amuzantă la adresa noii coafuri a şefei, 
toţi ceilalţi râd, dar observă că faţa lui Wendy se crispează 
puţin, iar zâmbetul ei este forţat. Mandy îşi dă seama că 
Wendy şi-ar putea vedea ameninţat locul de cea mai 


amuzantă persoană din grup. Observarea atentă a 
semnalelor emise involuntar de Wendy o ajută pe Mandy să 
înţeleagă mai bine relaţiile din interiorul grupului şi să se 
hotărască asupra modului în care ar dori să fie percepută 
la rândul ei. 

Exerciţiul 37: Cum să intri într-un grup 

Alegeţi un grup la locul de muncă în care aţi dori să 
intraţi. Începeţi prin a observa comportamentul şi relaţiile 
din interiorul grupului, apoi gândiţi-vă cum doriţi să-i 
abordaţi pe acei oameni. 

Membrii grupului 

Liderul 

Comportamentul specific 

Planul de abordare a grupului 

Pasul 1 

Pasul 2 

Pasul 3 

Semne ale pericolului în limbajul trupului 

Observaţia atentă a limbajului trupului vă poate 
avertiza în cazul în care veţi dori să acţionaţi într-un 
anumit fel. Semnalele nonverbale pot comunica stări 
emoţionale, cum ar fi: stres, nervozitate şi furie, sau pot 
trăda pe cineva care ascunde ceva ori minte. 

Semnale de stres 

Puteţi învăţa să recunoaşteţi semnalele stresului la 
dumneavoastră şi la ceilalţi. Reacţiile fizice care ne 
avertizează sunt creşterea ritmului bătăilor inimii, 
respiraţia grea,  tremuratul sau  transpiraţia, fața 
îmbujorată ori palidă. Dacă vi se întâmplă astfel de lucruri 
la serviciu, încercaţi câteva măsuri de urgenţă pentru a vă 
calma. Dacă puteţi, mergeţi într-un loc liniştit. Relaxaţi-vă 
pe rând fiecare parte a corpului şi respiraţi adânc. (Aţi 
putea încerca exerciţiul de respiraţie descris în capitolul 
7.) Folosiţi-vă mintea pentru a vă ajuta să vă relaxaţi 
trupul. Încercaţi să vă imaginaţi că sunteţi într-un loc şi 
într-o situaţie în care vă simţiţi liniştit. Folosiţi-vă toate 
simţurile pentru a recrea starea de relaxare totală. Aceste 


tehnici vă vor ajuta să rezistaţi toată ziua. Dacă însă 
simptomele de stres apar în mod frecvent, încercaţi să 
aflaţi care ar putea fi cauza. Corpul dumneavoastră vă 
anunţă că aveţi, poate, nevoie de o schimbare. 

Dacă limbajul trupului unui coleg manifestă 
schimbări semnificative, acesta ar putea suferi din cauza 
stresului. S-ar putea să observați că anumite persoane 
încep să vorbească mult prea tare sau prea încet, să 
meargă mult mai repede ori să se mişte mai lent. Unii s-ar 
putea să spună că au probleme cu somnul. Alte semne 
vizibile: încordarea, manifestată prin pumni strânşi, bătăi 
nervoase din degete sau râsul nervos. 

Nu vă grăbiţi să trageţi concluzia că toate aceste 
schimbări indică instalarea stresului. Aceste semnale sunt 
însoţite de schimbări emoţionale şi de incapacitatea sa de 
a gândi sau de a se concentra. 

Semnale ale corpului care sugerează furie 

Aceste semnale sunt foarte asemănătoare cu cele 
care comunică stresul. Probabil vi s-a întâmplat ca în 
momente de furie să vă bată inima cu putere şi muşchii să 
vi se încordeze. Când aveţi de-a face cu o persoană 
furioasă, folosiţi un limbaj al trupului care să vă ajute să vă 
relaxaţi atât pe dumneavoastră, cât şi pe celălalt. Cel mai 
important lucru este să nu păreţi agresiv. Dacă este 
necesar, schimbaţi-vă poziţia în aşa fel încât să nu fiţi faţă 
în faţă - ca într-o confruntare - şi să ajungeţi la acelaşi 
nivel. Faceţi gesturi deschise şi relaxate - nu vă strângeţi 
pumnii şi nu arătaţi cu degetul. 

Tabloul 22: Clientul furios 

Luke este furios pentru că problema pe care o avea la 
maşină şi pe I care o credea rezolvată a reapărut. Toate 
persoanele din atelierul i auto îşi dau seama cât este de 
nervos, înainte ca Luke să spună I vreun cuvânt. Bate 
nervos darabana cu degetele pe tejghea şi să i uită 
nerăbdător înjur. Gura îi este încleştată şi sprâncenele sunt 
încruntate. I Brian stă în spatele tejghelei. Nu se ridică 
imediat, ci îl lasă pei Luke să vorbească. Stă drept, cu 
capul aplecat înainte şi uşor încruntat, semn că e conştient 


de furia lui Luke. Nu-l întrerupe şi 1 nu se ceartă, dă doar 
uşor din cap ca să arate că-i înţelege 

I 

problema. Brian iese de după tejghea şi stă la o 
oarecare distanță de Luke, cu tot corpul întors spre el. 
Brian vorbeşte puțin mai repede decât ar face-o de obicei, 
sub influența ritmului lui Luke, dar, treptat, se calmează. 
Luke începe şi el să vorbească mai rar. Brian îi spune pe 
nume şi foloseşte un 1 limbaj al trupului calm şi liniştitor. 1 
Luke se calmează şi astfel cei doi reuşesc să discute 
problema. 

Minciuna şi denaturarea adevărului 

Metodele de detectare şi dezvăluire a persoanelor 
nesincere cu ajutorul limbajului trupului trebuie aplicate 
cu grijă, pentru că noţiunile de minciună şi inducere în 
eroare nu sunt foarte clare. Specialiştii responsabili cu 
aplicarea legii şi cu menţinerea ordinii şi siguranţei 
publice sunt pregătiţi în diverse tehnici de detectare a 
minciunilor, unele bazate pe folosirea unor dispozitive ca 
poligrafele electronice. Capacitatea de a găsi indicii în 
timpul verificărilor de la aeroport, de exemplu, sau în cazul 
operaţiunilor de pază a clădirilor este de o importanţă 
crucială. Cu toate acestea, persoanele antrenate să mintă, 
cum ar fi spionii, infractorii sau şarlatanii de profesie, ştiu 
regulile limbajului trupului. Ei se folosesc de gesturi 
deschise pentru a-i convinge pe ceilalţi de sinceritatea lor, 
evitând semnalele asociate în mod frecvent cu înşelătoria. 
Din acest motiv s-au construit dispozitive tot mai 
sofisticate de detectare a minciunilor. De exemplu, în 
2002, oamenii de ştiinţă din Marea Britanie şi din Statele 
Unite au testat un proiector de mare precizie cu receptor 
termic. Acest dispozitiv poate detecta cea mai mică roşeaţă 
cauzată de intensificarea fluxului sanguin în jurul ochilor, 
datorată stresului provocat de încercarea de a ascunde 
adevărul. 

La serviciu însă, trebuie să ne bazăm pe simpla 
observare a comportamentului verbal şi nonverbal, pentru 


a nu fi induşi în eroare. Sunt diferite grade şi tipuri de 
denaturare a adevărului, de la a spune deliberat 
neadevăruri pentru a obţine o slujbă sau pentru a nu fi tras 
la răspundere pentru ceva până la exagerări ale succeselor 
şi încercări de a cosmetiza unele aspecte negative. 
Exerciţiul 38 vă va ajuta să vă concentrați atât asupra 
sincerităţii comportamentului dumneavoastră, cât şi a 
celorlalţi. 

Cineva care nu este complet sincer se va trăda 
adesea prin semnale corporale. În anumite cazuri, când v- 
aţi dat seama că cineva minte, aţi reacţionat, probabil, 
conştient sau inconştient, la semnale care sugerau 
inadvertenţe în cuvintele persoanei respective şi, ca 
rezultat, aţi remarcat la celălalt semne de jenă. Şi în 
această situaţie, sunt puţine cazurile în care semnalele 
nonverbale pot fi citite izolat. 

Exemple de comportament care trădează minciuna 
Gesturile mâinii în jurul feţei 


Când un copil minte, el îşi acoperă imediat gura cu 
mâna. Adulţi fiind, instinctiv ne comportăm în acelaşi mod. 
Când minţim sau vrem să ascundem adevărul, ne ducem 
mâna la faţă ca şi cum am vrea să ne acoperim gura. 
Uneori mâna formează un scut deasupra gurii sau atinge 
uşor nasul. Instinctul nostru este de a ne acoperi gura, dar 
încercăm să controlăm acest gest care ne trădează şi ne 
mulţumim să ne scărpinam la nas (figura 11). 

S - ar putea ca nasul să ne mănânce S 

cu adevărat. În momente de stres, pielea se 
încălzeşte şi nasul s-ar putea să ne furnice. Astfel de 
reacţii pot apărea în Figura n. Acoperirea gurii situaţii 
similare şi în zona gâtului. Ca eu mâna 

rezultat, ne vom scărpina, dezvăluindu-ne astfel 


sentimentul de jenă, sau îi vom distrage atenţia 
interlocutorului jucându-ne cu gulerul ori cu lănţişorul, în 
încercarea de a ne ascunde jena! 

Uneori, înroşirea feţei sau transpiraţia sunt reacţii la 
stres foarte vizibile care pot indica faptul că o persoană 
minte. 

Exerciţiul 38: Grade de denaturare a adevărului 

Gândiţi-vă la anumite situaţii când aţi fost fals sau n- 
aţi fost cu totul sincer la serviciu: 

Un moment când: Situaţia sau contextul Scopul Cum 
m-am simțit 

— Am minţit intenţionat 

— Am denaturat puţin lucrurile 

— Am trecut sub tăcere anumite informaţii 

— Am exagerat 

— M-am prefăcut că nu înţeleg; 

— Am înţeles greşit în mod intenţionat 

— Am evitat o problemă 

Acum aplicaţi acelaşi tip de comportament altor 
persoane. Gândiţi-vă la momente în care aţi realizat că o 
persoană se afla în situaţiile de mai sus. Cum v-aţi dat 
seama că nu era sinceră? 

Un moment când cineva: Situaţia sau contextul Cum 
mi-am dat seama 

— A minţit intenţionat 

— A denaturat puţin lucrurile 

— A trecut sub tăcere anumite informaţii 

— A exagerat 

— S-a prefăcut că nu înţelege 

— A înţeles greşit în mod intenţionat 

— A evitat o problemă 

Exerciţiul 39: Acoperirea gurii 

Gândiţi-vă la diferite motive pe care le-ar putea avea 
o persoană de a vorbi cu mâna la gură: 

1.3. 

4.: 

Cum ați încerca să interpretaţi corect 
comportamentul persoanei respective? 


Picioare nervoase 

Partea inferioară a corpului poate trăda încercarea 
disperată a unei persoane de a păstra aparențele. Târâtul 
picioarelor sau încrucişarea lor repetată, de exemplu, 
poate indica faptul că cineva ascunde adevărul. 

Scăpări ale vocii 

S-ar putea să fiţi în măsură să vă daţi seama că o 
persoană încearcă să ascundă ceva numai după felul cum 
vorbeşte. Variaţiile de tonalitate, bâlbâielile sau tremuratul 
vocii, încercările repetate de a-şi 

drege vocea ori, pur şi simplu, refuzul de a continua 
să vorbească pot trăda o persoană care minte. 

Reacţia la semnale care indică un comportament fals 

Imediat ce v-aţi dat seama că o persoană nu spune 
adevărul, trebuie să vă hotărâți în ce mod vreţi să 
reacţionaţi. Decizia dumneavoastră va depinde de context 
sau de natura minciunii. 

Exerciţiul 40: Minciuni şi minciunele în acest 
exerciţiu sunt enumerate câteva moduri în care anumite 
persoane aflate în căutarea unui loc de muncă pot ascunde 
adevărul. Organizaţi-le în ordinea gravităţii. Puteţi face 
acest lucru acordându-le note de la 1 (pentru cea mai 
gravă) la 5 (pentru cea mai puţin gravă): 

Minciuni legate de salariul anterior 

Exagerarea importanţei slujbei anterioare 

Falsificarea calificărilor 

Declaraţii false legate de experienţa într-un anumit 
domeniu 

Declaraţii false privind capacitatea de a lucra în 
echipă 

Adăugaţi propriile dumneavoastră exemple: 


S-ar putea, desigur, să fiţi de părere că fiecare dintre 
exemplele de la exerciţiul 40 este la fel de inacceptabil. 


Puteţi totuşi alege dacă doriţi: 

— Să ignoraţi minciuna; 

— Să vă prefaceţi că ignoraţi minciuna; 

— Să confruntati persoana care a minţit; 

— Să încurajați persoana să vorbească pentru a afla 
mai mult; 


Indiferent de strategia pe care o alegeţi, vă puteţi 
folosi de limbajul trupului pentru a influenţa rezultatul. 

Tabloul 23: Robert dă răspunsuri evazive în legătură 
cu slujba lui anterioară 

Vikram îi pune lui Robert întrebări în vederea 
ocupării unui post de supraveghetor la secţia de ambalare. 
Până în acest moment Robert a răspuns sincer şi sigur pe 
sine. Vikram trece la o discuţie despre experienţa 
anterioară a lui Robert. 

— Ce poţi să-mi spui despre modul cum ai condus 
echipa de la 

Lucas International? 

Robert îşi drege vocea şi nu răspunde la fel de 
coerent ca înainte. 

— Păi, ăă... Să vedem... Am lucrat acolo trei ani şi m- 
am înţeles foarte bine cu toată lumea. 

Îşi duce mâna la faţă şi se foieşte în scaun. 

Vikram vede că Robert dă din picior. Îşi dă seama că 
Robert ascunde ceva şi simte că e important să afle ce 
anume. Decide să-l confrunte direct pentru a afla ce 
ascunde. Se apleacă, intrând în spaţiul lui Robert, şi 
menţine un contact vizual mai lung. 

— Aş vrea să-mi spui mai multe despre slujba ta de la 
Lucas 

International, spune el. 

Robert se înroşeşte şi răspunde: 

— Nu sunt prea multe de spus. 

Îşi drege vocea şi-i dă câteva răspunsuri scurte lui 
Vikram. 

Înainte de a lua o hotărâre, Vikram face nişte 
cercetări şi află că plecarea lui Robert de la compania 


Lucas International este învăluită în ceaţă. Observațiile lui 
Vikram legate de semnalele nonverbale ale lui Robert au 
fost corecte, iar el şi-a folosit propriul limbaj al trupului 
pentru a arăta că doreşte să afle adevărul. 

j Tabloul 24: La doctor 

Helen îi deschide uşa lui Joe, ultimul ei pacient. 
Acesta îi spune că 

1 s-a lovit la gleznă în timp ce juca fotbal şi o roagă 
să vadă ce are. 

Helen rezolvă problema şi, în timp ce Joe se încalţă, îl 
întreabă şi dacă s-a mai întâmplat ceva. Joe spune că totul 
e în regulă, dar 

pare preocupat de ceva. 

— Eşti sigur? întreabă Helen.; 1 - Da, sunt sigur, 
răspunde Joe. 

% înghite greu, se scarpină în ureche şi evită privirea 
lui Helen.; Aceasta îi observă limbajul trupului şi hotărăşte 
că trebuie să-l fi încurajeze să spună ce-l frământă. Îşi 
împinge scaunul în spate, şi întorcându-se cu totul spre 
Joe, într-o poziţie dreaptă, dar relaxată, îl fără să-şi 
încrucişeze picioarele, şi se înclină uşor în faţă, uitân-Lj 
du-se în ochii lui. Semnalele nonverbale pe care le emite 
arată că jf e gata să asculte. Atât postura şi expresia feţei 
lui Helen, cât şi 

2 cuvintele ei îl încurajează pe Joe să spună ce-l 
îngrijorează. 

Exerciţiul 41: Reacţia la semnale care indică un 
comportament fals a) Gândiţi-vă la trei situaţii în care 
limbajul trupului unei persoane v-a făcut să credeţi că nu 
este pe de-a-ntregul sinceră. (Puteţi alege unele dintre 
situaţiile pe care le-aţi identificat la exerciţiul 38 sau vă 
puteţi gândi la cazuri cu care v-aţi putea confrunta în 
viitor.) 

b) Gândiţi-vă asupra rezultatului la care vă aşteptaţi. 
De exemplu, doriţi ca persoana să admită că minte sau, cel 
puţin, să dea un răspuns mai sincer şi mai precis? Aţi 
putea încerca să continuaţi discuţia sau să-l încurajați pe 


celălalt să spună mai multe lucruri. Rezultatul la care vă 
gândiţi va condiţiona atât comportamentul dumneavoastră 
verbal, cât şi pe cel nonverbal. 

c) Gândiţi-vă ce tip de limbaj al trupului ar trebui să 
folosiţi. 

Situaţia Rezultatul scontat Tipul de limbaj 

1. 

2, 

3. 

Cum să vă ascundeți emotiile 

La serviciu veţi fi în situația de a dori să ascundeţi ce 
simţiţi cu adevărat. S-ar putea să nu doriţi ca toată lumea 
să afle, de exemplu, că sunteţi trist, dezamăgit sau că vă 
îngrijorează foarte tare ceva. Cu toate acestea, un 
observator fin s-ar putea să recepţioneze micro-semnalele 
pe care le emiteţi - cum ar fi tremuratul buzelor sau 
colţurile gurii îndreptate în jos. 

Tabloul 25: Crispin îşi ascunde dezamăgirea 

Crispin tocmai a aflat că nu a fost promovat, aşa cum 
se aştepta. Se simte foarte dezamăgit şi nervos, dar 
reuşeşte să-şi controleze expresia feţei şi gesturile. Când 
se întoarce la birou, îşi dă seama că îl ustură ochii şi îi 
tremură buzele. 

I 

Crispin are nevoie de puțin timp singur. Se aşază la 
birou cu privirea în jos, faţa îngropată în palme şi coatele 
depărtate, creând astfel o barieră, ca semn că se 
concentrează şi că nu vrea să fie deranjat. Pentru ca acest 
lucru să fie şi mai clar, adună în jurul lui 

I 

cărți şi hârtii, în acest mod, Crispin îşi foloseşte 
limbajul trupului pentru a-i ţine pe ceilalţi la distanţă, până 
în momentul în care se simte destul de sigur pe el pentru a 
comunica, fără să-şi dezvăluie sentimentul de dezamăgire. 

Cum să citim cu precizie limbajul trupului 

De ce uneori tragem concluzii greşite 

A interpreta corect semnalele nonverbale ale 


celorlalţi e important - dar nu e întotdeauna uşor. Deşi 
cunoaşteţi semnificaţia unor grupuri de semne şi luaţi în 
considerare contextul în care se produce comunicarea, 
există un număr de factori ce v-ar putea afecta percepţia. 
Noi vedem lumea prin propriile noastre filtre, construite 
din toate elementele personale şi unice, prin care trece 
orice stimul extern înainte să-l percepem. Fiecare dintre 
noi vedem altfel lucrurile, deoarece modul de a gândi şi 
reacţiile fiecăruia sunt influențate de aşteptările şi de 
experienţa pe care le are. E foarte uşor să ne lăsăm 
dominați de predispoziţii şi prejudecăţi pe care s-ar putea 
nici măcar să nu ştim că le-avem. Această deformare a 
adevărului se poate produce în diverse moduri şi din 
diferite motive. 

Efectul de halo 

Vrem să avem o imagine clară despre o anumită 
persoană, aşa că o judecăm după una sau două trăsături, 
care pot fi pozitive ori negative, îi atribuim o serie de 
calităţi pe care s-ar putea să nu le aibă. De exemplu, Nessa 
vede că noua supraveghetoare, Joyce, are un mers foarte 
sigur, părând energic şi hotărât. Nessa crede că Joyce e 
potrivită pentru slujba ei, ia decizii rapide şi respectă 
termenele. Nessa este sub impresia a ceea ce poartă 
numele de „efect de halo”. Imaginea ei despre Joyce se 
bazează exclusiv pe o singură caracteristică vizibilă. 

Vedem doar ceea ce nu contravine aşteptărilor 
noastre 

Modul cum interpretăm comportamentul celorlalţi 
este puternic influenţat de idei preconcepute. Dacă ni s-a 
spus că cineva are simţul umorului foarte dezvoltat, vom 
căuta în comportamentul acelei persoane toate elementele 
care să demonstreze imaginea pe care ne-am format-o deja 
despre ea. Dacă, dimpotrivă, ni s-a spus că acea persoană 
nu are deloc simţul umorului, vom fi gata să găsim 
confirmarea acestei păreri. 

Peter are o reputaţie de cuceritor. După ce Anna este 
repartizată să lucreze în secţia lui, le povesteşte 
prietenelor că acesta i-a susţinut privirea cam prea mult 


timp şi că a stat prea aproape de ea când îi arăta cum să 
folosească tabloul de comandă. Este posibil ca judecata 
Annei în privinţa comportamentului lui Peter să fi fost 
influenţată de ceea ce a auzit despre reputaţia acestuia. 

Vedem doar ce dorim 

Nevoile noastre afectează modul cum percepem 
lumea din jur. Dacă vă gândiţi să vă cumpăraţi o altă 
maşină, veţi vedea semne şi afişe publicitare pe care poate 
nu le observați de obicei. Dintr-odată, străzile sunt pline de 
maşini de tipul pe care vi-l doriţi. Poate aţi observat că, 
atunci când vă este foame, parcă miroase peste tot a 
mâncare. După ce mâncaţi, deveniți mult mai puţin 
receptiv la acest tip de stimul. 

La serviciu, Lena are foarte multă nevoie de 
interacţiunea cu ceilalţi. Pentru ea este extrem de 
important să aibă relaţii amicale cu colegii de muncă. Ea îl 
consideră pe şeful ei, Samir, arogant şi necomunicativ. 
Nevoile sociale ale Rebecăi nu sunt atât de mari ca ale 
Lenei şi, prin urmare, ea consideră că Samir se comportă 
într-un mod plăcut şi profesional. 

Nevoia de concordanţă 

Ignorăm sau deformăm orice informaţie care 
contrazice impresia pe care ne-am format-o despre cineva. 

Când Denise îl întâlneşte prima dată pe Mark, îl vede 
ca pe o persoană insistentă şi agresivă. îl urmăreşte în 
timp ce acesta discută 

cu un coleg. Mark stă cu picioarele desfăcute şi 
braţele încrucişate la piept şi pare agresiv şi nerăbdător 
(figura 12). 

Pe măsură ce relaţia lor de serviciu evoluează, Mark 
îşi dovedeşte disponibilitatea de a negocia şi de a discuta 
anumite probleme, îi place să-şi exercite autoritatea, dar 
încearcă să nu o facă într-un mod agresiv. Cu toate 
acestea, Denise ignoră aceste mesaje. Prima ei impresie 
despre Mark e bine înrădăcinată în mintea ei şi nu şi-o 
poate schimba. 

Stereotipii 


S-ar putea să avem despre anumite persoane idei 
stereotipe şi să facem presupuneri bazate pe câteva 
caracteristici pe care le au în comun cu un anumit grup. 
Aceasta se întâmplă atunci când îi judecăm la fel pe toţi 
membrii grupului. De exemplu, s-ar putea să etichetăm 
oamenii după anumite aspecte ale înfăţişării lor. Am putea 
face presupuneri despre femei blonde, bărbaţi cu mustață 
sau persoane care poartă anumite piese de îmbrăcăminte 
ori anumite bijuterii. 


Figura 12. O postură arogantă 

Cum să tragem concluzii corecte 

Nu trageti concluzii pripite 

Dacă nu ne grăbim să tragem concluzii, observaţiile 
noastre legate de limbajul trupului altor persoane ne-ar 
putea fi utile, în loc să ne inducă în eroare. Sigur că prima 
impresie are foarte multă influenţă, dar nu trebuie să ne 
bazăm părerea despre o persoană doar pe semnalele pe 
care le recepţionăm la prima întâlnire. 

Fiţi pregătiţi să modificaţi, dacă este necesar, prima 
evaluare pe care o faceţi cuiva, pe măsură ce primiţi noi 
informaţii despre acea persoană. 

Incercati să priviţi lucrurile şi din punctul de vedere 
al celuilalt 

Puneţi-vă în locul celeilalte persoane şi încercaţi să 
vedeţi situaţia din punctul ei de vedere. Încercarea de a 
vedea lucrurile din alt unghi vă va ajuta să vă formaţi 
judecăţi echilibrate despre o altă persoană pe baza 
comunicării nonverbale. 

Ascultati ce spun ceilalți 

Cu cât înţelegeţi mai bine gândurile şi sentimentele 


cuiva, cu atât îi veţi putea interpreta mai corect limbajul 
trupului. Atenţia activă cu care ascultăm ne poate duce la 
un nivel mai înalt de înţelegere şi comunicare. În capitolul 
6 veţi vedea în ce mod înţelegerea semnalelor corporale vă 
poate ajuta să deveniți un ascultător mai bun într-o serie 
de situaţii de muncă. 

Exerciţiul 42: Cum să găsim toate indiciile 

Aşa cum obişnuiţi să folosiţi anumite gesturi şi o 
anumită mimică, tot astfel s-ar putea să reacţionaţi doar la 
anumite aspecte ale limbajului trupului şi să le ignorati pe 
celelalte. 

Alegeţi una sau două persoane ale căror semnale 
nonverbale le urmăriţi de obicei. Notaţi-vă observaţiile în 
cele două coloane. Dacă nu aveţi informaţii suficiente 
pentru a completa o anumită coloană, concentraţi-vă 
asupra aspectului respectiv în următoarele săptămâni. 

Persoana a Persoana b îmbrăcăminte înfăţişare 

Postură 

Mers 

Folosirea spaţiului 

Mimică 

Mişcări ale capului 

Mişcări ale mâinii 

6. Cum să-ţi construieşti relaţiile cu ceilalţi 

Este foarte posibil să aveţi despre colegii de serviciu 
tot felul de păreri. Cu unii s-ar putea să vă înţelegeţi bine 
şi să consideraţi că aveţi o relaţie specială cu ei. Aceasta 
ar însemna să puteţi împărtăşi sentimentul că sunteţi în 
armonie unul cu celălalt. Ar însemna că aţi stabilit o 
legătură, în calitate de colegi - şi, poate, chiar ca prieteni. 
Cu alte persoane veţi spune, fără îndoială, că nu aveţi 
niciun fel de legătură şi că nu aţi putea să fiţi vreodată 
printre cei apropiaţi lor. Cu toate acestea, dacă doriţi, 
puteţi stabili relaţii bune chiar şi cu persoane cu care nu 
aveţi nicio afinitate şi faţă de care nu vă simţiţi deloc 
legaţi. Puteţi să vă îmbunătăţiţi calitatea relaţiilor de 
muncă şi să obţineţi rezultate mai satisfăcătoare în diverse 


situaţii, dacă veţi aplica un număr de idei relativ recente, 
care ne leagă comunicarea verbală şi nonverbală de modul 
cum gândim. Dacă vă cunoaşteţi propria structură şi 
încercaţi să o înţelegeţi pe a celorlalţi, puteţi să depăşiţi 
unele bariere de comunicare şi să stabiliţi relaţii bazate pe 
încredere. Ca în toate aspectele comunicării, există două 
concepte esenţiale construirii cu succes a unei relaţii: 

respectul pentru ceilalţi - trebuie să fiţi capabil să 
acceptaţi punctele de vedere ale celorlalţi şi modul în care 
aceştia comunică, deşi ar putea fi foarte diferite de ale 
dumneavoastră; 

consecvenţa - valorile şi credinţele pe care le aveţi vă 
reprezintă şi transpar în toate aspectele comportamentului 
dumneavoastră. Dacă încercaţi să păreţi o altă persoană, 
adevăratele dumneavoastră convingeri vă vor trăda. 

Minţi diferite, structuri diferite în anii '70, Richard 
Bandler şi John Grinder au creat un sistem de tehnici şi 
metode care să-i ajute pe oameni să aibă mai mult succes 
în relaţiile profesionale şi personale, prin aplicarea unor 
instrumente psihologice. Ei au numit acest proces 
programare  neurolingvistică (PNL). Există anumite 
persoane cu abilităţi de comunicare excepţionale care 
folosesc principiile acestui sistem fără să conştientizeze 
acest lucru. Acestea sunt persoanele care par să se 
înţeleagă foarte bine cu toată lumea şi reuşesc să se facă 
plăcute, persoane ce par să aibă rezultate bune în muncă 
şi succes profesional. Acest succes poate fi rezultatul 
capacităţii lor de a selecta indiciile corecte din limbajul 
verbal şi nonverbal al celorlalţi şi de a-şi modifica propriul 
comportament în funcţie de ele. 

Pentru a înţelege anumite aspecte ale procesului de 
comunicare, PNL oferă un tipar: 

programare: tiparele noastre recurente de gândire şi 
comportament; 

O neuro: modul în care ne folosim creierul şi toate 
cele cinci simţuri - văzul, auzul, pipăitul, mirosul şi gustul; 
O lingvistică: modul în care folosim limbajul pentru a 
comunica. 

Cum să vă înţelegeţi propriul sistem.de gândire 

Percepem lumea prin intermediul celor cinci simţuri. 
Procesăm informaţiile primite şi le transformăm în imagini 
mintale, sunete, mirosuri, gusturi sau senzaţii. Unii oameni 
„văd” anumite lucruri, pe când alţii le „simt”. Unii dintre 
noi le „aud”. Fiecare dintre noi preferă un anumit mod de 
a-şi folosi simţurile. Există, probabil, momente când le 
folosim pe toate odată, dar cu siguranţă unul dintre ele ne 
domină percepţia. Cunoscând propriul mod de a percepe 
lumea, veţi fi mai atent cum comunicaţi. Cunoscând modul 
celorlalţi de a-şi procesa experienţa lor, veţi şti cum să fiţi 
pe aceeaşi lungime de undă şi veţi putea stabili o relaţie cu 
ei. Dându-vă seama cum îşi folosesc alte persoane 
simţurile, puteţi să le înţelegeţi mai bine comportamentul 
şi să comunicaţi mai eficient. Termenii folosiţi pentru a 
descrie simţurile sunt: 

— Vizual: gândirea în imagini; 

— Auditiv: gândirea în sunete; 

— Chinestezic: gândirea în senzaţii tactile. 

Celelalte două simţuri, gustul şi mirosul, sunt folosite 
mai puţin frecvent în societatea vestică, deşi sunt destul de 
familiare expresii de genul: „miroase-a scandal” sau „a 
avea gust de vorbă”. 

Ne putem face o imagine de ansamblu asupra 
modului de gândire al oamenilor dacă luăm în considerare 
trei aspecte ale comportamentului: 

— Mişcările ochilor; 

— Alegerea cuvintelor; 

— Limbajul trupului. 

Putem dezvolta cu ceilalţi relaţii bazate pe respect şi 
înţelegere dacă recunoaştem şi reacţionăm la indiciile pe 
care ni le oferă aceste aspecte comportamentale. 

Mişcări ale ochilor şi moduri de gândire 

Direcţia în care privim când ne gândim la ceva poate 
indica sistemul pe care îl preferăm. 

Dacă urmăriţi privirea cuiva în timpul unei 


conversații, veţi afla dacă acea persoană gândeşte în 
imagini, sunete, sau senzaţii tactile. In general, ochii unei 
persoane care gândeşte vizual se vor mişca spre dreapta, o 
persoană ce gândeşte auditiv se va uita spre stânga, iar 
cineva cu o gândire chinestezică va privi în jos. 

Exerciţiul 43: Direcţia privirii în timp ce vă gândiţi la 
situaţiile de mai jos, observați în ce direcţie vă alunecă 
privirea. De exemplu, încercaţi să vă daţi seama când vă 
uitaţi în dreapta sus ori în stânga jos. Descrieţi sau 
desenaţi-vă mişcările ochilor pentru fiecare sugestie. Dacă 
doriţi, puteţi ruga pe altcineva să se lase analizat pentru 
acest exerciţiu. 

Încercaţi să vă gândiţi Mişcările ochilor a) Câte 
ferestre are casa dumneavoastră b) Cum ar arăta şeful 
dumneavoastră îmbrăcat în clovn c) La ce v-a spus ieri la 
serviciu cineva d) Că şeful vă vorbeşte cu o voce de copil - 
e) La un moment în care aţi fost trist f) La ce vă spuneţi 
când vă pregătiţi sufleteşte pentru ceva g) La faţa unei 
persoane pe care-o iubiţi 

Este posibil ca ochii să vi se mişte după cum 
urmează, dacă sunteţi dreptaci. Dacă sunteţi stângaci, 
unele mişcări în lateral ar putea fi interpretate invers. 

a) Stânga sus. Asta se întâmplă de obicei când ne 
gândim la o experienţă din trecut. 

b) Dreapta sus. Astfel ni se mişcă ochii de obicei când 
ne imaginăm ceva. 

c) 

c) Lateral stânga. Facem aşa de obicei când ne 
amintim sunete. 

d) Lateral dreapta. Facem aşa de obicei când ne 
imaginăm sunete. 

e) Dreapta jos. Ochii ni se mişcă astfel de obicei când 
retrăim emoţii. 

f) Stânga jos. Aceasta este direcţia privirii de obicei 
când vorbim cu noi înşine. 

g) Drept înainte. Aceasta este de obicei mişcarea 


ochilor când vizualizăm şi ne concentrăm asupra unei 
imagini pe care-o avem în minte. 
PE EN EA 


Ed ţi 


Figura 13. Mişcări ale ochilor 

Exerciţiul 44: Care mişcări ale ochilor se potrivesc? 

Bazându-vă pe ce aţi aflat la exerciţiul 43, încercaţi 
să spuneţi care dintre mişcările ochilor din figura 13 se 
potriveşte următoarelor gânduri: 

1. Vacanţa de anul trecut 

2. O melodie 

3. O situaţie tensionată 

Răspunsuri: 1 (a); 2 (b); 3 (c) 

Tabloul 26: Maria e pe aceeaşi lungime de undă cu 
Justin 

Maria vrea să aibă o relaţie profesională bună cu 
Justin, noul ei 

1 şef. Ea speră ca lui să-i placă unele dintre ideile pe 
care vrea să le pună în practică. Urmărirea atentă a 
mişcărilor ochilor lui este unul dintre lucrurile care o ajută 
în încercarea ei de a se pune de acord cu el. Ea observă că, 
atunci când discută probleme de serviciu, Justin priveşte 
spre dreapta sus. Asta o face să creadă că 

Justin are o gândire preponderent vizuală - deci 
gândeşte în imagini. Maria trebuie să-şi concentreze 
atenţia şi asupra altor aspecte ale comportamentului 
verbal şi nonverbal al şefului ei. 

1 Dacă însă observaţiile sale de până acum au fost 
corecte, ea se 

I poate baza pe faptul că ştie cum lucrează mintea lui 
Justin şi îşi 

I poate construi o relaţie profesională bună. 

Exerciţiul 45: Tipare verbale 

Includeţi următoarele cuvinte şi expresii în una 
dintre următoarele trei categorii principale. Bifaţi căsuţa 
corespunzătoare: 


1. A avea 
perspectivă 
2. A apuca 


3. A cânta la 
unison 


4. Clar şi 
răspicat 

5. A se 
împotmoli 

6. Punct de 
fierbere 


7. O imagine 
clară 

8. Un drum 
neted 

9. A vedea cu 
aceiaşi ochi 

10. A avea un 
gol în stomac 

11. Trebuie 
să discutăm 

12. Trebuie 
să explorăm 

13. A face 
față situației 

Vizuale Auditive Chinestezice 
14. Dureri de cap 
15. Imi intră sub piele 


Răspunsuri: 1, 


7, 9 şi 13 sunt vizuale; 3, 4 şi 11 sunt 


auditive; 2, 5, 6, 8, 10, 12, 14 şi 15 sunt chinestezice. 
Acest exercițiu reflectă gradul în care folosim fiecare 


din cele trei stiluri. 


Cei mai mulți dintre noi au o gândire 


chinestezică. Urmează stilul vizual şi apoi cel auditiv. 

Tipare în alegerea cuvintelor 

Mişcările ochilor arată dacă gândiţi vizual, auditiv 
sau chinestezic. Preferinţa dumneavoastră se poate însă 
reflecta şi în cuvintele pe care le folosiţi. Dacă gândirea 
dumneavoastră este predominant vizuală, probabil veţi 
folosi expresii ca: „văd ce vrei să spui” sau „asta mi se 
pare în regulă”. Dacă gândiţi auditiv, veţi folosi expresii ca: 
„ideea aceasta sună cel mai bine” sau „dacă aud bine ce 
vrei să spui”. Cineva care gândeşte chinestezic va folosi 
expresii ca: „a avea un gol în stomac” sau „a intra în 
contact”. 

Exerciţiul 46 vă va ajuta să vă daţi seama ce fel de 
cuvinte folosesc anumite persoane. 

Exerciţiul 46: Cuvinte potrivite 

Alegeţi trei persoane cu care lucraţi şi ascultați ce fel 
de cuvinte şi expresii folosesc. Notaţi-le şi încadraţi-le în 
categoria corespunzătoare: 

Expresii tactile Expresii vizuale Expresii auditive 
Persoana a 

Persoana b 

Persoana e 

Mintea şi trupul 

Procesele gândirii se pot reflecta şi în comunicarea 
noastră nonver-bală. Modul în care mergem sau stăm, 
gesturile pe care le facem, felul în care respirăm şi sunetul 
vocii noastre pot indica metoda noastră preferată de a 
procesa informaţiile. 

Persoanele cu o gândire vizuală 

Persoanele care gândesc vizual au tendinţa de a vorbi 
repede şi cu o voce înaltă. Postura lor este dreaptă, puţin 
ţeapănă în zona umerilor, iar respiraţia este superficială şi 
centrată în partea superioară a pieptului. Uneori, deşi 
restul feţei este neted, au câteva riduri superficiale pe 
frunte, din cauză că ridică din sprâncene atunci când se 
gândesc la ceva. 

Persoanele cu o gândire auditivă 

Aceste persoane au o voce clară, puternică şi 


melodioasă. Respirația le este regulată şi implică întreaga 
zonă toracică, iar postura lor este echilibrată, cu capul 
uneori înclinat pe-o parte, ca pentru a asculta. 

Exerciţiul 47: Auziţi, vedeţi sau simţiţi lucrurile? 

Imaginaţi-vă că daţi cuiva instrucţiuni. Ar putea fi 
vorba despre folosirea unei funcţii a computerului (puteţi 
alege cuvinte ca trage sau împinge), prepararea unui fel de 
mâncare ori informaţii privind o anumită direcţie de mers. 
Cum procedaţi? Ce fel de cuvinte şi expresii folosiţi? Ce fel 
de limbaj al trupului folosiţi? Dacă doriţi, rugaţi un prieten 
să vă urmărească în timp ce daţi instrucţiunile şi apoi să vă 
ajute să completaţi fişa de mai jos: 

Exemple  Cărui stil aparțin: vizual, auditiv sau 
Chinestezic? 

Cuvinte 

Postură 

Tonul vocii 

Gestică 

Persoanele cu o gândire chinestezică 

Aceste persoane vorbesc rar, în tonuri joase, 
descriind pe îndelete ceea ce simt. Respirația se produce 
în partea inferioară a pieptului, iar postura le este 
relaxată, cu capul îndreptat în jos. 

Exerciţiul 48: Să încercăm alte stiluri 

Aceste exerciţii vă vor ajuta să folosiţi moduri diferite 
de gândire şi să vă mişcaţi fără dificultate în cadrul unor 
sisteme senzoriale diferite. 

A 

Descrieţi metoda pe care aţi folosi-o pentru a 
memora fiecare dintre exemplele următoare şi scrieţi 
iniţială numelui metodei pentru a indica dacă aceasta este 
vizuală, auditivă sau chinestezică. Lucraţi după model: 

Exemplu Metodă V/A/C 

O listă de cumpărături Repetare cu voce tare A 

a) Drumul de acasă până la un aeroport b) Parola 
computerului 


c) Numele a trei colegi de serviciu noi 

Acum alegeţi un alt mod de a ţine minte situaţiile din 
exemple. Puteţi alege una dintre următoarele metode: 
scriere; desenare; vizualizare; compunerea unor rime; 
asocierea mintală cu imagini amuzante; diverse analogii; 
punerea în situaţia respectivă; inventarea unei poveşti; 
folosirea unor imagini şi simboluri; asocieri emoţionale. 


Exemplu Metodă V/ 
A/C 
O listă de Vizualizarea V 
cumpărături produselor 
a) Drumul de 
acasă 
până la un 
aeroport 
b) Parola 
computerului 


c) Numele a 
trei colegi 

de serviciu 
noi 

B 

Experimentaţi, concentrându-vă pe rând asupra 
fiecărui simţ. Petreceţi o zi gândind vizual, alta auditiv şi 
una chinestezic. Stabiliţi activităţi specifice fiecărei zile. 
De exemplu, în ziua gândirii vizuale concentraţi-vă asupra 
gamei de culori. În ziua gândirii auditive aţi putea 
monitoriza sunetele pe care le auziţi în diferite locuri, în 
anumite momente. 

Ziua gândirii Ziua gândirii Ziua gândirii vizuale 
auditive chinestezice 

Activitatea 1 Activitatea 2 Activitatea 3 Activitatea 4 
Activitatea 5 

Activitatea 6 

Semne ale stabilirii unei relații 


Gândiţi-vă la prietenii şi colegii care vă plac şi cu 
care vă înţelegeţi bine. Vă leagă, probabil, lucrurile pe 
care le aveţi în comun cu ei - aveţi aceleaşi gusturi sau aţi 
trecut prin experienţe similare. Este posibil să vă înţelegeţi 
bine cu cei care împărtăşesc aceleaşi valori şi care văd 
lumea în acelaşi mod ca şi dumneavoastră. S-ar putea să 
vă simţiţi bine în compania celor care au aceleaşi talente şi 
abilităţi ca şi dumneavoastră. Primele etape ale unei relaţii 
de prietenie se consumă în încercarea de a stabili ce au în 
comun cei implicaţi şi ce anume îi face compatibili. 

Poate aţi observat că, atunci când se stabileşte o 
relaţie de prietenie sau o legătură apropiată, persoanele 
implicate vorbesc adesea în aceeaşi manieră şi adoptă 
chiar acelaşi mod de a se comporta. Când stau de vorbă, 
adoptă poziţii similare - de pildă, ambele stau picior peste 
picior sau cu braţele încrucişate (figura 14). 

Persoanele aflate într-o relaţie de prietenie par să se 
afle în concordanţă, comunicând în aceeaşi manieră şi în 
acelaşi ritm. Când luaţi masa cu un prieten, este probabil 
că vă sincronizaţi mişcările, pauzele dintre înghiţituri şi 
momentele când vorbiţi, iar asta se întâmplă în mod 
spontan, datorită relaţiei cu persoana respectivă. Un astfel 
de comportament ajută, de asemenea, la menţinerea şi 
dezvoltarea sentimentului de apropiere, datorită tendinței 
noastre naturale de a ne ataşa de persoane asemănătoare 
nouă. 

Potrivire şi oglindire 

Dacă înţelegeţi modul de a gândi şi limbajul trupului 
unei persoane, puteţi utiliza tehnica „în oglindă”, folosind 
acelaşi limbaj şi făcând aceleaşi lucruri. Acesta este un 
mod de a stabili o relaţie şi dea 


S> ee A x F 
Figura 14. Poziţie în oglindă comunica, deoarece 
persoana respectivă se simte în mod subconştient legată 
de dumneavoastră. Dacă intraţi în universul celorlalţi, veţi 
ajunge, în mod subconştient, la un grad mai mare de 
înţelegere a felului lor de a gândi şi de a simţi. 

Trebuie să vă daţi seama că acesta nu este un 
exerciţiu de imitație. Simpla copiere mecanică a 
comportamentului cuiva nu va favoriza comunicarea, ci, 
dimpotrivă, o va afecta negativ. Tehnica „în oglindă” este 
un semn de recunoaştere a celeilalte persoane, arată 
dorinţa de înţelegere şi de îmbunătăţire a comunicării. 
Puteţi înţelege punctul de vedere al unei persoane, dar, 
dacă nu citiți semnele corect, comportamentul 
dumneavoastră s-ar putea să nu demonstreze asta. 

Poziţia în oglindă 

Dacă adoptați aceeaşi postură cu cineva, veţi fi în 
măsură să stabiliţi 

O legătură. Deja aţi aflat în ce fel vă puteţi folosi de 
mişcările corpului pentru a crea o anumită dispoziţie. 
Acordându-vă mişcările cu cele ale altor persoane, puteţi 
intra în mintea lor. De exemplu, dacă cineva se simte 
deprimat, acest lucru poate fi reflectat în postura lui. 
Încercaţi să adoptați şi dumneavoastră aceeaşi postură. Va 
fi greu să vă menţineţi o stare de spirit optimistă dacă 
postura dumneavoastră va exprima exact contrariul. In 
acest mod veţi putea să-l înţelegeţi mai bine pe celălalt. 

1 Tabloul 27; Maria adoptă mişcările lui Justin 

După ce a observat mişcările lui Justin şi modul cum 


îşi alege cuvintele, Maria este convinsă că acesta gândeşte 
vizual. Încearcă să fie pe aceeaşi lungime de undă cu el şi 
să vadă lumea prin ochii lui. Maria nu gândeşte de obicei 
în imagini, dar ar dori să vadă cum este perceput universul 
lui Justin. Stă în aceeaşi postură ca 

I 

Justin, cu corpul drept şi privirea îndreptată în sus, şi 
descoperă că asta o ajută să gândească vizual. În această 
poziţie, va putea să acceseze tipul de limbaj vizual pe care- 
l foloseşte Justin. Justin are tendinţa de a sta rezemat de 
spătarul scaunului, cu privirea în tavan. Când îl 
interesează ce aude, se apleacă în faţă şi îşi pune mâinile 
pe birou, cu palmele îndreptate în sus. Maria se comportă 
în aceeaşi manieră, aplecându-se în faţă şi afişând o 
versiune uşor modificată a gesturilor lui Justin. 

Cuvinte potrivite 

O metodă eficientă de a stabili o conexiune cu cineva 
este folosirea aceluiaşi tip de limbaj. Aţi putea folosi în 
vorbirea dumneavoastră aceleaşi cuvinte pe care le 
utilizează cineva sau alte cuvinte şi expresii din aceeaşi 
arie semantică. Când vorbiţi cu o persoană cu o gândire 
chinestezică, folosiţi cuvinte cu rezonanţă senzorială şi 
legate de sentimente. Dacă doriţi să comunicaţi cu o 
persoană care gândeşte vizual, folosiţi, pentru a vă 
exprima punctul de vedere, un limbaj ce creează imagini. 
În cazul unei persoane cu o gândire auditivă, folosiţi 
cuvinte care descriu realităţi din sfera sunetelor şi vorbiţi 
cât mai clar şi fluent. 

Faptul că împărtăşiţi stilul preferat al cuiva este un 
semn de conştientizare şi sensibilitate şi arată dorinţa 
dumneavoastră de a stabili o bază comună. 

Exerciţiul 50 vă va ajuta să vă faceţi o idee despre 
diferite categorii de limbaj. 

Exerciţiul 50: Limbaj în oglindă 

Gândiţi-vă la o persoană de la serviciu cu care aţi 
dori să comunicaţi mai eficient. Ascultaţi cuvintele şi 
expresiile pe care le foloseşte şi gândiţi-vă la exemple 
similare pe care le veţi folosi cu o ocazie ulterioară. 


Cuvinte şi expresii folosite Cuvinte şi expresii 
similare de persoana respectivă 


De wN e 

Tabloul 28: Maria vorbeşte pe limba lui Justin 

Maria foloseşte aceleaşi tipuri de expresii ca şi 
Justin. îi spune cuvinte ca: „văd ce vrei să spui” şi „cred că 
ne vom face o imagine mai clară dacă...”. Justine dă din 
cap aprobator, iar expresia feţei sale şi modul cum 
stabileşte contactul vizual arată o reacţie pozitivă la 
vorbele Mariei. 

Când doreşte să-i demonstreze ceva sau să dea un 
exemplu, ea foloseşte mijloace vizuale. Işi susţine ideile cu 
ajutorul unor scheme sau diagrame ori scrie anumite 
cuvinte-cheie, pe care Justin poate să le vizualizeze. 

Vocea potrivită 

Gândiţi-vă la cineva care vorbeşte mult mai repede 
sau mult mai rar ca dumneavoastră. Atunci când sunteţi în 
prezenţa acestei persoane, vă schimbaţi cu siguranţă, în 
mod inconştient, ritmul vorbirii. Asta nu înseamnă că 
vorbiţi exact cu aceeaşi viteză ca şi cealaltă persoană, dar, 
într-o oarecare măsură, grăbiţi sau încetiniţi ritmul. Vă 
puteţi dezvolta acest instinct natural încercând să vorbiţi 
în acelaşi ritm şi cu acelaşi ton ca şi cealaltă persoană, 
pentru a îmbunătăţi calitatea comunicării. 

Intonaţia şi ritmul pe care le folosim sunt 
caracteristice stilului nostru propriu de a ne exprima. 
Poate cunoaşteţi persoane care vorbesc cu voce egală, 
monotonă, ce au o voce melodioasă sau sacadată. 
Adaptarea stilului dumneavoastră la modul de exprimare al 
celuilalt se poate face aproape imperceptibil şi are ca 
rezultat crearea unei conexiuni. 


Potrivirea respirației 

Dacă respiraţi în acelaşi mod ca persoana cu care 
staţi de vorbă, evidenţiaţi faptul că o ascultați cu atenţie şi, 
prin urmare, o ajutaţi să se relaxeze. Pentru a reuşi să vă 
acordaţi respiraţia, trebuie doar să ţineţi minte că, de 
obicei, expirăm atunci când vorbim şi inspirăm atunci când 
facem pauză. Mişcările pieptului şi ale umerilor indică şi 
ritmul respirației. S-ar putea să trebuiască să exersaţi 
puţin, mai ales dacă vorbiţi cu o persoană care respiră 
complet diferit. 

Tabloul 29: Maria imită vocea şi respiraţia lui Justin 

Maria observă că Justin, care are o gândire vizuală, 
vorbeşte repede, cu o voce înaltă şi are o respiraţie mai 
alertă. Dă impresia că-şi grăbeşte cuvintele pentru a ţine 
pasul cu imaginile din mintea lui. Maria îşi imaginează că 
vocea ei îşi are izvorul în interiorul capului şi deja simte că 
vorbeşte pe o tonalitate mai înaltă. Işi dă 1 seama că poate 
fi în concordanţă cu ritmul şi tonul lui Justin. 

Observațiile Mariei legate de comportamentul lui 
Justin şi capacitatea ei de adaptare discretă duc la crearea 
unei conexiuni. Aceasta nu înseamnă că Justin este de 
acord cu tot ceea ce spune Maria. Ce contează însă este 
faptul că au ceva în comun şi comunică uşor şi cu atenţie. 
Modul sensibil şi abil în care Maria reacţionează la stilul 
lui Justin arată recunoaşterea capacităţii celor doi de a 
lucra în echipă. S-a stabilit o înţelegere reciprocă, iar 
relaţia lor profesională este plăcută şi productivă. 

Exerciţiul 51: Adaptarea vocii 

Concentraţi-vă asupra persoanei pe care aţi ales-o 
pentru exerciţiul 50. Observaţi modul în care vorbeşte şi 
respiră şi exersaţi-l. Bifaţi căsuţa de 

mai jos dacă aţi reuşit să vă adaptaţi calitatea 
respectivă în procesul de comunicare. Care este efectul 
acestei calităţi? încercaţi această metodă în următoarea 
discuţie cu persoana respectivă. 

Descriere Adaptare Efect 


Tonul vocii 

Ritmul vorbirii 

Tonalitatea 

Volumul vocii 

Ritmul respirației 

Ritmul şi preluarea controlului 

Odată ce aţi reuşit să vă modificaţi comportamentul 
în funcţie de nivelul emoţional al unei persoane, sunteţi în 
măsură să-i schimbaţi starea de spirit. Puteţi realiza acest 
lucru folosindu-vă semnalele nonverbale pentru a intra în 
concordanţă cu starea emoţională a persoanei, pentru ca 
apoi, schimbându-vă uşor comportamentul, să o puteţi 
ghida în direcţia dorită. Această metodă poate funcţiona cu 
succes dacă încercaţi să calmaţi un client sau un coleg 
furios (vezi capitolul 7) şi poate, de asemenea, să fie o cale 
de a genera entuziasm şi susţinere. 

Tabloul 30: Petra face negocieri pentru o săptămână 
de lucru de patru zile 

Petra ar dori să-şi schimbe programul de lucru de la 
cinci zile la patru zile pe săptămână. Şi-a pregătit în acest 
sens o serie de argumente solide, dar ştie că prima reacţie 
a lui Sheryll, şefa ei, va fi negativă. 

Când ajunge la serviciu, nu începe să discute 
problema pe un ton foarte convingător. Sheryll stă la birou, 
picior peste picior, eu îi braţele încrucişate, şi ascultă puţin 
încruntată. Vocea ei nu e prea îi entuziastă. Petra adoptă o 
postură similară, păstrează pe chip o 

I expresie serioasă, care corespunde încruntării lui 
Sheryll, şi folo 

«seşte acelaşi ton - monoton şi egal. 

În timpul discuţiei, Petra adoptă un limbaj al trupului 
mai 

deschis şi vorbeşte pe un ton mai convingător. 
Observă cum 

l postura şi gesturile lui Sheryll se schimbă, iar vocea 
îi devine mai îi interesată. Indiferent'de rezultatul 
conversaţiei, Petra a reuşit să o 

scoată pe Sheryll din atitudinea închisă, de refuz 


automat, şi să-i 

stârnească interesul, în aşa fel încât să poată negocia 
cu şanse de 

succes. 

Abordarea pas cu pas 

Această metodă nu va funcţiona dacă nu interpretaţi 
corect semnalele şi dacă grăbiţi lucrurile. Inainte să 
întreprindeţi ceva, este bine să stabiliţi o legătură cu 
cealaltă persoană. 

Tabloul 31: Amelia e agitată 

Amelia bate la uşa îndrumătorului de an. 

— Pot să vorbesc despre scandalul de ieri? întreabă 
ea!; - Intră şi ia loc, răspunde Lesley. 

1 Aceasta observă starea de nelinişte a Ameliei. Fata 
respiră / repede, îşi frământă mâinile, iar când începe să 
explice ce s-a şi întâmplat vocea îi este ascuţită şi 
tremurătoare. II Lesley o priveşte cu compătimire, dar 
doreşte să o calmeze, ca: să poată discuta problema. Ea îi 
vorbeşte Ameliei cu o voce joasă! şi calmă şi stă într-o 
poziţie relaxată şi deschisă, în speranţa că ea i va 
reacţiona la aceste semnale şi se va linişti. În momentul în 
care | Amelia se ridică şi se îndreaptă spre uşă, Lesley este 
foarte: surprinsă. 

— Ştiam că n-o să-nţelegeţi, spune ea. Ştiam că o să- 
mi pierd vremea încercând să vorbesc cu dumneavoastră. 

Lesley este nedumerită. O ascultase cu înțelegere pe 
Amelia şi chiar a vrut s-o ajute. Ştia că atât semnalele ei 
verbale, cât şi cele nonverbale nu fuseseră amenințătoare 
sau menite să o îndepărteze, aşa că nu-şi explică ce s-a 
întâmplat. 

Limbajul trupului lui Lesley nu a fost în concordanţă 
cu ceea ce simţea faţă de Amelia. Dorind să o ajute să se 
liniştească, a abordat prea devreme o atitudine calmă, fără 
ca mai întâi să stabilească o legătură emoţională cu 
Amelia. 

Exerciţiul 52: Cum putea fi abordată problema (vezi 


tabloul 31) 
Ce fel de limbaj al trupului ar fi putut folosi Lesley 
când a început Amelia să vorbească? 


C po ar fi să afişeze? 
e stură putut 

C ge ar fi face? 
e sturi putut 

C n ar fi putut să vorl leaşca? 


ui 


Conflicte de comunicare 

Tabloul 32: Ryan o supără pe Stella 

Ryan este foarte mulțumit de contribuția Stellei la 
inaugurare. La sfârşit, strânge mâna tuturor membrilor 
echipei, spunând: - Vă mulțumesc mult pentru tot ceea ce 
aţi făcut ca această zi 1 să fie aşa un succes. 

I 

Îi strânge mâna Stellei cu foarte multă căldură şi îşi 
exprimă mulţumirea printr-un zâmbet sincer şi un contact 
vizual prelungit. 

— Nu mi-a spus decât un simplu mulţumesc, spune 
Stella cu nemulţumire după aceea, deoarece le spusese 
asta tuturor celor din echipă. Eu a trebuit să muncesc mult 
mai mult decât ceilalţi şi cred că m-am descurcat bine. Ar 
fi frumos să-mi fie recunoscută munca. Data viitoare n-o să 
mă mai consum. 

Exerciţiul 53: Ritmul şi preluarea controlului 

Gândiţi-vă la situaţii în care aţi dori să schimbaţi 
starea de spirit a cuiva - de exemplu, să înveseliţi pe 
cineva sau să-l faceţi să devină mai serios în legătură cu 
subiectul discutat. Alegeţi o persoană al cărei 
comportament îl cunoaşteţi bine, pentru a vă putea 
planifica acţiunile. 

Persoana: 


Starea de spirit pe care urmează s-o schimb: 

Semnale corporale care trădează starea de spirit: 

Postură Gestică Voce Mimică 

Limbajul trupului pe care-l voi folosi/evita: 

Postură Gestică Voce Mimică 

Starea de spirit pe care doresc ca persoana să o 
adopte: 

Cum voi controla situaţia prin limbajul trupului: 

Postură Gestică Voce Mimică 

Ryan se comportă într-un mod preponderent 
chinestezic. El îşi exprimă sentimentele mai mult tactil şi i- 
a mulțumit Stellei cum i ştia el mai bine. Stella este însă 
preponderent auditivă. Ea are! nevoie să-i audă pe ceilalți 
exprimându-şi sentimentele şi îi place a”...”.”... 

să-şi amintească şi să-şi repete orice comentariu 
pozitiv la adresa 

ei. Stella nu-şi poate aminti cât de caldă a fost 
strângerea de mână 

a lui Ryan şi nici privirea lui, pentru că nici nu le-a 
acordat o 

5 atenţie prea mare. Ea aştepta să-l audă 
exprimându-şi gratitudinea 

] în cuvinte. 

[* 

8 În astfel de cazuri, situaţia se va îmbunătăţi doar 
dacă unul 

I dintre cei implicaţi este conştient de diferenţele 
dintre ei şi este 

I dispus să-şi schimbe stilul de abordare. 

I Tabloul 33: Sean işi schimbă canalul de 
comunicare's u Sean conduce o filială a unei companii de 
finanţe şi trebuie să 

ţină permanent legătura cu Alan de la biroul central. 
Comunică 

— Frecvent prin e-mail, dar, cu toate că schimbul de 
informaţii este a eficient, sunt anumite cereri sau 


probleme la care Alan nu pare 

1 să răspundă suficient de repede şi Sean trebuie 
adesea să-i reamin-l tească. 

a Când Sean îl întâlneşte personal pe Alan, îi observă 
mişcările jochilor şi felul în care vorbeşte şi se mişcă şi îşi 
dă seama că 

I acesta s-ar putea să prefere să proceseze 
informaţiile într-un mod 

I auditiv. Prin urmare, îi telefonează lui Alan în loc să 
comunice prin e-mail. Problemele se rezolvă astfel mult 
mai repede, iar calitatea comunicării este mult 
îmbunătăţită. 

Exerciţiul 54: Abordări diferite pentru situaţii diferite 

Pentru fiecare dintre următoarele situaţii, gândiţi-vă 
cum v-aţi putea exprima în cele trei sisteme diferite: 

1. Când nu reuşiţi să respectaţi un termen-limită 

Exprimare auditivă: 

Exprimare vizuală: 

Exprimare chinestezică: 

2. Când cereţți câteva zile libere 

Exprimare auditivă: 

Exprimare vizuală: 

Exprimare chinestezică: 

3. Când propuneţi schimbarea metodei de lucru 

Exprimare auditivă: 

Exprimare vizuală: 

Exprimare chinestezică: 

7. Situaţii-limită 

Şedinţele înainte de şedinţă înainte de fiecare 
şedinţă, gândiţi-vă puţin la următoarele lucruri: 

— Rolul pe care-l aveţi în acea şedinţă; 

— Rezultatul la care vă doriţi să ajungeţi; 

— Poziţia şi interesele celorlalţi participanţi. 

Motivul şi scopul pentru care participaţi la o şedinţă 
variază de la un caz la altul. Obiectivul poate fi 
promovarea unei idei noi sau contestarea sugestiilor 
altcuiva. Aţi putea dori doar să faceţi o impresie bună 
unuia dintre participanţi, cum ar fi şeful dumneavoastră. 


Obiectivul ar putea fi să treceţi neobservat şi să nu vi se 
ceară deloc părerea. O şedinţă ar putea fi tocmai terenul 
potrivit pentru a vă exersa capacitatea de competiţie sau 
pentru a vă amuza. Cu toţii ne folosim de astfel de întâlniri 
pentru a atinge anumite scopuri, altele decât cele 
enumerate printre obiectivele propriu-zise ale şedinţei. 
Pentru unele persoane, nevoia de a face parte dintr-un 
grup unitar va condiţiona modul lor de a se comporta. 
Aceste persoane se raportează la aspectele sociale şi 
personale ale şedinţei. Alţii, cărora le place să vadă 
lucrurile duse la bun sfârşit, se vor concentra asupra 
rezolvării prompte şi eficiente a tuturor punctelor de pe 
ordinea de zi. Alte persoane îşi vor modela reacţiile şi 
comportamentul în funcţie de nevoia lor de a-şi afişa 
puterea. 

După ce stabiliţi clar care este motivul prezenţei 
dumneavoastră într-o şedinţă, vă puteţi gândi la metode 
eficiente de a vă proiecta semnalele nonverbale, în vederea 
atingerii scopului. Identificarea nevoilor celorlalţi vă va 
ajuta să le înţelegeţi motivele pentru a aduce şedinţa către 
un rezultat satisfăcător. 

Tabloul 34: Şedinţa de catedră (1) 

Ravi ştie că va trebui să se poarte cu foarte multă 
grijă în timpul şedinţei. El va prezida şedinţa, şi punctul 
principal pe ordinea de zi este propunerea de schimbare a 
metodei de evaluare a studenţilor. Ravi anticipează câteva 
contestaţii, deşi nu este sigur care dintre colegi îl va 
susţine şi care nu. 

Lorraine aşteaptă şedinţa cu nelinişte. Vrea să 
asculte ce are Ravi de spus, dar are şi ea de supus atenţiei 
anumite aspecte şi uneori nu se simte în stare să pună 
problema tranşant. 

Paul va contesta propunerea lui Ravi. Vrea să aducă 
argumente puternice şi să-i convingă pe ceilalţi să-i dea lui 
dreptate. 

Michelle crede că ideea lui Ravi este bună. Nu este 
întotdeauna de acord cu el, dar în cazul acesta hotărâtă să- 
l susţină. 


Exerciţiul 55: Obiective diferite 

Gândiţi-vă la o şedinţă la care aţi participat recent 
sau, dacă preferaţi, concentraţi-vă asupra uneia care va 
avea loc în curând. Descrieţi obiectivele profesionale pe 
care le-aţi avut în şedinţă, dar şi pe cele personale. 
Procedaţi în acelaşi fel pentru alţi doi participanţi. 

Şedinţa Obiective profesionale Obiective personale 

Obiectivele. 

mele 

SITUAŢII-LIMITA 

Persoana a 

Persoana b 

Momentul sosirii 

Este important să ajungeţi la timp. Indiferent dacă 
prezidaţi sau sunteți doar un simplu participant, 
întârzierea lasă impresia că şedinţa şi persoanele implicate 
nu sunt printre priorităţile dumneavoastră. Dacă intraţi în 
încăpere cu o expresie luminoasă a feţei şi mişcări 
energice, indicaţi că veţi fi o prezenţă pozitivă la şedinţă şi 
această impresie ar putea ridica moralul celorlalţi 
participanţi. 

Dacă sunteţi totuşi reţinut şi nu ajungeţi la timp, 
opriţi-vă o clipă în faţa uşii pentru a vă linişti. Asigurafi-vă 
că aveţi o postură dreaptă, intraţi uşor, cu un cuvânt sau 
un gest de scuză şi aşezaţi-vă în linişte. Nu trebuie să 
deranjaţi când vă trageţi scaunul sau când vă aşezaţi 
lucrurile pe birou, dar nici să exageraţi în încercarea 
dumneavoastră de a nu face zgomot. 

Documentele pe care le luaţi la o şedinţă transmit 
mesaje despre atitudinea dumneavoastră. Veţi crea 
impresia că sunteţi pregătit şi aveţi o atitudine 
profesională dacă veţi avea la dumneavoastră documente 
legate de şedinţă şi o agendă ori un carneţel. Dacă veţi 
avea însă hârtii fără legătură cu şedinţa sau o revistă de 
cuvinte încrucişate, veţi lăsa impresia că nu sunteţi prea 
interesat de ce se întâmplă. 

Tabloul 34: Şedinţa de catedră (2) 

Ravi a ajuns cu cinci minute mai devreme şi îi 


întâmpină pe f, ceilalţi. Lorraine şi Michelle vin împreună. 
Fiecare are ordinea de a zi şi celelalte documente ale 
şedinţei. Anthea intră în grabă, r încruntată şi cu un teanc 
de teste ale studenţilor în mână. Phil, care se ocupă de 
evenimentele caritabile, intră zâmbind vesel la 

[toată lumea şi zăngănind o cutie cu monede. Paul 
ajunge ultimul. 

Faptul că Anthea şi-a adus altceva de lucru dă 
impresia că nu 

[va fi atentă la şedinţă, dar sugerează părerea ei că-şi 
va petrece n timpul mai cu folos dacă va corecta lucrările 
studenţilor. Alţii ar 

putea să creadă că vrea să le arate ce mult are ea de 
lucru. Modul r e, lui Phil de a intra arată faptul că şedinţa 
este pentru el motivul întreruperii unor treburi mai 
importante, dar zâmbetul lui sugerează j, o atitudine 
cooperantă. Câţiva participanţi, printre care şi Ravi. 

— „speră că nu intenţionează să-şi numere monedele 
în timpul şedinţei. 

Unde ne aşezăm 

Locul în care ne aşezăm contează din două motive. In 
primul rând, comunicarea este afectată de dispunerea 
scaunelor şi de spaţiul şi distanţa dintre participanţi. In al 
doilea rând, locul pe care îl alegeţi transmite informaţii 
despre atitudinea dumneavoastră. Cercetările de 
proxemică (vezi pagina 44) arată că modul cum sunt 
dispuse scaunele ne influenţează percepţia despre relaţiile 
interpersonale. Dacă alegem să stăm în faţa cuiva sau 
lângă cineva ori în diagonală şi distanţa la care ne aşezăm, 
transmitem un mesaj despre relaţia noastră cu persoana 
respectivă şi despre natura întâlnirii. 

Poziționarea faţă în faţă sugerează anticiparea unei 
întâlniri competitive sau ostile. Alegând o astfel de poziţie, 
daţi dovadă de o abordare nefavorabilă. Mai mult decât 
atât, poziţia în sine poate 

crea o astfel de atmosferă, încurajând fiecare 
persoană să aibă o atitudine competitivă sau agresivă. 


Intervine instinctul nostru de a ne proteja spaţiul vital şi 
prin urmare nu este o poziţie care să încurajeze discuţiile 
şi negocierea, ci, dimpotrivă, poate crea stări conflictuale. 

Dacă vă aşezaţi lângă cineva, puteţi da impresia de 
sprijin şi cooperare; această poziţie creează o atmosferă de 
încredere şi susţinere reciprocă. Când stai alături de 
cineva, arăţi că eşti de partea persoanei respective în 
privinţa problemelor care se discută. 

Poziționarea în diagonală este asociată cu un fel de 
degajare prietenoasă. Este un compromis între poziţia faţă 
în faţă şi cea în care staţi alături de cineva. 

Poziţia cea mai importantă la o masă de şedinţe este 
la mijlocul uneia din laturile lungi ale mesei, mai ales cu 
faţa spre uşă, sau în capul mesei. Acest loc indică o funcţie 
de conducere. Persoana care îl ocupă are control vizual 
asupra întregii adunări şi importanţa celorlalţi participanţi 
este sugerată de distanţa faţă de lider. Cei care stau cel 
mai aproape de persoana ce reprezintă autoritatea sunt 
priviţi ca fiind favoriţii. 

Exerciţiul 56: Dispunerea scaunelor 

Gândiţi-vă la ultima şedinţă la care aţi participat. Pe 
o hârtie, desenaţi diagrama mesei sau a spaţiului în care s- 
a desfăşurat şedinţa. Scrieţi numele tuturor participanţilor, 
inclusiv pe al dumneavoastră, în locul pe care l-a ales 
fiecare. 

De ce aţi ales locul respectiv? Dacă nu v-aţi putut 
alege locul, unde aţi fi preferat să vă aşezaţi? De ce? 

În ce măsură reflectă poziţiile alese relaţiile din 
cadrul grupului? 

O masă de şedinţe rotundă tinde să pună mai puţine 
probleme legate de putere şi statut, deoarece forma mesei 
simbolizează egalitate şi democraţie. Cu toate acestea, 
rămâne valabil faptul că, indiferent de locul pe care îl 
alege persoana cea mai puternică, lângă ea se vor aşeza 
cei care îi urmează în ordine ierarhică. 

Desfăşurarea şedinţei 

Postura 

Modul în care staţi pe scaun şi poziţia corpului emit 


semnale non-verbale care pot susţine sau contrazice 
mesajele dumneavoastră verbale. Dacă staţi la masă, doar 
partea de sus a corpului poate fi văzută, aşa că postura şi 
mişcările capului, ale mâinile şi ale ochilor sunt 
importante. Dacă staţi drept în scaun înseamnă că sunteţi 
atent şi implicat şi generaţi un sentiment de căldură din 
partea celorlalţi. Cu toate acestea, dacă staţi ţeapăn pe 
marginea scaunului, puteţi părea artificial şi încordat. O 
postură dreaptă, dar relaxată comunică interes şi 
implicare în desfăşurarea şedinţei. Dacă staţi cu umerii 
aplecaţi sau vă lăsaţi pe spate într-o postură 
neconvenţională, indicaţi adesea indiferenţă şi respingere, 
arătând că nu vă interesează activitatea grupului. Cu toate 
acestea, uneori, dacă şedinţa este mai relaxată, nu e 
nepotrivit să vă lăsaţi pe spate. Trebuie totuşi să reţineţi 
faptul că această postură poate indica o atitudine 
arogantă, mai ales cu mâinile împreunate la ceafă, şi i-ar 
putea irita pe cei prezenţi. Veţi crea o impresie mult mai 
favorabilă dacă staţi cu bărbia sprijinită între degetul mare 
şi următoarele două degete. Această postură va fi 
interpretată de obicei ca un semn că ascultați cu atenţie şi 
cu interes profesional. Aveţi totuşi grijă să nu vi se 
îngreuneze pleoapele, pentru că acesta ar fi un semn de 
plictiseală. Şi dacă vă ţineţi capul uşor ridicat, veţi da 
impresia că sunteţi atent. Charles Darwin observa că atât 
oamenii, cât şi animalele îşi înalţă 

capetele dacă îi interesează ceva. (S-a constatat că 
acest gest este mai frecvent la femei decât la bărbaţi şi că 
e adesea considerat un semn de cochetărie.) 


Nu este o idee bună să vă încrucişaţi braţele. Acesta 
poate fi interpretat ca un gest defensiv, mai ales dacă şi 
celelalte semnale verbale şi nonverbale indică dorinţa de a 
vă proteja de ceea ce se întâmplă în jurul dumneavoastră. 
Această postură poate fi considerată agresivă, mai ales 
dacă este însoţită de o expresie sfidătoare. Dacă braţele 
sunt însă lucru cişate pe masă, corpul vă este uşor aplecat 
în faţă, iar expresia dumneavoastră e deschisă şi 
interesată, trans miteţi pur şi simplu faptul că vă aflaţi 
într-o poziţie confortabilă. In general, se spune că 
orientarea corpului - adică unghiul şi direcţia în care este 
întors - arată direcţia în care se îndreaptă cu adevărat 
sentimentele dumneavoastră, în cazul în care corpul sau 
părţi ale corpului dumneavoastră nu sunt îndreptate în 
direcţia persoanei care vorbeşte sau cu care vorbiţi, s-ar 
putea considera că aveţi o atitudine negativă faţă de 
persoana respectivă (figura 15). 

Această impresie poate fi confirmată sau contrazisă 
de cuvintele dumnea Figura 15. Picioare îndreptate 
voastră. In direcția opusă conversaţiei 

Tabloul 34: Şedinţa de catedră (3) N 

Ravi se aşază la capătul mesei ovale. Işi marchează 
teritoriul punându-şi în faţă materialele pentru şedinţă şi 
desfăcându-şi larg braţele. Ravi observă că Michelle vine 
alături de el şi îi face un semn prietenos din cap în timp ce 
se aşază. Lorraine se postează lângă Michelle şi zâmbeşte 
în semn de salut. Ravi observă cu uşurare că Phil îşi pune 
cutia cu monede sub masă, dar se îngrijorează când vede 
că începe să se joace cu telefonul mobil. Anthea îşi pune 


teancul de hârtii în faţă, formând o barieră între ea şi 
restul grupului. Paul ajunge exact la începutul şedinţei şi 
se aşază faţă în faţă cu Ravi, la capătul celălalt al mesei. 
Arată pus pe treabă. Stă drept şi relaxat în scaun, puţin 
aplecat în faţă, cu mâinile pe masă şi pregătit să ia 
cuvântul. Ravi şi-a dat seama chiar înainte de începerea 
şedinţei că Michelle îi va sprijini propunerea, dar Paul nu 
va fi de acord cu ea. Nu este sigur de reacţia lui Lorraine. 
Simte că Anthea şi Phil nu vor fi prea atenţi la discuţii, 
indiferent care este părerea lor despre problemă. 

Cum ne comportăm 

Comportamentul dumneavoastră nonverbal din 
timpul unei şedinţe poate să creeze o impresie foarte 
puternică, fie ea pozitivă ori negativă, şi să vă ajute sau să 
vă împiedice să obţineţi rezultatul dorit. Dacă vă uitaţi la 
fiecare persoană care vorbeşte şi răspundeţi vizual cu 
uşoare înclinări ale capului sau ridicări din sprâncene, veţi 
fi considerat atent şi cooperant. Chiar dacă nu vorbiţi prea 
mult la şedinţă, puteţi să vă comunicaţi interesul şi să 
creaţi o impresie pozitivă dacă reacţionaţi la ceea ce se 
petrece prin semnale non-verbale active. 

Când vorbiţi, încercaţi să nu vă adresaţi unei singure 
persoane. Este foarte uşor să vă uitaţi doar la cel ce 
conduce şedinţa sau la 

SITUAŢII-LIMITĂ 139 

persoana căreia îi răspundeţi, dar, dacă faceţi 
aceasta, comentariile dumneavoastră vor avea un impact 
mai mic asupra restului grupului. Uitaţi-vă la toţi când 
vorbiţi. Nu veţi putea avea contact vizual cu fiecare 
membru al grupului, dar e bine să-i cuprindeţi pe toţi cu 
privirea. 

Controlaţi-vă mişcările capului şi ale mâinilor. O 
mişcare energică a mâinii poate să vă susţină afirmaţiile şi 
să le întărească, dar nişte mişcări dezordonate vă vor face 
să păreţi mai puţin încrezător şi le va distrage atenţia 
celorlalţi de la conţinutul mesajului pe care-l transmiteti. 
Nu vă atingeti faţa şi gura în timp ce vorbiţi. Atingerea 
nasului sau a gurii poate sugera că nu spuneţi adevărul ori 


că nu sunteţi sincer şi, oricum, vă împiedică să rostiţi clar 
cuvintele. 

Folosiţi mişcări ale capului pentru a vă accentua 
cuvintele. Subliniaţi importanţa unor cuvinte sau expresii 
prin înclinări uşoare ale capului - dar aveţi grijă să nu 
exageraţi. De obicei dăm din cap mai mult atunci când 
ascultăm, nu când vorbim. 

I Tabloul 34: Şedinţa de catedră (4) 

În timp ce Ravi îşi prezintă propunerea, observă 
comportamentul celorlalţi. Michelle este întoarsă complet 
spre el. Cu coada ochiului, o vede aprobând din cap unele 
dintre afirmaţiile lui. Paul îl ascultă concentrat, cu bărbia 
sprijinită în palmă (figura 16). Corpul îi este lăsat pe spate 
şi uşor întors într-o parte. Acest grup de gesturi indică 
faptul că Paul are o atitudine critică faţă de ceea ce aude. 
Cu toate acestea, Paul nu şi-a lăsat toată greutatea capului 
în palmă, ceea ce este îmbucurător pentru Ravi. Atitudinea 
critică este, în general, semnalată de forţa cu care capul se 
sprijină în palmă. 

Phil stă cu capul uşor ridicat, ca şi cum ar asculta, 
dar faptul că bate darabana cu degetele pe masă îi 
trădează nerăbdarea de a termina mai repede şi de a-şi 
vedea liniştit de număratul monedelor. 

Anthea nu-şi ridică ochii din teancul de lucrări. 
Lorraine stă uşor aplecată, cu capul întors spre Ravi şi cu 
obrazul în palmă, arătându-se astfel interesată de ceea ce 
spune el. Degetul arătător este îndreptat în sus, semn că 
evaluează cuvintele lui Ravi (figura 17). 

Ravi termină de vorbit. În acest moment, gesturile 
celorlalţi arată că urmează să se hotărască dacă sunt de 
partea lui sau nu. Lorraine stă cu ambele mâini sub bărbie 
şi cu arătătoarele îndreptate în sus. 

Figura 16. Ascultare critică Figura 17. Ascultare cu 
interes 

Paul îşi mângâie bărbia, apoi îşi încrucişează braţele 
şi se lasă pe spătarul scaunului. Aceste gesturi îi confirmă 
lui Ravi impresia că Paul nu este de acord cu ideile lui şi îi 
va contesta propunerea. Phil se foieşte în scaun. Corpul şi 


picioarele lui sunt îndreptate spre uşă, semn că e gata de 
plecare. 


\ 

I Cum te faci auzit 

1 în timpul discuţiilor ce urmează, Ravi îi observă pe 
cei care vor să i ia cuvântul. Prima dată îi prinde privirea 
Paul, care stă uşor I aplecat şi cu mâinile pe masă. Pe tot 
parcursul şedinţei, ori de câte 1 ori vrea să vorbească, Paul 
îşi anunţă intenţia ridicând un deget 

I 

sau ridicându-şi mâinile, cu palmele în sus. El îşi 
calculează momentul în care poate să intervină după 
intonaţia pe care o au cei ce sunt pe cale de a termina de 
vorbit. La început, Lorraine stă câteva minute nemişcată în 
scaun, fixându-şi mâinile cu privirea. Apoi începe să 
observe cum captează Paul atenția şi se apleacă, 
înclinându-şi capul spre Ravi. Acesta observă intenţia ei de 
a vorbi şi îi dă cuvântul. Lorraine stă dreaptă, cu brațele 
relaxate, şi îşi expune punctul de vedere, amintindu-şi să 
se uite la ceilalţi în I timp ce vorbeşte. 

Captarea atenţiei 

Ravi ar vrea să-i facă să participe şi pe Anthea şi Phil. 
Se apleacă spre Anthea cu o hârtie în mână, rugând-o să 
comenteze anumite 

I 

aspecte. Asta o face pe Anthea să-şi ridice ochii. Îşi 
pune jos stiloul, pentru a lua hârtia pe care i-o întinde 
Ravi. Semnalele nonverbale ale acestuia arată încercarea 
lui de a obţine o reacţie pozitivă din partea ei fără s-o 
atace pentru lipsa de interes (Dacă I vrea, poate discuta 
această problemă cu altă ocazie; obiectivul 1 şedinţei este 
obţinerea unui răspuns legat de chestiunea în discuţie.) 

I 


Ravi observă semnele agitaţiei lui Phil şi îl roagă să 
scrie pe tablă câteva dintre aspectele discutate. Acest 
lucru îl face să se implice i şi îi canalizează atenţia către 


discuţie. 

Sfârşitul şedinţei 

Modul în care părăsiţi sala de şedinţe transmite 
informaţii despre sentimentele şi atitudinile 


dumneavoastră. O ieşire energică şi prietenoasă, după ce 
aţi mulţumit persoanelor responsabile cu şedinţa, poate fi 
privită ca un semn de concentrare şi profesionalism. 
Comentariile privind desfăşurarea întâlnirii ori exprimarea 
dezaprobării sau a insatisfacţiei prin încruntări, grimase 
ori ridicări din sprâncene ar putea sugera o atitudine 
negativă. Aţi putea crea această impresie chiar dacă nu 
faceţi decât să răspundeţi cu amabilitate la reacţiile 
altcuiva. 

Alte mesaje nonverbale emise în şedinţe 

Prepararea ori servitul cafelei 

Dacă oferiţi băuturi şi împărţiţi răcoritoare, 
interacţionaţi scurt cu alţi participanţi la şedinţă şi puteţi 
părea o persoană grijulie şi prietenoasă, atentă la nevoile 
celorlalţi. Această activitate poate să vă plaseze însă într-o 
poziţie de inferioritate şi să vă diminueze importanţa 
participării la şedinţă. 

Exerciţiul 57: Analiza unei şedinţe a) Gândiţi-vă la o 
şedinţă la care aţi participat de curând. Concentraţi-vă 
asupra unei persoane sau două care au făcut o puternică 
impresie pozitivă ori negativă asupra dumneavoastră. 
Descrieţi pe scurt impresia pe care v-au făcut-o şi 
aspectele limbajului trupului ce v-au ajutat să v-o formaţi. 

Impresie Postură Gesturi Mimică 

Persoana a 

Persoana b b) Gândiţi-vă la o şedinţă la care veţi 
participa în curând. Decideţi-vă asupra impresiei pe care 
doriţi să o faceţi. Reflectaţi la câteva aspecte ale limbajului 
trupului care vă vor ajuta să faceţi o astfel de impresie şi 
exersaţi-le. 


Impresie Postură Gesturi Mimică 

Persoana a 

Persoana b 

Convorbirile telefonicelmesajele pe mobil 

Unele persoane cred că, dacă sunt contactate în 
timpul unei şedinţe, demonstrează faptul că sunt 
importante pentru compania respectivă, dând dovadă că 
sunt indispensabile, chiar şi pentru o perioadă scurtă de 
timp. Acesta poate fi însă şi un semn că nu acordaţi 
şedinţei atenţia cuvenită şi poate fi interpretat ca o lipsă 
de profesionalism. Faptul că vă închideţi telefonul mobil 
înainte de şedinţă arată angajamentul dumneavoastră. 

Comunicarea prin  bilețele/din priviri cu altă 
persoană 

Un astfel de comportament s-ar putea să vă amuze, 
dar îi poate îndepărta pe colegii dumneavoastră şi le poate 
crea impresia că nu aveţi spirit de echipă. 

Distanţa faţă de ceilalţi 

Dacă vă aşezaţi departe de ceilalţi, daţi impresia că 
sunteţi - nu doar fizic, ci şi mintal - departe de ceea ce se 
petrece la şedinţă. Este un semnal vizual puternic, ce 
poate sugera un sentiment de superioritate sau o atitudine 
arogantă. S-ar putea să alegeţi un loc mai retras pentru a 
putea să vă strecuraţi afară la un moment dat fără să 
deranjati, dar de obicei oamenii au tendinţa să reacționeze 
mai degrabă la semnalele negative decât să caute o 
explicaţie logică. 

Prezentări cu caracter mai formal 

Capacitatea de a face o prezentare bună e una dintre 
cheile succesului în multe domenii, atât interne, cât şi 
externe. Directorii, de exemplu, trebuie să se adreseze 
grupurilor şi departamentelor din interiorul companiilor 
lor, din diverse motive, cum ar fi impulsionarea echipei de 
vânzări, introducerea unei metode noi sau prezentarea 
unor bilanţuri. În exteriorul companiilor, prezentările se 
fac clienţilor, pentru a-i convinge să cumpere bunuri sau 
servicii ori pentru a-i informa în legătură cu o tranzacţie în 
curs. Când faceţi o prezentare, jucaţi un rol, fie că este 


vorba despre o conferinţă cu public larg, fie că e doar o 
discuţie relaxată cu un grup de colegi, ca în cazul lui Ravi 
(vezi tabloul 34). Limbajul trupului vă va ajuta să vă 
comunicaţi mesajul şi îi poate creşte impactul asupra 
ascultătorilor. Fiecare prezentare are ca scop influențarea 
audienței. Chiar dacă în aparenţă tot ce faceţi este să 
comunicaţi informaţii, scopul dumneavoastră va fi, măcar 
parţial, acela de a crea o impresie favorabilă despre 
dumneavoastră şi despre instituţia pe care o reprezentaţi. 

Cum ne pregătim şi cât exersăm 

Vă veţi pregăti, desigur, conţinutul mesajului pe care 
urmează să-l transmiteţi, dar trebuie să repetaţi şi 
aspectele  nonverbale ale prezentării dumneavoastră. 
Gândiţi-vă puţin la impresia vizuală pe care o veţi face: 
Hainele dumneavoastră ar trebui să fie potrivite 
momentului 

şi uşor de purtat, fără accesorii cu care s-ar putea să 
fiţi tentat să vă jucaţi. Goliţi-vă buzunarele. Exersaţi-vă 
atât discursul, cât şi limbajul trupului, postura şi gesturile, 
eventual în faţa oglinzii, până veţi fi sigur pe mişcările 
dumneavoastră. Încercaţi diverse variaţii ale tonului vocii 
şi decideţi când trebuie să vorbiţi mai încet, mai tare, cu 
putere sau cu convingere. S-ar putea să existe situaţii 
unde un anumit ritm ar fi mai eficient. 

Cum ne stăpânim emoțiile 

Mulţi dintre noi consideră orice fel de prezentare o 
situaţie stresantă, chiar şi în faţa unui grup mic de oameni. 

S-ar putea să simţiţi că vă tremură vocea ori că vi se 
usucă gura. S-ar putea să nu vă controlaţi modulaţiile vocii 
sau să nu vă coordonaţi gesturile. Acestea sunt reacţii 
normale la stres, corpul dumneavoastră intră în panică; 
puteţi totuşi să le controlaţi folosind tehnici de calmare 
pentru a vă aduce corpul la linia de plutire. Încercaţi 
următorul exerciţiu de respiraţie; vă va ajuta să vă relaxaţi 
şi să vă coordonaţi respiraţia şi vocea: 

1. inspirați cât aţi număra până la 1; 

2. expiraţi cât aţi număra până la 3; 


3. creşte-ţi timpul expiraţiei până ajungeţi la 10; 

4. ÎIncercaţi exerciţiul de câteva ori, până vă 
recăpătaţi calmul şi controlul. 

Dezvoltarea încrederii în sine 

S-ar putea să ştiţi că sunteţi bine pregătit, dar să vă 
lipsească totuşi încrederea. Folosiţi-vă mintea şi trupul 
pentru a genera sentimente de încredere. Gândiţi-vă la un 
anumit moment în care v-aţi simţit încrezător şi lăsaţi-vă 
trupul să intre în aceeaşi stare. Cu cât sunteţi mai pregătit, 
cu atât vă veţi simţi mai încrezător. Veţi vedea că, oricât aţi 
fi de emoţionat la începutul prezentării, vă veţi calma 
imediat ce vă găsiţi ritmul. 

Exerciţiul 58: Dezvoltarea încrederii 

O situaţie în care am fost încrezător: 

Postura pe care o aveam: 

Cum respiram: 

Cum mă simţeam fizic: 

Pe măsură ce vă recreaţi sentimentele, veţi simţi că 
deveniți mai încrezător, încercaţi să menţineţi acest 
sentiment şi să îl intensificaţi puţin. Staţi în aceeaşi 
postură ca în situaţia respectivă, dar accentuaţi-o puţin. 
Respiraţi în aceeaşi manieră, doar că mai adânc şi mai cu 
putere. Exersaţi această tehnică până vă dobândiţi 
încrederea. 

Cum intraţi 

Vă veţi simţi şi veţi părea încrezător dacă veţi intra în 
încăpere ca şi cum deţineţi controlul situaţiei. Înainte de 
asta inspirați adânc şi expiraţi încet. Asta vă va relaxa. 
Asiguraţi-vă că staţi drept şi verificaţi în ce parte se 
deschide uşa. Compuneţi-vă o expresie deschisă şi 
prietenoasă. Nu vă atingeţi faţa cu mâinile şi nu vă jucaţi 
cu părul. Uneori facem asta instinctiv, în încercarea de a 
ne calma. Aceste gesturi ne pot linişti, dar în acelaşi timp 
ne trădează starea emoţională. Se consideră că femeile 
folosesc mai des astfel de gesturi decât bărbaţii. 

Când vă ridicați pentru a începe prezentarea, 
asiguraţi-vă că aveţi o postură echilibrată, că staţi drept, 
cu picioarele uşor depărtate. Dacă veţi sta cu picioarele 
încrucişate, veţi pierde atenţia auditoriului, sugerând că 
nu aveţi suficientă încredere în ceea ce spuneţi (figura 18). 
Dacă vă sprijiniți toată greutatea pe un singur picior, 
puteţi părea stângaci. Dacă veţi plasa însă un picior în faţa 
celuilalt, veţi avea o postură mai puţin încordată şi 
formală. 

Jucaţți-vă bine rolul! 

Figura 18. Postură defensivă 

Nu uitaţi că interpretaţi un rol. Când subliniaţi 
punctele mai importante, arătaţi-vă entuziasmul şi 
implicarea printr-un ton energic şi gesturi hotărâte ale 
mâinii. Limbajul trupului dumneavoastră în aceste situaţii 
ar trebui să fie uşor exagerat. Atâta vreme cât nu întreceţi 
prea mult măsura cu gesturi gratuite, o uşoară amplificare 
a limbajului trupului în anumite momente va avea rol 
emfatic şi va capta atenţia auditoriului. 

Controlul vocii 

Trebuie să vorbiţi suficient de tare încât să fiţi auzit 
de toată lumea. De asemenea, pentru a avea un impact 
maxim, trebuie ca, din când în când, să variaţi volumul 
vocii. Nu trebuie să vorbiţi neapărat mai 

Exerciţiul 59: Exersarea posturii 

Exersaţi diferite poziţii în picioare. Observaţi cum vă 
simţiţi în fiecare poziţie şi ce impresie creaţi. (Faceţi 
exerciţiile în faţa oglinzii sau rugaţi un prieten să vă ajute.) 

Poziţia Cum vă simtiti Impresia creată 


. Cu toată greutatea pe un picior 

. Cu picioarele încrucişate 

. Cu greutatea distribuită egal pe ambele picioare 

. Cu mâinile la spate 

. Cu mâinile încleştate în faţă 

. Cu mâinile relaxate de-a lungul corpului tare. S-ar 
putea ca în unele momente să trebuiască să vorbiţi mai 
încet şi cu o voce mai joasă, pentru a capta atenţia 
auditoriului. 

Controlul vocii se obţine, dacă gâtul este relaxat, 
printr-o postură şi o respiraţie corectă. 

Exerciţiul 60: Controlul vocii a) Respirația: Inspiraţi 
adânc, încordându-vă muşchii stomacului şi destinzându-i 
pe cei ai pieptului. Expiraţi uşor, controlând aerul cu 
ajutorul muşchilor stomacului. Pe măsură ce expiraţi, 
scoateţi alternativ sunetele unu şi aaa. Lungiţi fiecare 
sunet cât numărați până la 10. 

b) Relaxarea gâtului: Căscaţi pentru a vă deschide 
gâtul şi apoi vorbiţi. Gâtul nu este contractat şi veţi putea 
emite sunete clare şi puternice. 

c) 

SITUAŢII-LIMITA 

Cum folosim mâinile 

Nu vă încrucişaţi braţele şi sincronizaţi-vă palmele şi 
degetele cu ritmul şi mişcările din timpul prezentării. 
Folosiţi-vă gesturile mâinilor în aşa fel încât să obţineţi un 
anumit efect. De exemplu, dacă vă ţineţi mâinile de o parte 
şi de alta a corpului cu palmele în jos, daţi impresia de 
siguranţă şi încredere. Un efect similar, dar mult mai 
puternic se obţine dacă vă aduceţi mâinile brusc în jos, 
pornind dintr-un punct central din faţa dumneavoastră, 
sugerând atingerea unui punct final. Palmele deschise în 
sus sugerează deschidere şi sinceritate, iar mâinile uşor 
îndoite arată calităţi pozitive, cum ar fi spiritul de echipă. 
Vă puteţi folosi mâinile pentru a sugera măsuri şi forme 
pentru a vă ilustra afirmaţiile. 

Evitaţi să îndreptaţi arătătorul către o persoană din 
public, deoarece acest gest ar putea părea ameninţător. 


QURUN- 


Dacă doriţi totuşi să vă subliniaţi în acest mod afirmaţiile, 
alegeţi un punct aflat deasupra capetelor auditoriului. 

Exerciţiul 61: Cum folosim mâinile 

Exersaţi gesturile mâinii potrivite pentru următoarele 
afirmaţii: 

1. Aceasta este cea mai spectaculoasă ascensiune din 
istoria companiei. 

2. Sper să putem rezolva lucrurile. 

3. Nu ştiu cum s-a întâmplat. 

4. Aceasta va uni toate departamentele de vânzări. 

5. Acest lucru ne va ajuta să progresăm. 

Cum folosim spațiul 

S-ar putea să nu aveţi niciun cuvânt de spus în 
privinţa locației şi a felului cum este amenajată încăperea, 
dar încercaţi să vorbiţi dintr-o poziţie care să vă permită 
comunicarea nonverbală. Dacă trebuie să folosiţi un 
pupitru sau un birou, asiguraţi-vă că nu formează o barieră 
între dumneavoastră şi public şi că nu îi împiedică pe 
ceilalţi să vă vadă. Unele mişcări controlate, cum ar fi 
deplasarea către celălalt colţ al camerei atunci când 
schimbaţi ideea, vor contribui la impactul pe care-l are 
prezentarea dumneavoastră. Nu veţi crea o impresie 
favorabilă dacă va trebui să vă împiedicaţi de o piesă de 
mobilier. Sprijinindu-vă mâinile de marginile pupitrului, vă 
puteţi întări sentimentul de siguranţă. Încercaţi totuşi să 
nu rămâneţi prea mult în poziţia respectivă şi să nu vă 
sprijiniți cu toată forţa. Amintiţi-vă că pupitrul este doar o 
barieră parţială, iar partea de jos a corpului 
dumneavoastră este vizibilă. 

Aţi putea folosi eficient spaţiul dacă încercaţi să 
coordonaţi anumite poziţii cu aspecte diferite ale 
prezentării dumneavoastră. De exemplu, dacă spuneţi o 
anecdotă pentru a exemplifica un anumit aspect, s-ar putea 
să preferaţi să staţi pe scaun. Dacă apoi vă veţi aşeza doar 
în momentele când veţi dori să faceţi astfel de 
exemplificări, veţi crea publicului un orizont de aşteptări. 
Oamenii vor asocia gestul dumneavoastră cu povestirea 
unei anecdote şi astfel veţi beneficia de întreaga lor 


atenţie. 

Folosirea notițelor 

Faceţi-vă notite care să vă ghideze în timpul 
prezentării şi să vă ajute să vă amintiţi ideile. Chiar dacă 
nu aveţi nevoie să le folosiţi, ştiind că le aveţi cu 
dumneavoastră, veţi fi mai încrezător. Le-aţi putea pune la 
vedere pe birou - dar aveţi grijă să nu vă pierdeţi şirul 
ideilor încercând să vă uitaţi peste ele. Puteţi folosi fişe 
sau cartonaşe pe care să scrieţi câteva idei pe care le veţi 
citi cu uşurinţă. 

Urmăriţi pulsul publicului 

Nu veţi putea capia atenţia tuturor pe o perioadă 
lungă de timp. În general, oamenii sunt mai atenţi la 
început şi la sfârşit, atenţia scăzând în timpul prezentării. 
Dacă una sau două persoane dau aprobator din cap şi par 
interesate, nu vă concentrați toată atenţia asupra lor 
pentru că s-ar putea simţi jenate ori presate. Totuşi, aţi 
putea folosi în avantajul dumneavoastră semnele de 
interes pe care le-aţi observat, cerându-le persoanelor 
potrivite să intervină. Concentraţi-vă mai mult asupra 
persoanelor al căror interes încă mai trebuie să-l treziţi. 
Puteţi să vă aşteptaţi ca gradul de atenţie a publicului să 
varieze pe parcursul prezentării, dar aveţi grijă să nu-şi 
piardă cu totul interesul. Imediat ce aţi observat semne de 
plictiseală, nedumerire sau agitaţie, de exemplu, vă puteţi 
modifica stilul şi chiar conţinutul mesajului. S-ar putea să 
fie necesară o schimbare de ton sau de ritm ori să reluaţi o 
idee într-o altă manieră. Uneori s-ar putea să nu existe o 
rezolvare - de exemplu, este posibil să apară anumite 
semne de antagonism sau ostilitate ce indică o problemă 
pe care nu reuşiţi să o abordaţi pe moment -, dar nu veţi 
avea nimic de pierdut dacă încercaţi una dintre 
următoarele sugestii pentru a răspunde la anumite 
semnale. 

Semnalul 1: Căscatul 

Ce semnificaţie ar putea avea: Ar putea însemna că 
unei persoane îi este somn sau că încăperea nu e aerisită. 


Ar putea fi şi un semn de plictiseală sau de diminuare a 
atenţiei. 

Ce aţi putea face: încercaţi să deschideţi fereastra 
pentru a face aerul să circule. Dacă este prea cald, puteţi 
face o pauză pentru ca lumea să iasă puţin la aer. 

Dacă oamenii nu mai ascultă, folosiţi-vă de limbajul 
trupului pentru a le capta din nou atenţia. Modificaţi-vă 
sunetul vocii. Vorbiţi mai tare, mai încet sau cu mai multă 
convingere. Modificaţi-vă gesturile şi mişcările. Deplasaţi- 
vă spre altă parte a încăperii. Folosiţi - sau nu mai folosiţi 
- materiale auxiliare. Mai puteţi anima audiența rugând 
anumite persoane să pună întrebări sau să comenteze 
aspecte ale expunerii dumneavoastră. 

Obligaţi persoanele din public să se mişte - fiţi 
pregătiţi dinainte cu diferite metode. Le-aţi putea ruga să 
distribuie în sală anumite materiale sau să-şi schimbe 
locurile. 

Semnalul 2: Neastâmpărul 

Ce semnificaţie ar putea avea: Ar putea să fie un 
semn de disconfort sau să arate dorinţa de a vă întrerupe 
şi de a interveni. 

Ce ați putea face: Receptaţi semnalele de agitaţie şi 
rugaţi pe cineva să contribuie la discuţie. 

Semnalul 3: Postura cu brațele şi picioarele 
încrucişate 

Ce semnificaţie ar putea avea: S-ar putea ca 
persoanele din public să nu aibă scaune confortabile sau 
să fi stat aşezate prea mult timp. Pe de altă parte, aceste 
gesturi pot sugera o atitudine defensivă ori o reacţie 
negativă la părerile dumneavoastră. 

Ce aţi putea face: Este important să aflaţi cum se 
simt oamenii. Căutaţi şi alte semne de dezaprobare, cum 
ar fi ochii mijiţi sau maxilarele încleştate. Arătaţi că sunteţi 
conştient de posibila existenţă a unor păreri divergente şi 
încercaţi să le aflaţi. S-ar putea să vă simţiţi puţin nesigur, 
prin urmare aveţi grijă să faceţi gesturi deschise. 

Semnalul 4: Lipsa contactului vizual 


Ce semnificaţie ar putea avea: Dezaprobare. Refuzul 
de a face contact vizual ar mai putea indica faptul că o 
persoană este timidă şi nu doreşte să fie în centrul 
atenţiei. 

Ce aţi putea face: Căutaţi alte semne de dezaprobare, 
cum ar fi braţele sau picioarele încrucişate ori corpul 
îndreptat în altă direcţie. Daţi-le persoanelor respective 
şansa de a vă contrazice. Cereţi-le contribuţia. 

Semnalul 5: Expresia încruntată 

Ce semnificaţie ar putea avea: Ne încruntăm atunci 
când suntem nedumeriţi sau când nu ne place un anumit 
lucru. Este posibil ca oamenii să manifeste o reacţie 
negativă la ceea ce spuneţi sau să fie confuzi în privinţa 
unui anumit aspect. 

Ce aţi putea face: încercaţi să identificaţi alte semne 
de nedumerire, cum ar fi scărpinatul cefei. Puneti întrebări 
pentru a afla care dintre aspectele prezentate creează 
confuzie şi încercaţi să-l explicaţi din nou, într-o altă 
manieră. Dacă există păreri contrare, opriţi-vă pentru a le 
asculta. 

Semnalul 6: Consultarea frecventă a ceasului 

Ce semnificaţie ar putea avea: Acest lucru indică 
faptul că oamenii au devenit conştienţi de trecerea 
timpului. S-ar putea să fie nevoie de o pauză, fie pentru că 
sunt obosiţi, fie le este sete sau foame. 

Ce aţi putea face: Arătaţi-le că le-aţi observat gestul 
şi daţi-le de înţeles că şi dumneavoastră sunteţi conştient 
de trecerea timpului, menţionând cât mai este până la 
următoarea pauză. Aţi putea decide să încheiaţi pentru a 
lua pauză mai repede. 

Stabilirea unei legături cu publicul 

Fiecare persoană din public va avea propriul mod de 
a procesa informaţiile (vezi capitolul 6). Un mod de a 
stabili o legătură cu toţi cei care vă ascultă este să fiţi în 
concordanţă cu preferinţele lor individuale. Dacă reuşiţi să 
folosiţi limbajul, particularităţile vocii şi postura specifice 
fiecărui stil, puteţi intra în relaţie cu fiecare individ. Dacă 
faceţi acest lucru de la bun început, legătura 


dumneavoastră cu publicul va fi foarte strânsă. 
Cercetătorii au constatat că stilul cel mai eficient de a 
începe o prezentare este cel chinestezic, urmat de cel 
auditiv şi, la sfârşit, de cel vizual. Încurajând publicul să 
simtă, să audă şi să vadă anumite lucruri, sporiţi şansele 
lor de a înţelege şi de a reacţiona corect la cuvintele 
dumneavoastră, pe de o parte, iar pe de altă parte, 
prezentarea se va dovedi o experienţă folositoare, publicul 
având acces la diferite sisteme de procesare a informaţiei. 

Mijloace vizuale 

Pregătirea materialelor auxiliare 

Folosiţi-vă de mijloace vizuale pentru a sublinia 
mesajul şi pentru a-l face mai clar, dar nu pentru a-l 
transmite. Când sunt folosite în mod eficient, astfel de 
mijloace, ca  flipchart-urile,  retroproiectorul sau 
diapozitivele, pot să sporească impactul prezentării şi să o 
facă mai interesantă, ideile expuse devenind mai uşor de 
reţinut. Asiguraţi-vă că tot ceea ce intenţionaţi să folosiţi 
funcţionează, ca să nu trebuiască să vă împiedicaţi de fire 
sau să vă loviți de standuri. 

Vă puteţi folosi cunoştinţele despre gândirea vizuală 
(vezi capitolul 6) pentru a vă ajuta să prezentaţi 
informaţiile în aşa fel încât publicul să le ţină minte. De 
vreme ce majoritatea oamenilor privesc în stânga sus 
atunci când încearcă să-şi amintească ceva, informaţiile 

prezentate pe un ecran aflat undeva sus în partea 
stângă a publicului vor fi mai uşor de ţinut minte. 

Informaţiile prezentate în acest mod trebuie să fie 
reduse la minimum. Pe fiecare pagină, folie sau diapozitiv 
ar trebui să apară cuvinte-cheie sau expresii privind un 
singur aspect al prezentării. Gândiţi-vă din câte cuvinte 
sunt formate mesajele de pe tricouri. 

Trebuie să aveţi în vedere impactul vizual pe care îl 
are metoda de prezentare a informaţiilor. De exemplu, 
cifrele se vor vedea mai bine într-un grafic liniar decât în 
coloane. 

Folosiţi culori potrivite situaţiei. Roşul, albastrul şi 


verdele nu se văd bine de la distanţă, aşa că, dacă scrieţi 
pe un flipchart, folosiţi o carioca neagră. Pentru subliniere 
folosiţi culori mai deschise. 

Cum folosiţi mijloacele vizuale 

Dacă vă întoarceţi cu spatele la public, veţi întrerupe 
contactul vizual. Când va trebui să vorbiţi, veţi face 
mişcări incomode pentru a reveni sau veţi rămâne întors 
cu spatele. Încercaţi să rămâneţi cu faţa la public. 

Debarasaţi-vă de mijloacele pe care nu le mai folosiţi 
- opriţi proiectorul, daţi la o parte flipchartul sau ecranul. 
Nu lăsaţi publicul să se uite în continuare la ceva care nu 
mai are relevanţă pentru următoarele aspecte ale 
expunerii. 

Cum vă vindeţi marfa 

Multe situaţii de muncă se concentrează în jurul ideii 
de vânzare. Companiile vând bunuri şi servicii. Spunem 
despre anumite persoane că „se vând” la interviuri şi la 
serviciu în încercarea lor de a se afirma pe piaţa 
competitivă a muncii. Vorbim despre „vânzarea” unei idei 
când încercăm să convingem pe cineva să fie de acord cu 
propunerea noastră. În toate aceste cazuri, o persoană se 
străduieşte să influenţeze o alta să ia o anumită decizie sau 
să adopte o anumită atitudine. Cheia în toate aceste 
situaţii este comunicarea. Limbajul trupului joacă un rol 
esenţial în comunicarea mesajelor dumneavoastră şi poate 
transforma întâlnirea într-o experienţă fructuoasă şi 
satisfăcătoare. In fiecare etapă a procesului de vânzare - 
stabilirea contactului, culegerea informaţiilor, prezentarea 
ofertei şi, în fine, semnarea contractului cu clientul - fiţi 
conştient de mesajele non-verbale pe care le transmiteţi şi 
urmăriţi cu mare atenţie limbajul trupului clientului 
dumneavoastră. 

Tabloul 35: Cindy vinde serviciile firmei 

Stabilirea contactului 

Cindy lucrează pentru o firmă de consultanţă. Ea a 
stabilit o întâlnire cu Deborah, pe care trebuie să o 
convingă să folosească serviciile firmei pentru organizarea 
unui seminar de managementul afacerilor. Cindy ştie că un 


salut cald şi prietenos va influenţa desfăşurarea întregii 
întâlniri şi cât de importantă este stabilirea imediată a 
unei legături şi menţinerea ei pe parcurs. Dacă această 
legătură se întrerupe la un moment dat, demersul 
persuasiv are mai puţine şanse de reuşită. 

Cindy petrece câteva minute la începutul întâlnirii 
făcând conversaţie cu Deborah. Acest lucru îi oferă ocazia 
de a-i descifra limbajul trupului şi de a se adapta anumitor 
semnale nonverbale emise de Deborah. Are grijă să nu-i 
copieze postura exact, ci adoptă o poziţie similară. 

Evaluarea nevoilor 

Cindy trebuie să afle cum poate veni în întâmpinarea 
nevoilor lui Deborah. În timp ce pune întrebări, îi studiază 
semnalele nonverbale. Observă, de exemplu, modul în care 
subliniază anumite 

aspecte cu un gest al mâinii. Deborah simte că Cindy 
o ascultă; Aceasta îşi ţine capul uşor aplecat pe-o parte, 
încuviinţează şi scoate mici sunete ca răspuns la 
comentariile lui Deborah. 

II Prezentarea ofertei 

— Acum Cindy simte că poate începe să-i explice lui 
Deborah ce îi poate oferi firma. Din observaţiile de până 
acum şi-a dat seama că u Deborah are o gândire 
chinestezică, aşa că foloseşte cuvinte legate; de simţul 
tactil şi o încurajează să  răsfoiască materialele 
promoţionale. Acest lucru îi dă şi posibilitatea de a se 
apropia puţin de -, Deborah. Ştie că gradul de apropiere 
este foarte important în [j încercarea de a convinge pe 
cineva să-ţi accepte o propunere. Ea este totuşi pregătită 
să se retragă dacă Deborah ar răspunde cumva şi cu un 
gest defensiv, cum ar fi încrucişarea braţelor. 

Pe măsură ce continuă prezentarea, Cindy urmăreşte 
reacţiile. = lui Deborah şi observă semnale de interes. 
Deborah ascultă cu). atenţie, iar postura ei este deschisă. 
Cindy apreciază momentul în | care Deborah se transformă 
dintr-un simplu ascultător într-un: potenţial client. Aceasta 
îşi duce mâna la obraz, ceea ce sugerează: o evaluare 


pozitivă. Cindy se opreşte şi îi dă timp să evalueze: oferta. 

Deborah îşi ia privirea de la Cindy şi notează ceva pe 
una şi dintre broşuri. Când ridică ochii, se uită la ea uşor 
încruntată.: i Cindy reacţionează la semnele de nedumerire 
sau insatisfacţie, îs încercând să afle ce o deranjează şi 
oferindu-i informaţii supli-3 mentale, apoi îi mai lasă timp 
de gândire. În timp ce se pregăteşte | să ia o hotărâre, 
Deborah îşi duce mâna la bărbie. II Cindy simte că 
Deborah a avut o reacţie favorabilă, dar până în „acest 
moment nu poate fi sigură ce decizie va lua. Când Deborah 
j; se apleacă uşor în faţă, arătând că este gata să-i accepte 
oferta, L! Cindy ştie că poate continua fără probleme. Dacă 
Deborah s-ar fi lăsat pe spate, eventual încrucişându-şi 
braţele, Cindy ar fi fost pregătită pentru un răspuns 
negativ. 

Finalul 

Când Deborah acceptă oferta, Cindy îşi exprimă 
încântarea zâmbind, prin înclinări ale capului şi o creştere 
uşoară a volumului şi tonalităţii vocii. Dacă răspunsul ar fi 
fost negativ, Cindy şi-ar fi controlat orice semn de 
dezamăgire şi ar fi încheiat întâlnirea într-o notă optimistă, 
pentru a păstra căile de comunicare deschise, în 
eventualitatea unei colaborări ulterioare. 

Admiteţi că lucrurile n-au mers bine 

Colegii şi clienţii trebuie anunţaţi cu multă grijă că 
nu a mers bine ceva. Cea mai bună metodă de abordare 
este să recunoaşteţi greşelile care s-au făcut şi să veniţi cu 
soluţii viabile. Nu este o idee bună să încercaţi să 
ascundeţi veştile proaste sau să le amestecați printre 
aspectele pozitive ale raportului dumneavoastră. O 
atitudine deschisă şi sinceră este cea mai indicată 
abordare. Comportamentul dumneavoastră nonverbal 
joacă un rol important în risipirea îndoielilor şi crearea 
unei atmosfere de încredere. 

p Tabloul 36: Depăşirea bugetului alocat II Firma lui 
Milly a depăşit bugetul alocat unui eveniment care să îi 
desfăşoară în două zile. Ei îi revine sarcina de a-i explica 
acest îi lucru clientului. 


ij Milly îşi pregăteşte argumentele, concentrându-se 
pe aspectele îi pozitive ale activităţii firmei şi încercând să 
explice paşii necesari pentru evitarea unei astfel de 
probleme în viitor. Pentru a accentua fi ideea că ea şi 
clienţii formează o echipă, hotărăşte să se aşeze ilângă ei 
la masă şi evită o abordare faţă în faţă. Consideră că este 

SITUAŢII-LIMITĂ 

mai importantă crearea unei atmosfere de încredere 
şi comunicare şi decide să nu rămână în picioare, deşi 
această poziţie i-ar spori siguranţa de sine. Milly se 
asigură că postura şi gesturile ei sunt deschise, semn că 
este sinceră şi directă. Îşi sprijină mâinile pe masă cu 
palmele în sus şi menţine contactul vizual cu toţi membrii 
echipei. Când vorbeşte, vocea ei este calmă şi clară. Face 
pauză înainte de punctele esenţiale şi accentuează 
cuvintele pozitive, cu 

I 

Impact asupra clienților. Expresia feței îi este 
serioasă şi deschisă. Milly ştie că, atunci când este 
emoţionată şi trebuie să se justifice, tinde să zâmbească 
prea mult, aşa că exersează înainte de întâlnire pentru a-şi 
controla această tendinţă. 

Exerciţiul 62: Când ceva a mers prost (vezi tabloul 
36) 

Gândiţi-vă la o situaţie când ar trebui să daţi unei 
persoane sau unui grup de persoane o astfel de veste 
proastă. Folosiţi acest exerciţiu pentru a vă ajuta să vă 
pregătiţi. Puteţi aplica acest exerciţiu şi la o situaţie pe 
care aţi analizat-o din exterior. Nu uitaţi să includeți 
referiri la postură, voce, gesturi şi expresii ale feţei. 

Situaţie: 

Cuvinte-cheie pentru începutul prezentării Limbajul 
trupului 

Cuvinte-cheie în desfăşurarea prezentării Limbajul 
trupului 

Cuvinte-cheie pentru sfârşitul prezentării Limbajul 
trupului 

Cum vă vindeţi - limbajul trupului şi interviurile în 


timpul unui interviu pentru obţinerea unei slujbe, limbajul 
trupului va avea asupra impresiei pe care o creaţi o 
influenţă foarte puternică, fie ea pozitivă sau negativă. 
Cheia succesului într-o astfel de situaţie este o pregătire 
temeinică atât a aspectelor verbale ale interviului, cât şi, 
mai ales, a celor nonverbale. 

Înaintea interviului 

Aţi putea începe prin a vă reaminti calităţile şi 
scopurile personale pe care le-aţi identificat în capitolul 1. 
O autoevaluare corectă vă va ajuta să vă concentrați 
asupra modalităţilor în care limbajul trupului va putea crea 
o impresie favorabilă. Exersaţi postura dreaptă şi tipul de 
expresie facială descrise în capitolul 2. 

Dacă încercaţi să obţineţi o slujbă într-o companie 
din apropierea locuinţei dumneavoastră, încercaţi să 
mergeţi acolo în pauza de prânz sau la sfârşitul zilei şi 
vedeţi care este stilul vestimentar al angajaţilor. V-aţi 
putea hotări ca la interviu să vă îmbrăcaţi într-un mod 
asemănător. Totuşi, indiferent cum vă veţi îmbrăca după 
angajare, pentru interviu trebuie să abordaţi un stil 
elegant şi destul de oficial pentru a arăta că sunteţi serios 
şi că v-aţi dat interesul. 

Gândiţi-vă ce faceţi cu geanta sau cu servieta. Va 
trebui să fiţi în măsură să strângeţi mâna celor din 
comisie. V-aţi putea lăsa la intrare unele obiecte personale 
neesenţiale, dar, dacă le luaţi cu dumneavoastră, puneţi-le 
într-un loc în care să nu vă distragă atenţia şi să nu vă 
incomodeze mişcările. 

Puteţi exersa felul în care vă aşezaţi. Veţi spune că 
un lucru atât de simplu nu trebuie repetat, dar încrederea 
dumneavoastră ar putea fi zdruncinată dacă, de exemplu, 
ar trebui să vă aşezaţi pe un scaun mult mai jos - sau deo 
altă formă - decât v-aţi aşteptat. 

SITUAŢII-LIMITA 

În timpul interviului 

Când intraţi în încăpereamintiţi-vă să aveţi o ţinută 
corespunzătoare. Zâmbiţi şi priviţi-i în ochi pe membrii 
comisiei. Faceţi gesturi deschise de la început. Dacă aveţi 


un sacou care se desface uşor, aţi putea să vă descheiaţi. 
Acest gest sugerează o atitudine deschisă şi 
disponibilitatea dumneavoastră de a interacţiona cu 
comisia. 

Indiferent cum este scaunul care vi se oferă, staţi 
drept. Dacă sunteţi invitat să vă aşezaţi pe un scaun sau o 
canapea foarte joasă, nu vă lăsaţi pe spate. Vă veţi mişca 
greu şi veţi face gesturi stângace. Aplecaţi-vă uşor în faţă, 
fără să vă încrucişaţi picioarele, şi ţineţi-vă mâinile 
sprijinite pe genunchi. Dacă vi se pare totuşi confortabil să 
staţi picior peste picior, aveţi grijă să nu aveţi şi braţele 
încrucişate. f 

Contactul vizual este crucial. In timp ce vorbiţi, 
priviți comisia cu o expresie prietenoasă. Faceți gesturi 
deschise şi controlate - nu vă jucaţi cu părul, nu vă 
atingeti faţa. Chiar dacă aveţi emoţii, nu uitaţi să zâmbiţi. 
Daţi uşor din cap în timp ce ascultați şi nu vă temeţi să 
faceţi pauze scurte pentru a vă gândi la răspunsul următor. 
Când vi se pune o întrebare, nu întoarceţi capul şi aveţi 
grijă să nu vă duceţi mâna la faţă. S-ar putea crede că 
aceste gesturi înseamnă că aveţi ceva de ascuns. Dacă în 
comisie se află mai multe persoane, când răspundeţi, 
priviţi în direcţia celei care v-a pus întrebarea şi apoi 
cuprindeţi-i cu privirea şi pe ceilalţi. 

La începutul interviului, vorbii mai rar decât de 
obicei. Acest lucru vă va împiedica să vorbiţi prea repede 
din cauza emoţiilor şi le va da posibilitatea celor din 
comisie să se adapteze la ritmul dumneavoastră. Ţineţi 
minte că tonurile mai joase au mai multă autoritate, aşa că 
încercaţi să nu ridicaţi prea mult vocea. 

Fiţi pregătit să reacţionaţi la limbajul trupului celor 
din comisie, încercaţi să identificaţi la timp semnele de 
încruntare care ar putea sugera o reacţie negativă la ceea 
ce spuneţi. S-ar putea să trebuiască să dezvoltați subiectul 
sau să găsiți o modalitate de prezentare mai 
convingătoare.  Conştientizaţi semnele de scădere a 
interesului ca bătutul darabanei cu pixul pe birou sau 
răsfoitul notiţelor, şi pe cele de retragere, cum ar fi 


încrucişarea braţelor ori întreruperea contactului vizual. 
Acestea ar putea fi un semn că ar trebui să vă încheiaţi 
răspunsul sau să întrebaţi dacă este necesar să aduceţi 
completări. Aţi putea să vă schimbaţi poziţia, să alternaţi 
tonul şi ritmul cu care vorbiţi, să faceţi alte gesturi. În 
acest fel membrii comisiei v-ar putea vedea dintr-o altă 
perspectivă. 

La sfârşitul interviului 

Indiferent cât sunteţi de nemulţumit de prestaţia 
dumneavoastră, menţineţi un limbaj pozitiv al trupului 
până la sfârşitul interviului. Afişaţi-vă faţa oficială şi 
zâmbiţi când plecaţi. O ieşire încrezătoare face o impresie 
bună şi vă menţine respectul de sine. 


Capacitatea de a vă înţelege propriul limbaj al 
trupului şi de a interpreta semnalele emise de ceilalţi va 
îmbunătăţi calitatea comunicării în fiecare domeniu al 
vieţii dumneavoastră profesionale. Nu  subestimaţi 
complexitatea acestui sistem de mesaje nonverbale şi nici 
nu consideraţi că poate fi folosit pentru a-i domina sau a-i 
manipula pe ceilalţi. Puneţi în practică tot ce ştiţi în acest 
domeniu al comportamentului uman cu grijă şi 
sensibilitate. Schimbaţi-vă treptat propriul comportament, 
în aşa fel încât să funcționeze pentru binele 
dumneavoastră, şi folosiţi-vă de informaţiile pe care le 
emit cei din jur pentru a obţine rezultate satisfăcătoare. Şi 
mai presus de toate, bucuraţi-vă de ceea ce vă oferă lumea 
fascinantă a acestui domeniu de studiu! 

Colecția HEXAGON i 

PRACTIC 

Charly Cungi - Cum putem scăpa de stres 

Sylvie Lair - Cum să memorăm 

Charly Cungi - Cum să ne afirmăm 

Charly Cungi, Ivon-Druon Note - Cum să facem faţă 
depresiei 

Alain Brule - Cum dialogăm şi cum convingem 

Brigitte Bouillerce, Françoise Rousseau - Cum să ne 
motivăm 

Jean Felix Fiehl - Cum să ne realizăm proiectele 

Patrik Traube - Cum să ne alegem psihoterapeutul. 
Incursiune în psihoterapie Brigitte Bouillerce, Emmanuel 
Carré - Cum să ne dezvoltăm creativitatea Renee Marţi - 
Cum să evităm eşecurile Jean-Denis Menard - Cum să ne 
administrăm timpul Adrian Neculau (coord.) - Cunoaşte-te 
pe tine însuţi Christophe de Jaeger - Cum să rămânem 
tineri Adrian Neculau (coord.) - Cunoaşte-l pe celălalt Kyra 
Mesich - Manual de supravieţuire pentru cei sensibili Guy 
Missoum - Am reuşit! Strategii, tehnici şi metode Yvon 
Dalat - Ghidul reuşitei tale profesionale Peter Colwell - 
Cheia succesului. Drumul tău către reuşită Brian Clegg - 
Dezvoltarea personală. Curs rapid Erica Guilane-Nachez - 
Sansa e de partea ta! Metode şi tehnici de autocunoaştere 
Kathy Glover Scott - Femeia de succes Brian Clegg, Paul 
Birch - Creativitatea. Curs rapid Brian Clegg, Paul Birch 
- Arta de a-i conduce pe ceilalţi. Curs rapid Richard Denny 
- Cum să comunici ca să câştigi. 


Secretele unei comunicări de succes Gisele 
Commarmond, Alain Exigă - Arta de a comunica şi de a 
convinge Richard Denny - încrede-te în tine însuți. 
Descoperă-ţi potenţialul pentru succes şi fericire Ros 
Taylor, John Humphrey - Cum să ajungi în top Ştefan 
Prutianu - Antrenamentul abilităţilor de comunicare 
Louise Masson - Politetea înainte de toate. Cum să 
reuşeşti în afaceri Sylvie Royant-Parola - Cum scăpăm de 
insomnii Erica Guilane-Nachez - Transa, hipnoza şi 
autohipnoza. 

Magia comunicării 


